ތިބާ އަށް ނޭގި ތިބާގެ ފޭސްބްކް އެކައުންޓުން ސެއާރކޮށް، ޕޯސްޓްކޮށްފައި ހުރޭތަ؟ – ޙެޔޮބަސް\nPosted byހުސައިން ނިޔާޒް\t Sep 6, 2015 Sep 6, 2015 Leaveacomment on ތިބާ އަށް ނޭގި ތިބާގެ ފޭސްބްކް އެކައުންޓުން ސެއާރކޮށް، ޕޯސްޓްކޮށްފައި ހުރޭތަ؟\nފޭސްބުކް އިން ފެންހާ ވީޑިއޯ އަކަށް ލައިކް ޖެހުމާ ސެއާރ ކުރުމަކީ ފޭސްބުކް އެކައުންޓްގެ ކޮންޓްރޯލް ގެއްލި އޭގެ ސަބަބުން ނޭދެވޭ އެތައް މައްސަލަތަކެއް ކުރިމަތިވެދާނެ ކަމެކެވެ. އާއިލާ މީހުންނާއި ރައްޓެހިންނާއި އެތަކެއް ކުޑަކުދިންތައް ފޭސްބުކް ބޭނުންކުރާއިރު ތިމާގެ ނަމުގައި އެންމެނަށް ފެންނާނެހެން ބަދު އަހްލާޤީ އަމަލުތަކުގެ ވީޑިއޯތަކާއި ހުތުރު މަންޒަރުތައް ފޭސްބުކަށް ލާން ބޭނުންވާނެތޯއެވެ؟. އެހެންނަމަވެސް މިއަދު އެދަނީ އެ މަންޒަރު ފެންނަމުންނެވެ. ތިމާ އަށް ނޭގި ތިމާގެ ނަމުގައި އެފަދަ ތަކެތި ފޭސްބްކު އަށް ލާފައި ހުންނަނީ މަދެއްކޮށެއް ނޫނެވެ.\nޖެނުއަރީ ، ފެބުރުއަރީ މަހާ ހިސާބުގައި އިންޓަރނެޓްގެ ރައްކާތެރިކަން ދިރާސާކުރާ ފަރާތްތަކުން ފާހަނގަ ކޮށްފައިވާ ގޮތުގައި އެންމެ ދެ ދުވަހުން 110,000 މީހުންނަށް މި ބުނުވުނު މައްސަލަ ދިމާވެފައި އެބަހުއްޓެވެ. ބައެއް ފަރާތްތަކުން ބުނާގޮތުން ފޭސްބުކް މެގްނެޓް ސްކޭމް ގެ ގޮތުގައި ފާހަނގަ ކޮށްފައިވާ މި ވައިރަސް ބޮޑަށް ފެތުރެނީ ހެކަރުން އެކި ނަންނަމުގައި ޕޯސްޓްކޮށްފައި ހުންނަ ބަދު އަހްލާޤީ ވީޑިއޯތައް ހުޅުވުމުން ނުވަތަ ލިންކަށް ކްލިކް ކުރުމުންނެވެ. ބައެއް ފަހަރަށް މީހުން ސަމާލުކަމަށް އަންނަ ފަދަ ވީޑިއޯ ގޮތަށް ވެސް ފެންނަން ހުރެއެވެ.\nފޭސްބުކްއިން ފެންނަ އެފަދަ ވީޑިއޯތައް ބަލަން ހުޅުވުމުން ފުލެސް ޕްލޭޔާރ އަޕްޑޭޓްކުރަން އަރައެވެ. މިގޮތަށް އަރާނަމަ ރަށްކާތެރިގޮތަކީ އިތުރަށް ކުރިޔައް ނުދިއުމެވެ. މިފަދަ ލިންކްތަކާއި އަދި އެހެން އިންސްޓޯލްކުރަން އަންނަ ސޮފްޓްވެއާރ ނުވަތަ އެޕް ތަކާއި ދުރުވާންވީ ކީއްވެތޯ މީ ބައެއް ފަރާތްތަކުން އުފައްދާ ސުވާލެކެވެ. ސެކކިއުރިޓީ ރިސާރޗާރ މުޙައްމަދު ފަގްހާނި ފާހަނގަކޮށްފައި ވާ ގޮތުގައި މިހެން އާންމުވި ބަރަހަނާ ވީޑީއޯއާއި ގުޅިފައިވާ މަލްވެއާރތަކުގެ އަސަރު ފޭސްބުކް ބޭނުންކުރާ 110،000 މީހުންނަށް ދެ ދުވަސް ތެރޭގައި ކޮށްފައިވެއެވެ.\nމަލްވެއާރ އަކީ ކޮބާ؟ މަލްވެއާރ އަކީ ހާއްސަކޮށް ކޮންޕިއުޓަރު ސިސްޓަމް އަށް ގެއްލުން ދިނުމާއި އަދި މުހިންމު މައުލޫމާތު ވަގަށް ނެގުންފަދަ ކަންކަމަށް ތައްޔާރުކޮށްފައި ހުންނަ ސްފްޓްވެއާރތަކެވެ. މިފަދަ ތަކެތި ގިނަފަހަރަށް ޑައުންލޯޑްކޮށް އިންސްޓޯލްކުރެވޭނީ ނޭގިތިބެއެވެ. ހިލޭ ލިބޭ ބައެއް ސޮފްޓްވެއާރތައް އަޅާއިރު ވަރަށް ގިނަފަހަރަށް މަލްވެއާރ ޕުރޮގްރާމްތައް އެޅެއެވެ. އެހެންކަމުން އެކަމަށް ސަމާލުވެ ފެންނަހާ އެއްޗެއް ހުޅުވުމުގެ ބަދަލުގައި ރަނގަޅަށް ބަލާ މައުލޫމާތު ހޯދުން އެއީ މިފަދަ ކަންތައް ތަކުން ރައްކާތެރިވުމަށް ކުރަން ޖެހޭނެކަމެކެވެ.\nމަލްވެއާރ ސޮފްޓްވެއާރތައް ހަދައިގެން އިންޓަރނެޓް މެދުވެރިކޮށް ޖަރީމާތައް ހިންގާ ފަރާތްތައް ފޭސްބްކްގައި އެފަތުރަމުން ދާ ވީޑިއޯ ލިންކްތަކަކީ އެމީހުންގެ މަޅީގައި ޖައްސަން ބޭނުންކުރާ އެންކޮޅެކެވެ. މި އެންކޮޅުގައި މިއަދު ދިވެހި އެތައް ބަޔަކުވަނީ ޖެހިފައެވެ. މީގެ މަހެއް ހާ ދުވަސްކުރިން ރާއްޖޭގެ ނޫސްވެރިޔަކު ފޭސްބުކް ޓައިމްލައިނާއި އަދި ގްރޫޕްތަކަށް ވަރަށް ބައިވަރު ބަރަހަނާ ވީޑިއޯ ލިންކް ލާފައި ހުންތަން ފެނިގެން މި ވާނުވާ ބަލާލީމެވެ. ރަނގަޅަށް ބެލި އިރު އެ ބޭފުޅާއަށްވެސް ދިމާވީ އިސްވެ ބުނެވުނު މައްސަލައެވެ. ފޭސްބްކް އެކައުންޓްގެ ކޮންޓްރޯލް ގެއްލުނީކަމަށްވެސް ބުނެވިދާނެއެވެ. އެކައުންޓްގެ ވެރިފަރާތައް ނޭގި އޮޓޮމެޓިކުން އޭނާ ބައިވެރިވެފައި ހުރި ހުރިހާ ގްރޫޕްކަށް ބަދުއަޙްލާގީ ވީޑިއޯ ހުރީ ޕޯސްޓްކޮށްފައެވެ.\nމަލްވެއާރ އެމުގެ ގޮތުގައި ބޭނުންކުރާ ވީޑިއޯ ލިންކްތައް ފޭސްބުކް އިން ފެންނައިރު ޔޫޓިއުބު ލިންކް އެއްގޮތަށް ފެންނަން ހުރެއެވެ. ޔޫޓިއުބް ލޯގޯވެސް ބައެއް ފަހަރަށް ބޭނުންކޮށްފައި ހުންނާނެއެވެ. މިފަދަ ލިންކްތައް ހުޅުވުމުގެ ބަދަލުގައި ނުހުޅުވަ ދޫކޮށްލާށެވެ. އަދި ލިންކް ރައިޓް ކްލިކް ކޮށްފައި ކޮޕީ ކޮށްލާފައި ނޯޓް ޕެޑް ނުވަތަ މައިކްރޯސޮފްޓް ވޯރޑް އަށް ޕޭސްޓް ކޮށްފައި ރަނގަޅަށް ލިންކް ބަލާ ޔަގީންކުރާށެވެ. ޔޫޓިއުބް ލިންކް ނުވަތަ އެހެންވެސް އިތުބާރު ހިފޭ ސައިޓަކާއި އެއްގޮތްކަމަށް ފާހަނގަކުރެވޭނަމަ ރަނގަޅަށް ބަލާށެވެ. ރަނގަޅު ސްޕެލިންތޯ ނުވަތަ ދެ އަކުރެއް ދޭތެރޭގައި ފުލުސްޓޮޕް ޖަހާފަ ވޭތޯ، އަކުރެއް ތަފާތުކޮށްފައި ވޭތޯ ބަލާ ޔަގީންކުރާށެވެ.\nފޭސްބްކްގައި އާންމުވެފައިވާ މަލްވެއާރ ތަކާއި ގުޅިގެން ފޭސްބުކްގެ ތަރުޖަމާނު ބުނެފައިވާގޮތުން ފޭސްބުކް އިން ދަނީ އެފަދަ ސްކޭމްތަކަށް ބަލާ އެކަން ހުޓުވުމަށް ގިނަ މަސައްކަތްތަކެއް ކުރަމުންނެވެ. އެގޮތުން އެފަދަ މަލްވެއާރ ލިންކްތައް ދެނެގަތުމަށް އޮޓޮމެޓިކް ސިސްޓަމްތަކެއް ބޭނުންކުރާ ކަމަށެވެ. އެގޮތަށް ދައުރުވާ ގިނަ މަލްވެއާރތައް ބުރޯސާރ އެކްސްޓެންސަންގެ ގޮތުގައި އިންސްޓޯލްވެ އެ ފެތުރިގެން ދެއެވެ.\nPosted byހުސައިން ނިޔާޒް Sep 6, 2015 Sep 6, 2015 Posted inއިންފޮެމޭޝަން ޓެކްނޮލޮޖީ\nPublished by ހުސައިން ނިޔާޒް\nއެރިނާ އެނިމޭޝަން އިންޓަރނޭޝަނަލް ޕުރޮގުރާމްގެ ދަށުން އެޑްވާންސް ޑިޕްލޮމާ އިން މަލްޓިމީޑިއާ އެނިމޭޝަން ނިންނުމަށްފަހު މަލްޓިމީޑިއާ ބެޗްލާސް ޑިގްރީއަށް ކިޔަވަމުން އަންނަ ދަރިވަރެކެވެ. ސްކޫލް ދައުރުން ފަށައިގެންވެސް ލިޔުންތެރިކަމަށް ޝައުގުވެރިކަން ހުރުމާއި އެކު މަނަދޫ ލައިވް އަދި ލަންދޫ އިންފޯ.ކޮމް, ވަގުތު.އެމްވީ، ގައި ހަބަރާއި އެކި ދާއިރާތަކުގެ ލިޔުންތައް ލިޔެފައިވާނެއެވެ. 2011 ވަނަ އަހަރު އަމިއްލަ ސައިޓެއް ހެދުމަށްޓަކައި ކުރަމުންއައި މަސައްކަތުގެ ނަތީޖާއަކީ ހެޔޮބަސް ވެބްސައިޓް އުފެދުމެވެ.\tView more posts


ނެޝަނަލް އެޕްރެންޓިސްޝިޕް ޕްރޮގްރާމްގެ ދަށުން ޒުވާނުން ތަމްރީނުކުރުމަށް ފަހި ދިރިއުޅުން ކޯޕަރޭޝަން ލިމިޓެޑް އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ދެމެދު އެމް.އޯ.ޔޫގައި ސޮއިކޮށްފި : ފަހި ދިރިއުޅުން ކޯޕަރޭޝަން ނެޝަނަލް އެޕްރެންޓިސްޝިޕް ޕްރޮގްރާމްގެ ދަށުން ޒުވާނުން ތަމްރީނުކުރުމަށް ފަހި ދިރިއުޅުން ކޯޕަރޭޝަން ލިމިޓެޑް އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ދެމެދު އެމް.އޯ.ޔޫގައި ސޮއިކޮށްފި – ފަހި ދިރިއުޅުން ކޯޕަރޭޝަން\nއެފް.ޑީ.ސީ ޚަބަރު ނެޝަނަލް އެޕްރެންޓިސްޝިޕް ޕްރޮގްރާމްގެ ދަށުން ޒުވާނުން ތަމްރީނުކުރުމަށް ފަހި ދިރިއުޅުން ކޯޕަރޭޝަން ލިމިޓެޑް އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ދެމެދު އެމް.އޯ.ޔޫގައި ސޮއިކޮށްފި\nނެޝަނަލް އެޕްރެންޓިސްޝިޕް ޕްރޮގްރާމްގެ ދަށުން ޒުވާނުން ތަމްރީނުކުރުމަށް ފަހި ދިރިއުޅުން ކޯޕަރޭޝަން ލިމިޓެޑް އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ދެމެދު އެމް.އޯ.ޔޫގައި ސޮއިކޮށްފި\nޚަބަރު November 29, 2021 - 3:50 pm\nޒުވާނުންނަށް މަސައްކަތުގެ މާހައުލުގައި ތިބެގެން ތަމްރީނާއި ތަޖުރިބާ ހޯދުމުގެ ފުރުސަތު ފަހިކޮށްދިނުމަށްޓަކައި ފަހި ދިރިއުޅުން ކޯޕަރޭޝަން ލިމިޓެޑް (އެފް.ޑީ.ސީ)އާއި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް އާއި ދެމެދު އެމް.އޯ.ޔޫ އެއްގައި މިއަދު ވަނީ ސޮއިކުރެވިފައެވެ. އެފް.ޑީ.ސީގައި ބޭއްވުނު އެމް.އޯ.ޔޫ ސޮއިކުރުމުގެ ރަސްމިއްޔާތުގައި މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓްގެ އިސްވެރިންނާއި އެފް.ޑީ.ސީގެ އިސްވެރިން ބައިވެރިވެވަޑައިގެންނެވިއެވެ.\nމިއަދު ސޮއިކުރެވުނު އެމް.އޯ.ޔޫގައި އެފް.ޑީ.ސީގެ ފަރާތުން ސޮއިކުރެއްވީ މެނޭޖިންގ ޑިރެކްޓަރ ސަލްފިއްޔާ އަންވަރެވެ. އަދި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް ސްޓޭޓް ފޮރ ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް ހުސައިން އިސްމާއީލްއެވެ.\nމިފަދަ ޕްރޮގްރާމުތައް ހިންގުމުގެ މައިގަނޑު މަގުސަދަކީ ޒުވާނުންނަށް ދިގު މުއްދަތައް ދެމިގެންދާ ތަމްރީނު ފުރުސަތުތައް ތަނަވަސްކުރުންކަމުގައި މިނިސްޓަރ އޮފް ސްޓޭޓް ފޮރ ޔޫތް، ސްޕޯޓްސް އެންޑް ކޮމިއުނިޓީ އެންޕަވަރމަންޓް ހުސައިން އިސްމާއީލް ވިދާޅުވިއެވެ.\nނެޝަނަލް އެޕްރެންޓިސްޝިޕް ޕްރޮގްރާމަކީ މަސައްކަތު މާހައުލުގައި ތިބެގެން ތަޖުރިބާކާރުންގެ ބެލުމުގެދަށުން މަސައްކަތްތައް ދަސްކޮށް، ތަމްރީނާއި ތަޖުރިބާ ހޯދުމުގެ ފުރުސަތު ގައުމީ ފެންވަރުގައި ހުޅުވާލުމަށް ހިންގާ ހާއްސަ ޕްރޮގްރާމެކެވެ. މި ޕްރޮގްރާމްގެ މުއްދަތަކީ6މަސްދުވަހެވެ. މި ޕްރޮގްރާމް ފުރިހަމަކުރައްވާ ފަރާތްތަކަށް ދިވެހިރާއްޖޭގެ ގައުމީ ސަނަދުގެ އޮނިގަނޑުގެ ލެވެލް3(ތިނެއް) ގެ ސެޓްފިކެޓެއް ލިބިވަޑައިގަންނަވާނެއެވެ.\nމެނޭޖިންގ ޑިރެކްޓަރ ސަލްފިއްޔާ އަންވަރުގެ ވާހަކަ ފުޅުގައި މި ޕްރޮގްރާމް ކާމިޔާބިކަމާއިއެކު ކުރިއަށްގެންދިއުމަށް އެފް.ޑީ.ސީގެ ފަރާތުން ބޭނުންވާ ފުރިހަމަ އެއްބާރުލުން ލިބިވަޑައިގަންނަވާނެކަމުގެ ޔަގީންކަން ދެއްވިއެވެ.\nމި އެޕްރެންޓިސްޝިޕް ޕްރޮގްރާމުގެ ދަށުން އެފް.ޑީ.ސީއިން 10 ކޮންސްޓްރަކްޝަން އޮފިސަރުން ތަމްރީނުކުރުމަށް ނިންމާފައެވެ. އެގޮތުން ނޭޝަނަލް ސެޓްފިކެޓް3އިން ކޮންސްޓްރަކްޝަން ސައިޓް ސުޕަވިޝަން ޕްރޮގްރާމްގައި ބައިވެރިވުމުގެ ފުރުސަތު ކޮންސްޓްރަކްޝަން އޮފިސަރުންނަށް ކައިރި މުސްތަޤުބަލުގައި ހުޅުވާލެވިގެންދާނެއެވެ.\nއެފް.ޑީ.ސީގެ އުންމީދަކީ އިމާރާތްކުރުމުގެ މަޝްރޫއުތަކުގައި މަސައްކަތްކުރާ ޒުވާނުންނަށް މަސައްކަތުގެ މާހައުލުގައި ތިބެގެން ތަމްރީނާއި ތަޖުރިބާ ހޯދުމުގެ ފުރުސަތު މި ޕްރޮގްރާމްގެ ތެރެއިން މަގުފަހިކުރެވި، މުސްތަޤުބަލުގައި އިމާރާތްކުރުމުގެ ދާއިރާގެ ފަންނީ މަސައްކަތްތަކުގައި މަސައްކަތްކުރާ ދިވެހި ޒުވާން ތަޖުރިބާކާރުން އިތުރުކުރުމެވެ.\nފަހި ދިރިއުޅުން ކޯޕަރޭޝަން އިން ހުޅުމާލޭ2ވަނަ ފިޔަވަހީގައި އިމާރާތްކުރުމަށް ހަމަޖެހިފައިވާ 4000 ހައުސިންގ ޔުނިޓްގެ އެޑްވާސް ފައިސާ ދައްކައިފި\nއިންޑިއާ އެގްޒިމް ބޭންކާއެކު2ލޯން އެއްބަސްވުމެއްގައި އެފް.ޑީ.ސީއިން ސޮއިކޮށްފި


Masthuvaathaketheege vabaagai jehi zuvaan jeelu halaakuve nethigen dhiumakee varah gina aailaathakah dhimaavefaivaa ijuthimaaee massala eh: Mayor\nމަސްތުވާތަކެތީގެ ވަބާގައި ޖެހި ޒުވާން ޖީލު ހަލާކުވެ ނެތިގެން ދިއުމަކީ ވަރަށް ގިނަ ޢާއިލާތަކަށް ދިމާވެފައިވާ އިޖުތިމާޢީ މައްސަލައެއް: މޭޔަރ\n13 ޑިސެމްބަރ 2020 1 year ago\nމަސްތުވާތަކެތީގެ ވަބާގައި ޖެހި އަޅުގަނޑުމެންގެ ޒުވާން ޖީލު ހަލާކުވެގެން ދިއުމަކީ މުޅި ރާއްޖޭގެވެސް ވަރަށް ގިނަ ޢާއިލާތަކަށް ދިމާވެފައިވާ އިޖުތިމާޢީ މައްސަލައެއް ކަމުގައި އައްޑޫ ސިޓީގެ މޭޔަރ، އަލްފާޟިލް ޢަބްދުﷲ ޞާދިޤް ވިދާޅުވެއްޖެއެވެ.\nމޭޔަރ މިމޭރުމުން ވާހަކަފުޅު ދައްކަވާފައި ވަނީ އައްޑޫ ސިޓީގައި ޤާއިމުކުރާ ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރުގެ ބިންގާ އެޅުމަށް އައްޑޫ ސިޓީ ހުޅުދޫ އާއި މީދޫގައި އިއްޔެ ބޭއްވި ޚާއްޞަ ރަސްމިއްޔާތުގައި ވާހަކަފުޅު ދައްކަވަމުންނެވެ.\nއިއްޔެ މެންދުރުފަހު ބޭއްވި މި ރަސްމިއްޔާތުގައި ވާހަކަފުޅުދައްކަވަމުން މޭޔަރ ވިދާޅުވީ، މަސްތުވާތަކެތީގެ ވަބާގައި ޖެހި ޢާއިލާތަކުން ގެއްލި ހަލާކުވެގެންދާ ޒުވާނުންނާއި ރައްޔިތުންގެ ތެރެއިން އެތައް ބަޔަކު ފަރުވާއަށް ބޭނުންވެ، އެ ފަރުވާ އެންމެ އެދެވޭ ގޮތަކަށް ލިބޭނެ އިންތިޒާމު ހަމަޖެހިފައި ނެތުމަކީ ހިތާމަހުރި ކަމެއް ކަމުގައެވެ.\nމީގެ އިތުރުން މޭޔަރ ވިދާޅުވީ ހުޅުދޫ އާއި މީދޫގައި ޤާއިމުކުރާ މި ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރަކީ އިންޑިއާގެ ހިލޭ އެހީ އާއި ދަޢުލަތުގެ ބަޖެޓުގެ ތެރެއިން ޚަރަދުކޮށްގެން ބިނާކުރެވޭ ވަރަށް މުހިންމު މުއައްސަސާއަކަށް ވެގެންދާނެ ކަމާމެދު އެއްވެސް ޝައްކެތް ނުކުރައްވާ ކަމަށެވެ.\n"އަޅުގަނޑުމެންގެ ރައްޔިތުންގެ ތެރެއިން މަސްތުވާތަކެތީގެ ވަބާގައި ޖެހިފައި ތިބި ޢާއިލާތަކަށް މިހާރު އޮތް ހަމައެކަނި ތަސައްލީ އަކީ ހިތަދޫގައި ހުރި ވަރަށް ކުޑަ ކުޑަ އިމާރާތެއްގައި، ވަރަށް ހާލުގައި ދެވޭ ހަމައެކަނި ޑިޓޮކްސިފިކޭޝަންގެ ޚިދުމަތެއް އެކަނި"، މޭޔަރގެ ވާހަކަފުޅުގައި ފާހަގަކުރެއްވިއެވެ.\nމީގެ އިތުރުން ހިތަދޫގެ ޑިޓޮކްސް ސެންޓަރަކީ ފެމިލީ އެންޑް ޗިލްޑްރެން ސަރވިސަސް ސެންޓަރުން ކުޑަކުދިންނަށް ދިމާވާ މައްސަލަތަކާއި ގުޅިގެން ދޭންޖެހޭ ޚިދުމަތްތަކާއި ފަރުވާ އަށް ޚާއްޞަ ކުރެވިފައިވާ އިމާރާތެއް ކަމަށާއި، އެތަން މިހާރު މަސްތުވާތަކެތީގެ ފަރުވާއަށް ބޭނުންކުރަނީ އެއްވެސް ގޮތެއް ނެތިގެން ކަމުގައި ފާހަގަކުރައްވަމުން މޭޔަރ ވިދާޅުވީ، އޭގެ ސަބަބުން ފެމިލީ އެންޑް ޗިލްޑްރެން ސަރވިސަސްގެ ޚިދުމަތް ބޭނުންވާ ކުދިންވެސް ވަނީ ގޮތް ހުސްވެފައި ކަމަށާއި، އެކުދިން ބަލަމުން ދަނީ ވަރަށް ދަތި ހާލުގައި ކަމުގައެވެ.\nއެހެންކަމުން ހުޅުދޫގައި އަޅާ ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރަކީ އެ މައްސަލައަށް ލިބިގެންދާނެ ހައްލެއް ކަމުގައިވެސް މޭޔަރގެ ވާހަކަފުޅުގައި ފާހަގަކުރައްވާފައިވެއެވެ. އަދި މި ސެންޓަރަކީ މުޅި އައްޑޫ ސިޓީ އާއި ދެކުނުގެ އަތޮޅުތަކުގެ ރައްޔިތުންނަށް ޚިދުމަތް ދެވޭ ވަރުގެ ބޮޑު ސެންޓަރަކަށް ވެގެންދާންޖެހޭ ކަމުގައިވެސް މޭޔަރ ވިދާޅުވެފައިވެއެވެ.\nމޭޔަރގެ ވާހަކަފުޅު ނިންމަވާލައްވަމުން ވިދާޅުވީ ސިޓީ ކައުންސިލްގެ އުއްމީދަކީވެސް މި ސެންޓަރަކީ އައްޑޫ ސިޓީގެ ފަރުވާއަށް ބޭނުންވެފައިވާ ހުރިހާ ރައްޔިތުންނަށް، ރަނގަޅަށް ޚިދުމަތް ދެވޭނެ މަރުކަޒަކަށް ވެގެން ދިއުން ކަމުގައެވެ.\nޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރުގެ ބިންގާ އެޅުމަށް އިއްޔެ ބޭއްވި ރަސްމިއްޔާތުގައި ރައީސުލްޖުމްހޫރިއްޔާގެ ނައިބު، ފައިޞަލް ނަސީމާއި، މިނިސްޓަރ އޮފް ހެލްތު އަޙްމަދު ނަސީމާއި، މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދު ދީދީ އާއި، މިނިސްޓަރ އޮފް ފިނޭންސް އިބްރާހީމް އަމީރު އާއި، ރައީސުލްޖުމްހޫރިއްޔާގެ އޮފީހުގެ މިނިސްޓަރ ޢަލީ ޝިޔާމް އާއި ރައްޔިތުންގެ މަޖިލީހުގެ އައްޑޫ ސިޓީ ހިތަދޫ އުތުރު ދާއިރާގެ މެންބަރު، މުޙައްމަދު އަސްލަމް އާއި، އައްޑޫ ސިޓީގެ ޑެޕިއުޓީ މޭޔަރ އަދި ކައުންސިލަރުންގެ އިތުރުން އަވަށު އޮފީސްތަކުގެ ޑިރެކްޓަރުންވެސް ބައިވެރިވެލެއްވިއެވެ.


FIFA World Cup: Croatia athun balive Argentina ah amilla baaru...\nކުޅިވަރު - ފީފާ ވާރލްޑް ކަޕް 2018\nވާރލްޑް ކަޕް: ކްރޮއޭޝިއާ އަތުން ބަލިވެ އާޖެންޓީނާގެ އަމިއްލަ ބާރު ގެއްލިއްޖެ\nއާޖެންޓީނާ އާއި ވާދަކޮށް ކްރޮއޭޝިއާ މޮޅުވީ 3-0 އިން\nމި މެޗުން މޮޅުވުމާއެކު ކްރޮއޭޝިއާއިން ވަނީ ދެވަނަ ބުރުގެ ޖާގައެއް ޔަގީންކޮށްފައި\nކ. މާލެ 22 ޖޫން 2018 | ހުކުރު 01:54 5,020\nކްރޮއޭޝިއާގެ ކެޕްޓަން ލޫކާ މޮޑްރިޗް ލަނޑު ޖެހުމަށްފަހު އުފާފާޅުކުރަނީ - މި މޮޅާއެކު ކްރޮއޭޝިއާއަށް ވަނީ ދެވަނަ ބުރުގެ ޖާގައެއް ލިބިފައި - ރާއްޖެ އެމްވީ\nފީފާ ވާރލްޑް ކަޕްގެ ގްރޫޕް ސްޓޭޖުގެ ދެވަނަ މެޗުގައި ކްރޮއޭޝިއާ އަތުން ބަލިވެ މުބާރާތުގައި އިތުރަށް ކުރިއަށް ދިޔުމުގެ އަމިއްލަ ބާރު އާޖެންޓީނާއަށް ގެއްލިއްޖެއެވެ.\nރަޝިއާގެ ނިޒްނީ ނޮވްގޮރޮޑްގައި ހުންނަ ނިޒްނީ ނޮވްގޮރޮޑް އެރީނާގައި ކުޅުނު މެޗު އާޖެންޓީނާ އާއި ވާދަކޮށް ކްރޮއޭޝިއާއިން ކާމިޔާބުކުރީ 3-0 ގެ ނަތީޖާއަކުންނެވެ. މިއީ މި ދެ ޓީމުގެ މެދުގައި ކުޅެވުނު ހަތަރުވަނަ މެޗަށްވާއިރު މިއީ 1998 ވަނަ އަހަރުގެ ވާރލްޑް ކަޕްގެ ފަހުން ވާރލްޑް ކަޕެއްގައި މި ދެ ޓީމު ކުޅުނު ފުރަތަމަ މެޗެވެ. އެ އަހަރުގެ ވާރލްޑް ކަޕްގައި ކުޅުނު މެޗު 1-0 އިން ކާމިޔާބުކުރީ އާޖެންޓީނާއެވެ.\nއާޖެންޓީނާގެ ފުރަތަމަ އެގާރައިން ތިން ބަދަލެއް ފެނިގެންދިޔައިރު އެންހެލް ޑިމާރިއާ އަދި މާކޯސް ރޯހޯގެ އިތުރުން ލޫކަސް ބިގްލިއާގެ ބަދަލުގައި މި މެޗުގައި ކުޅެން އަރުވާފައި ވަނީ މާކޯސް އަކޫނާ އަދި ގެބްރިއެލް މާކާޑޯގެ އިތުރުން އެންޒޯ ޕެރޭޒްއެވެ. މި މެޗަށް ކްރޮއޭޝިއާގެ ކޯޗު ވަނީ އެއް ބަދަލެއް ގެނެސްފައެވެ.\nފުރަތަމަ ހާފު ފެށިގެން އާޖެންޓީނާގެ ފަރާތުން ދަށް ކުޅުމެއް ފެނިގެންދިޔައިރު ކްރޮއޭޝިއާއިން ވަނީ ނުރައްކާތެރި ގިނަ ހަމަލާތަކެއް އުފައްދާފައެވެ. އެހެން ނަމަވެސް އެކުޅުންތެރިންނަށް މި ހަމަލާތަކުގެ ބޭނުން އެންމެ އެދެވޭ ގޮތުގައި ހިފިފައެއް ނުވެއެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ވެސް އާޖެންޓީނާގެ ފަރާތުން ފެނުނީ ދަށް ކުޅުމެކެވެ. ވަކިން ހާއްސަކޮށް އެޓީމުގެ ޑިފެންޑަރުންނާއި ކީޕަރުގެ ފަރާތުން ގިނަ ގޮސްތަކެއް ހެދުނު މަންޒަރު ފެނިގެންދިޔައެވެ.\nކްރޮއޭޝިއާގެ ފުރަތަމަ ލަނޑު ވެސް މެޗުގެ 53 ވަނަ މިނެޓުގައި އެ ޓީމުން ޖެހީ އާޖެންޓީނާގެ ކީޕަރު ހެދި ބޮޑު ގޯހެއްގެ ފައިދާ ނަގައިގެންނެވެ. މި ލަނޑު އެޓީމަށް ޖަހައިދިނީ އެންޓެ ރެބިޗްއެވެ. މި ލަނޑަށްފަހު ވެސް ކްރޮއޭޝިއާއިން އުފައްދަމުންދިޔަ ހަމަލާތައް އިތުރުވިއިރު 80 ވަނަ މިނެޓުގައި އެޓީމުގެ ކެޕްޓަން ލޫކާ މޮޑްރިޗް ވަނީ ލަނޑެއް ޖަހާ ލީޑު ފުޅާކޮށްދީފައެވެ. މި މެޗުގައި ކްރޮއޭޝިއާއިން ޖެހި ތިންވަނަ ލަނޑު މެޗުގެ އިތުރު ވަގުތުގެ ތެރޭގައި ޖެހީ މުޅި މެޗުގައި ވެސް މޮޅު ކުޅުމެއް ދެއްކި އިވާން ރަކިޓިޗްއެވެ.\nމި މެޗުން މޮޅުވުމާއެކު ކްރޮއޭޝިއާއިން ވަނީ ދެވަނަ ބުރުގެ ޖާގައެއް ޔަގީންކޮށްފައެވެ. ހަމައެހެންމެ މުބާރާތުގައި އިތުރަށް ކުރިޔަށް ދިޔުމުގެ އަމިއްލަ ބާރު އާޖެންޓީނާއަށް ވަނީ ގެއްލިފައެވެ.\nމި މޮޅާއެކު ކްރޮއޭޝިއާއިން ވަނީ 1998 ވަނަ އަހަރުގެ ވާރލްޑް ކަޕްގެ ފަހުން ފުރަތަމަ ފަހަރަށް މިމުބާރާތުގެ ދެވަނަ ބުރުން ޖާގަ ހޯދާފައެވެ. މިއީ 1974 ވަނަ އަހަރުގެ ވާރލްޑް ކަޕްގެ ފަހުން ވާރލްޑް ކަޕެއްގެ ފުރަތަމަ ދެ މެޗުން އާޖެންޓީނާއަށް މޮޅެއް ނުލިބުނު ފުރަތަމަ ފަހަރެވެ.\nގްރޫޕް ފިޔަވަހީގެ އެންމެ ފަހު މެޗުގައި ނައިޖީރިއާ އާއި ދެކޮޅަށް އާޖެންޓީނާ ނުކުންނައިރު ކްރޮއޭޝިއާ ނުކުންނާނީ އައިސްލޭންޑާއި ދެކޮޅަށެވެ.\nއެންމެ ފަހުން އަޕްޑޭޓް ކުރީ:4ހަފްތާކުރިން | ރިވިއު ކުރީ: ޙުސައިން ޙަސަން


Magumathygai Lein Thahthelhifai Oiy Thin Meehakah Ehee Nuve Thiby Selfie Nagan! - Vaguthu\nމަގުމަތީގައި ލެއިން ތަތްތެޅިފައި އޮތް ތިން މީހަކަށް އެހީނުވެ ތިބީ ސެލްފީ ނަގަން!\nއިންޑިއާ ރަޖަސްތާން މަގުމައްޗެއްގައި ދުއްވާފައި ދިޔަ ސައިކަލެއް ބަހެއްގައި ޖެހި ހިނގި އެކްސިޑެންޓެއްގައި ސައިކަލުގައި އިން ތިން މީހަކު ލެއިން ތަތްތެޅުނުއިރުވެސް އެއްވެސް މީހެއްގެ އެހީތެރިކަން ނުލިބި މަރުވެއްޖެއެވެ.\nރިޕޯޓްތައް ބުނާގޮތުގައި، މިއަދުގެ ވަގުތެއްގައި އެ އެކްސިޑެންޓް ހިނގިއިރު، އެ ތިން މިހުންވެސް ވަނީ މަރުވެފައެވެ. އެ ތިން މީހުންގެ ތެރެއިން އެކަކު އެތަނަށް މަރުވިއިރު އަނެއް ދެ މީހުން މަރުވީ ހޮސްޕިޓަލަށެވެ.\nއެ މީހުން އެކްސިޑެންޓްވެ ކަންތައް ވެގެން ދިޔަ ގޮތް ފެންނަ ވީޑީޔޯއެއް މީސް މީޑިޔާގައި ދަނީ ދައުރުވަމުންނެވެ. އެ ވީޑިޔޯއިން ފެންނަނީ އެ މީހުން އެކްސިޑެންޓްވެ އެހީތެރިކަަމަށް ގޮވާއި ރުއިއިރުވެސް އެއްވެސް މީހަކު އެ މީހުންނަށް އެހީތެރިވެފައިވާ ނުވާ ތަނެވެ.\nބަދަލުގައި މަގުމަތިން ހިނގާފައި ދިޔަ ބައެއް މީހުން ސެލްފީ އަދި ވީޑިޔޯ ނެގުމުގައި ހަރަކާތްތެރިވަމުންދިޔައިރު، އަނެއްބަޔަކު އެއީ ކޮން ބައެއްތޯ ބެލުމަށް އެ މީހުން ފޯންތައް ޗެކް ކުރުމުގައިވެސް ހަރަކާތްތެރިވިތަން ފެނެއެވެ.\nއެ ތިން މީހުންނަކީވެސް އެހެން އަަވަށަކަށް ނިސްބަތްވާ މީހުންނެވެ. އެ މީހުންނަކީ އެ އަވަށުގައި ކޮންސްޓްރަކްޝަން މަސައްކަތް ކުރާ ކުންފުންޏެއްގައި މަސައްކަތް ކުރާ ބައެކެވެ.\nފުލުހުން ބުނީ، މަގުމަތިން ބައެއްގެ އެހީތެރިކަމާއެކު އެ ތިން މީހުންގެ ތެރެއިން ދެ މީހަކު ހޮސްޕިޓަލަށް ގެންދިޔަ ނަމަ އެ މީހުންގެ ފުރާނަ ސަލާމަތްކުރެވުނީވެސް ކަމަށެވެ. އަދި ގާތްގަނޑަކަށް ބައިގަޑިއެއްހާ އިރުވަންދެން އެއްވެސް މީހެއްގެ އެހީތެރިކަމެއް ނުލިބި އެ ކުދިން މަގުމަތީގައި އޮތްކަމަށް ރިޕޯޓްތައް ބުނެއެވެ.\nފުލުހުން ބުނީ، އެ މަންޒަރު ވީޑިޔޯކޮށް ފޮޓޯ ނަގާ އުޅުނު މީހުން އަދި ހޯދިފައިނުވާ ކަަމަށެވެ.\nޖުލައި 12, 2018 01:42\nމިހާެރު މީގުންގެ ފުރާނައަށްވުރެ ސެލްފީގެ އަގުބޮޑު.\nރާއްޖޭގެވެސް. އޮންނަނީ ތިހާލަތު. ތިފަދަ ކަމެއްވިއަސް އަޅާލާ. ބައެކުނުތިބޭ.އީމާންތެރި.ކަމެއް ހިތުތެރޭގަ ނުހުރޭ.\nޖުލައި 12, 2018 13:37\nޖުލައި 16, 2018 10:12\nސެލްފީ ނެގުމާ ބެހޭ ގާނޫނެއް ފާސްކުރަންވީ!!!


Mi sarukaarun democracy nagahattaidheyne: MRM\nމި ސަރުކާރުން ޑިމޮކްރަސީ ނަގަހައްޓައިދޭނެ: އެމްއާރްއެމް\nދިވެހި ރައްޔިތުންނަކީ ޑިމޮކްރަސީގެ ހަމަތަކަށް ލޯބިކުރާ ބައެއްކަން މިދިޔަ އަހަރު ބޭއްވި ރިޔާސީ އިންތިޚާބުން ހާމަވެފައިވާ ކަމަށާ އެ އިންތިޚާބުގައި ދިވެހި ރައްޔިތުންވަނީ ގާނޫނުއަސީސީން ކަށަވަރު ކޮށްދީފައިވާ ވޯޓު ލުމުގެ ހައްގުގެ ބޭނުންކޮށް އޭރުގެ ވެރި ކަމަކަށް ނިމުން ގެނެސްފައި ކަމަށް، ކުރީގެ ރައީސް މައުމޫންގެ އެމްއާރުއެމުން ބުނެފި އެވެ.\nއެމްއާރުއެމުން މިހެން ބުނީ ދުނިޔޭގެ ޑިމޮކްރަސީ ދުވަހާ ގުޅިގެން މިރޭ ނެރެފައިވާ ނޫސް ބަޔާނެއްގަ އެވެ.\nއެ ޕާޓީގެ ބަޔާނުގައި ބުނެފައިވަނީ ނިމިދިޔަ ރިޔާސީ އިންތިޚާބަކީ ރާއްޖޭގައި ނެތެމުންދިޔަ ޑިމޮކްރަސީގެ ހަމަތައް އަލުން އިޔާދަކޮށް ޑިމޮކްރަސީގެ މަގުގައި ކުރިއަށް ދިއުމަށް ދިވެހި ރައްޔިތުން ނިންމި މުހިންމު ނިންމުމެއް ކަމަށެވެ. އަދި އެއީ ދިވެހި ރައްޔިތުންނަށް ލިބުނު ބޮޑު ކާމިޔާބީއެއްކަމަށެވެ.\n"... ޑިމޮކްރަސީ އަކީ ހަމައެކަނި ވޯޓު ލުމުގެ ހައްގެއް ނޫނެވެ. ފުރިހަމަ ޑިމޮކްރަސީއަކަށް، އޭގެ ހަމަތައް ނަގަހައްޓާ ދަމަހައްޓާނޭ ސިޔާސީ ލީޑަރުން ބޭނުން ވެއެވެ... ބައިނަލްއަގުވާމީ ޑިމޮކްރަސީ ދުވަސް ފާހަގަ ކުރަމުން ދާއިރު ރާއްޖޭގައި މިހާރު އޮތް ސަރުކާރުން ޑިމޮކްރަސީ ނެގެހެއްޓުމަށް ކުރަންޖެހޭ ހުރިހާ މަސައްކަތެއް ކުރާނޭކަމުގެ ޔަގީންކަން އެބައޮތެވެ." ރައީސް ސޯލިހުގެ ސަރުކާރުގައި ވެސް ހިމެނޭ އެމްއާރުއެމްގެ ބަޔާނުގައި ވެއެވެ.\nރައީސް މައުމޫން އަބްދުލްގައްޔޫމް ޔުމްނާ މައުމޫން އެމްއާރުއެމް


Sheikh Ilyas aai Dr.Afrashim ge gathulaa gulhuvaneetho! - vNews.mv\nޝައިޚް އިލްޔާސާއި ޑރ.އަފްރާޝީމްގެ ގަތުލާ ގުޅުވަނީ!\nޝިފްޒާ މުޞްޠަފާ 12 September 2018, 18:56\nއަނިޔާވެރި ގޮތަކަށް އަވަހާރަކޮށްލާފައިވާ ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު އަދި ދީނީ އިލްމުވެރިޔާ ޑރ.އަފްރާޝީމްގެ ގަތުލާއި ޝައިޚް އިލްޔާސް ހުސައިނާއި ފުލުހުން ގުޅުވާނަމަ އެކަން ސާފުކޮށްދިނުމަށް އެމަނިކުފާނުގެ ވަކީލުން އެދިވަޑައިގެންފިއެވެ.\nޝައިޚް އިލްޔާސް ފުލުހުންގެ އިދާރާއަށް ހާޒިރުވުމަށް އަންގާފައިވާ މައްސަލާގައި މައުލޫމާތު ދިނުމަށް އެމަނިކުފާނުގެ ވަކީލުންގެ ޓީމުން މިއަދު ބޭއްވި ނޫސްވެރިންގެ ބައްދަލުވުމުގައި ވަކީލު މަހުފޫޒު ސައީދު ވިދާޅުވީ ޝައިޚް އިލްޔާސް ފުލުހަށް ހާޒިރުކުރުމަށް ފޮނުވި ޗިޓުގައި އޮތް ވާހަކައާއި އެކަމާ ގުޅޭގޮތުން ފުލުހުން ބޭއްވި ޕްރެސް ކޮންފަރެންސްގައި ދެއްކި ވާހަކައާ ދިމާނުވާ ކަަމަށެވެ. ޑރ.އަފްރާޝީމް އަވަހާރަކޮށްލުމާއި އަދި ފުލުހުން ތަހުގީގު ކުރަމުންދާ ބައެއް މައްސަލަތަކާ ގުޅޭގޮތުން ހަގީގަތް އޮޅޭގޮތަށް ޝައިޚް ވާހަކަ ދައްކަވާފައިވާ ކަމަށް ޕްރެސް ކޮންފަރެންސްގައި ފުލުހުން ބުނެފައިވާކަން މަހުފޫޒު ފާހަގަކުރެއްވިއެވެ.\nމަހުފޫޒު ވިދާޅުވީ ޝައިޚް އިލްޔާސް ދެއްކެވި ވާހަކަފުޅަކީ މީގެ ކުރިން ވެސް އެތައް ބޭފުޅުންނެއް ދައްކަވާފައިވާ ވާހަކައެއް ކަމަށާއި ބައެއް ބޭފުޅުން މީޑިއާގައި އަނެއްބައި ބޭފުޅުން ތަގުރީރުތަކުގައި އެވާހަކަ ދައްކަވާ ކަމަށެވެ. ޝައިޚް އިލްޔާސް އެވާހަކަ ވިދާޅުވުމުން ޚާއްސަ ކަމަކަށް ވެގެން ތަހުގީގު ކުރަންޖެހޭ ސަބަބެއް ނުވިސްނޭ ކަމަށް މަހުފޫޒު ވިދާޅުވިއެވެ.\n"ޝައިޚް އިލްޔާސް ވިދާޅުވެފައި އޮންނަނީ ޑރ.އަފްރާޝީމްގެ ގަތުލަށްފަހު ގޮތްނޭގޭ އެތައް މަރުތަކެއް ހިނގާފައި ހުރި ކަމަށް. އެމައްސަލަތައް އެކަށީގެންވާ މިންވަރަށް ތަހުގީގު ކުރެވިފައެއް ނެތޭ. އެއީ ހަމައެކަނި ޝައިޚް އިލްޔާސް އުފައްދަވާ ސުވާލެއް ނޫން. ދިވެހި ކޮންމެ ރައްޔިތަކު ވެސް ހަގީގަތް ހޯދަން ބޭނުންވާ ބައިވަރު ކަންތައްތައް ހިނގާ ގޮސްފައިވަނީ. ޑރ.އަފްރާޝީމް އަވަހާރަވުމުގެ ފަހުން ހިނގައިދިޔަ އަޑިނޭނގޭ އެތައް މަރުތަކެއް އެބަހުރި. އެސުވާލުތައް ކުރަމުން ގެންދަނީ" މަހުފޫޒު ވިދާޅުވިއެވެ.\nމަހުފޫޒު ވިދާޅުވީ އަފްރާޝީމް އަވަހާރަކޮށްލާފައިވާ މައްސަލައާ ގުޅިގެން ޝައިޚް އިލްޔާސާ ސުވާލުކޮށް ބަޔާން ނެގުމަށް ކަމަށް ފުލުހުން ފޮނުވި ޗިޓުގައިވާ ކަމަށާއި މިއީ މުޅިން ދެމައްސަލައެއް ކަމަށެވެ. އެހެންކަމުން ޑރ.އަފްރާޝީމްގެ ގަތުލާ ޝައިޚް އިލްޔާސާ ފުލުހުން ގުޅުވަނީތޯ ސުވާލު އުފެދޭ ކަމަށާއި އެކަން ސާފުކޮށްދޭންޖެހޭ ކަމަށް މަހުފޫޒު ވިދާޅުވިއެވެ. އަދި ފުލުހުންގެ ތަރުޖަމާނު ޝައިޚް އިލްޔާސް ވިދާޅުވި ކަމަށް ޕްރެސް ކޮންފަރެންސްގައި ލިޔުމެއް ބައްލަވައިގެން ވިދާޅުވެފައިވަނީ އެމަނިކުފާނު އެވާހަކަ ވިދާޅުވި ގޮތަށް ނޫން ކަމަށާއި މިއީވެސް އޮޅުވާލުމެއް ކަމަށެވެ. ޖިނާއީ އިޖުރާއަތުގެ ގާނޫނާ ޚިލާފު އެތައް ކަމެއް ފުލުހުން ފޮނުވި ޗިޓުގައި ހިމެނޭ ކަމަށް ވެސް މަހުފޫޒު ވިދާޅުވިއެވެ.\nވަކީލު ނޫރުއްސަލާމް އަބޫބަކުރު ވިދާޅުވީ ޝައިޚް އިލްޔާސަށް ތުހުމަތުކޮށްގެން އުޅެނީ ޖަލްސާއެއްގައި ދެއްކެވި ވާހަކަފުޅަކާ ގުޅިގެން ކަމަށާއި އާ އެއްވެސް ވާހަކައެއް އެމަނިކުފާނު ނުދައްކަވާ ކަމަށެވެ. ޖިނާއީ އެއްވެސް ކުށެއް އެމަނިކުފާނު ކުރައްވާފައި ނުވާ ކަމަށާއި މިކަން ސިފަވަނީ ފާޅުގައި ހައްގުބަސް ބުނުމަށް ތެދުވަމުންދާ ދީނީ އިލްމުވެރިންނަށް ބިރުދެއްކުމަށް ކުރާ ކަމެއްގެ ގޮތުގައި ކަމަށް ނޫރުއްސަލާމް ވިދާޅުވިއެވެ.\n"ހަގީގީ ޖިނާއީ އެއްވެސް އަމަލެއް ނެތި މިގޮތަށް ތުހުމަތުކޮށް، ލިބިފައިވާ ވަޒީފާގެ ބާރުގެ ބޭނުންކޮށް ބިރުވެރިކަން އުފެދޭ ގޮތަށް މިބާވަތުގެ އަމަލުތައް ހިންގުމަކީ ގާނޫނުލްއުގޫބާތުގެ 512 ވަނަ މާއްދާއިން ކުށެއް ކަަމަށް ކަނޑައަޅާފައި އޮތް ކަމެއް. ތަހުގީގުކުރުމުގައި ގާނޫނީ ބާރުވެރިކަމެއް ފުލުހުންގެ ކިބައިގައި އުފެދިގެނެއް ނާންނާނެ ޖިނާއީ އެއްވެސް އަމަލެއް މީހަކު ކުރުމަކާ ނުލައެއް" ނޫރުއްސަލާމް ވިދާޅުވިއެވެ.\nނޫރު ވިދާޅުވީ މީގެ އެތައް އަހަރުތަކެއް ކުރިން ހިނގާފައިވާ ކަމެއްގައި އަދި އޭރު ކުރެވިފައިވާ ތަހުގީގުތަކުން އެއްވެސް ތުހުމަތެއް އެބޭފުޅަކާމެދު އައިސްފައި ނުވާ ބޭފުޅަކާ މެދު މިގޮތަށް އަމަލުނުކުރެވޭނެ ކަމަށެވެ. މިއީ މުޅި ފުލުހުންގެ މުއައްސަސާ ބައިވެރިވެގެން ހިންގާ ކަމެއްގެ ގޮތުގައި ޝައިޚް އިލްޔާސް ދެކެވަޑައިނުގަންނަވާ ކަމަށާއި އެމަނިކުފާނު ދެކެވަޑައިގަންނަވަނީ ފުލުހުންގެ މަދު ބަޔަކު ރާވާ ހިންގާ ސިޔާސީ ކަމެއްގެ ގޮތުގައި ކަމަށެވެ.\nކުރީގެ ޑެޕިއުޓީ ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވީ ޝައިޚް އިލްޔާސް މިމަހުގެ6ވަނަ ދުވަހު ފުލުހުންގެ އިދާރާއަށް ހާޒިރުވުމަށް ފުލުސް އޮފީހުން ޗިޓު ފޮނުވާފައިވާ ކަމަށާއި އެދުވަހު އެމަނިކުފާނު ރާއްޖޭގައި ނޫޅުއްވާތީ ހާޒިރުވެވެން ނެތް ކަަމަށް އަންގަވާފައިވާ ކަމަށެވެ. އަދި މާލެ ވަޑައިގެން ފުލުހުންނަށް އިޝާރާތެއް ކުރައްވާނެކަން ވެސް ފުލުހުންނަށް އަންގަވާފައިވާ ކަމަށާއި އެމަނިކުފާނު ހުންނެވީ މާލެ ވަޑައިގެން ފުލުހުން ބޭނުންވެއްޖެނަަމަ ހާޒިރުވެވަޑައިގަންނަވާ ގޮތަށް ކަމަށެވެ.\n"އަޅުގަނޑުމެން ކަންބޮޑުވާ ކަމަކީ ފުލުހުންގެ ވަކި ބަޔަކު ޖިނާއީ އަދުލުގެ ނިޒާމު ނަހަމަގޮތުގައި ބޭނުންކޮށްގެން ފުލުހުންގެ ވަސީލަތްތައް މުޅިން އެހެން ކަމަކަށް ބޭނުންކުރާ މައްސަލަ. ޝައިޚް އިލްޔާސް ފަހަތުން ދުވުމުގެ ބަދަލުގައި ފުލުހުން ކުރަން މާރަގަޅު ކަންކަން އެބަހުރި. އެކަމަކު ޖިނާއީ އަދުލުގެ ނިޒާމު ނަހަމަގޮތުގައި ބޭނުންކޮށްގެން ވަކި ސިޔާސީ ބޭނުންތަކެއް ފުއްދަން އުޅޭހެން ދޭހަވާ ގޮތަށް ކަންކަން ކުރުމަކީ ކަންބޮޑުވާ ކަމެއް" ހުސައިން ޝަމީމް ވިދާޅުވިއެވެ.\nޝައިޚް އިލްޔާސް ހުސައިންގެ ވަކީލުން ވިދާޅުވީ އެމަނިކުފާނު ހުންނެވީ ސާބިތުކަންމަތީ ކަމަށާއި ހައްގުބަސް ވިދާޅުވުމުގައި ފަސްޖެހިވަޑައިގަތުމުގެ ވިސްނުންފުޅެއް ނެތް ކަމަށެވެ. އަދި ރައްޔިތުންނާ ވަރަށް އަވަހަށް ބައްދަލުކުރައްވާނެ ކަމަށާއި ފުލުހުން ސާފުކުރަން ބޭނުންވާ އެއްވެސް ކަމެއް އޮތްނަމަ ފުރިހަމައަށް އެއްބާރުލުން ދެއްވާނެކަމުގެ ޔަގީންކަން އެމަނިކުފާނު ދެއްވާ ކަަމަށެވެ.\nޝައިޚް އިލްޔާސް ފުލުސް އޮފީހަށް ހާޒިރުވުމަށް އެންގީ މިމަހުގެ 1 ވަނަ ދުވަހުގެ ރޭ އިއްތިހާދުން އައްޑޫގައި ބޭއްވި ޖަލްސާގައި ދެއްކެވި ވާހަކަފުޅަކާ ގުޅިގެނެވެ. އެޖަލްސާގައި ޝައިޚް އިލްޔާސް ވިދާޅުވީ ޑރ.އަފްރާޝީމްގެ މަރާ ގުޅުންހުރި ނުވަ ގަތުލެއް މިހާތަނަށް ރާއްޖޭގައި ހިނގާފައިވާ ކަމަށް ތުހުމަތުކުރެވޭ ކަމަށެވެ. އެތުހުމަތުތައް ކުރެވޭއިރު ފުލުހުން އެކަންކަން ތަހުގީގުނުކޮށް ތިބީ ކީއްވެތޯ އެމަނިކުފާނު ވަނީ ސުވާލު އުފައްދަވާފައެވެ.\nޝައިޚް އިލްޔާސް ފުލުހަށް ހާޒިރުވާން އަންގާފައިވަނީ އެމަނިކުފާނު ހައްޔަރުކުރަން އުޅޭ ކަމުގެ އަޑުތަކެއް ވެސް ފެތުރިފައި ވަނިކޮށެވެ. އެމަނިކުފާނު ހައްޔަރުކުރުމަށް ކޯޓު އަމުރެއް ނެރެފައިވާ ކަމުގެ އަޑުތައް ފެތުރިފައިވާއިރު ޕީޕީއެމްގެ ޕާލަމަންޓަރީ ގުރޫޕްގެ ލީޑަރު އަހުމަދު ނިހާން ހުސައިން މަނިކު ވަނީ ޝައިޚް އިލްޔާސް ފުލުހުންގެ ބެލުމުގެ ދަށަށް ގެންދަންޖެހޭ ކަމަށް ވިދާޅުވެ އެކަމަށް ގޮވާލައްވާފައެވެ. ޝައިޚް އިލްޔާސް ހައްޔަރުކުރަން އުޅޭ ކަމުގެ އަޑުތައް ފެތުރި، އެމަނިކުފާނު ފުލުހަށް ހާޒިރުވާން އަންގާފައި މިވަނީ އިދިކޮޅު ޕާޓީތަކުގެ ރިޔާސީ ކެންޑިޑޭޓް އިބްރާހީމް މުހައްމަދު ސޯލިހާއި ރަނިންމޭޓް ފައިސަލް ނަސީމަށް އެމަނިކުފާނު ތާއީދުކުރައްވާކަން ހާމަކުރައްވައި ސަރުކާރަށް ވަރަށް ބޮޑަށް ފާޑުވިދާޅުވަމުން ގެންދަވަނިކޮށެވެ.


މާލޭ ސިޓީ ކައުންސިލްގެ އިދާރާގެ ކަންކަން ހަރުދަނާގޮތަކަށް ހިންގުމަށްޓަކައި، ރޯޑް ޕްރޮޖެކްޓް ކޮންސަލްޓެންސީދޭނެ ފަރާތެއް ހޯދުމަށް\nމާލޭ ސިޓީ ކައުންސިލްގެ އިދާރާގެ ކަންކަން ހަރުދަނާގޮތަކަށް ހިންގުމަށްޓަކައި، މިއިދާރާގެ ސްޓްރެޓެޖިކް އެކްޝަން ޕްލޭންގެ ދަށުން، ލަނޑުދަނޑިތައް ހާސިލުކުރުމަށް ރޯޑް ޑިވެލޮޕްމަންޓް ރޮނގުން ކުރަންޖެހޭ އެންމެހާ މަސައްކަތް ކުރުމާއި އެކަމަށް ތައްޔާރުކުރަންޖެހޭ ރިޕޯޓްތައް ތައްޔާރުކުރުމަށްޓަކައި ރޯޑް ޕްރޮޖެކްޓް ކޮންސަލްޓެންސީ މަސައްކަތް ކުރުމަށް ޝައުޤުވެރިވެލައްވާ ފަރާތެއް ހޯދަން ބޭނުންވެއެވެ.\nޕްރޮޕޯސަލް ހުށަހަޅާ ފަރާތުން ނުވަތަ އެ ފަރާތުން ކަނޑައަޅާ ފަރާތަކުން، ކަނޑައެޅިފައިވާ ގަޑިއަށް ހާޒިރުވާންވާނެއެވެ. ބަދަލުގައި އަންނަ ނަމަ ހުށަހަޅާ ފަރާތުގެ ހުއްދަ ލިބިފައިވާ ކަން އަންގައިދޭ ލިޔުމެއް އޮންނަންވާނެއެވެ. މިބައްދަލުވުމަށް ހާޒިރުނުވާ ފަރާތަކަށް ޕްރޮޕޯސަލް ހުށަހެޅުމުގެ ފުރުޞަތު ނުދެވޭނެއެވެ. މި ބައްދަލުވުން އޮންނާނީ 05 ސެޕްޓެމްބަރ 2021 ވާ އާދީއްތަ ދުވަހުގެ 11:00 ގައި ޕްރޮކިއުމަންޓް ސެކްޝަން/ މާލެ ސިޓީ ކައުންސިލްގެ އިދާރާ/ އެމް.ޑަބްލިޔު.އެސްސީގެ ކަސްޓަމަރ ސަރވިސް ބިލްޑިންގ4ވަނަ ފަންގިފިލާ ގައެވެ.\nއެޕްލިކޭޝަންއާއި އެކު ހުށަހަޅުއްވަން ޖެހޭ ލިޔެކިޔުންތައް:\nއެކްރެޑިޓް ކުރެވިފައިވާ ތަޢުލީމީ ސެޓްފިކެޓް\nމަސައްކަތުގެ ތަޖުރިބާ ބަޔާންވެ އެނގޭނެ ރެފެރަންސް ލެޓަރތަކުގެ ކޮޕީ\nދިވެހިރައްޔިތެއްކަން އަންގައިދޭ ކާޑުގެ ނުވަތަ ޕާސްޕޯޓް ކޮޕީ\nކޮންސަލްޓެންސީދޭނެ ފަރާތެއް ހޮވުން:\nމިމަސައްކަތް ޙަވާލުކުރުމަށް ހަމަޖެހިފައިވަނީ ޓާރމްސް އޮފް ރިފަރެންސްގައިވާގޮތުގެމަތީން ޓެކްނިކަލް އިވެލުއޭޝަން ހެދުމަށްފަހު އޭގެތެރެއިން އެންމެ މަތިން ޕޮއިންޓް ލިބޭފަރާތަކަށެވެ. މިމަސައްކަތަށް ހޮވޭ ފަރާތުން ހުށަހަޅުއްވާފައިވާ ލިޔެކިޔުންތަކުގެ އަސްލާއެއްގޮތްކަމުގެ ކޮޕީ ހުށަހަޅަންވާނެއެވެ.\nމިމަސައްކަތާ ގުޅޭ މަޢުލޫމާތު ސާފުކުރުން:\nމައުލޫމާތު ޝެޝަން ބޭއްވުމަށް ހަމަޖެހިފައިވަނީ 31 އޮގަސްޓް 2021 ވާ އަންގާރަ ދުވަހުގެ 11:00 ގައި ޕްރޮކިއުމަންޓް ސެކްޝަން/ މާލެ ސިޓީ ކައުންސިލްގެ އިދާރާ/ އެމް.ޑަބްލިޔު.އެސްސީގެ ކަސްޓަމަރ ސަރވިސް ބިލްޑިންގ4ވަނަ ފަންގިފިލާ ގައެވެ. މައުލޫމާތު ސާފުކުރަން ވަޑައިނުގަންނަވާ ފަރާތްތަކާއި ގަޑި ޖެހުމުގެ ފަހުން ވަޑައިގަންނަވާ ފަރާތްތަކަށް ޕްރޮޕޯސަލް ހުށަހެޅުމުގެ ފުރުޞަތު ނުދެވޭނެއެވެ. ޕްރޮޕޯސަލް ހުށަހަޅާ ފަރާތުން ނުވަތަ އެ ފަރާތުން ކަނޑައަޅާ ފަރާތަކުން، ގަޑިއަށް ހާޒިރުވާންވާނެއެވެ.\n· އިތުރު މަޢުލޫމާތު:\nމާލޭ ސިޓީ ކައުންސިލްގެ އިދާރާ / ޕްރޮކިއުމަންޓް ސެކްޝަން (އެމް.ޑަބްލިޔު.އެސް.ސީ ކަސްޓަމަރ ސަރވިސް ބިލްޑިންގ /4ވަނަ ފަންގިފިލާ) އަމީނީމަގު، ފޯން: 3323901 / އީމެއިލް: [email protected]\nސުންގަޑި: 05 ސެޕްޓެންބަރު 2021 11:00\n- Final Terms of Reference- Road Project Consultant


Ifuru airport raees hulhuvai dheh vaifi\nއިފުރު އެއާޕޯޓް ރައީސް ހުޅުއްވައިދެއްވައިފި\nރ. އިފުރުގައި ކޯސްޓްލައިން އިންވެސްޓްމަންޓުން ހަދާފައިވާ، އެއާޕޯޓް މިއަދު ހުޅުވައިފި އެވެ.\nއިފުރުގައި މިއަދު ބޭއްވި ރަސްމިއްޔާތުގައި އެއާޕޯޓް ހުޅުއްވައި ދެއްވީ ރައީސް އަބްދުﷲ ޔާމީނެވެ.\nރާއްޖޭގެ ގައުމީ އެއާލައިން، މޯލްޑިވިއަން އިން މެނޭޖުކުރާ މި އެއާޕޯޓު ހުޅުވުށް ބޭއްވި ރަސްމިއްޔާތުގައި މޯލްޑިވިއަންގެ މެނޭޖިން ޑިރެކްޓަރު އަބްދުލް ހާރިސް ވިދާޅުވީ މި އެއާޕޯޓުގެ ސަބަބުން ކުދި އަދި މެދުފަންތީގެ ވިޔަފާރިތަކަށް އިތުރު ކުރިއެރުންތަކެއް ލިބިގެންދާނެ ކަމަށެވެ. އަދި މި އެއާޕޯޓުގެ ސަބަބުން ރ. އަތޮޅުގައި އިތުރު ރިސޯޓުތައް ހުޅުވިގެންދާނެ ކަމަށް އޭނާ ވިދާޅުވި އެވެ.\n"މިހާރުވެސް މި އަތޮޅުގައި ހަ ރިސޯޓެއްގެ މަސައްކަތް ކުރެވޭ. އެ ރިސޯޓުތަކުގެ އޯނަރުން ވިދާޅުވެފައިވަނީ މި އެއާޕޯޓުގެ ސަބަބުން އެ ރިސޯޓުތައް ހުޅުވުމަށް އިތުރު ފަސޭހައަކަށް ވެގެން ދާނެ ކަމަށް،" ހާރިސް ވިދާޅުވި އެވެ.\nއޭނާ ވިދާޅުވީ މޯލްޑިވިއަން އިން މަސައްކަތް ކުރަމުން ގެންދަނީ ރާއްޖެއަށް ކުރިއެރުން ތަކެއް ގެނެސް ދިނުމަށް ކަމަށާއި، އެ މަސައްކަތުގެ ދަށުން މޯލްޑިވިއަން އިން ބޭރުގެ ބައެއް މަންޒިލްތަކަށް ދަތުރު ކުރަމުން ގެންދާ ކަމަށެވެ.\n"އަޅުގަނޑުމެން މިހާރު ޗައިނާގެ ފަސް މަންޒިލަކާއި އިންޑިޔާ، ބަންގްލަދޭޝްގެ ޑާކާއަށް ދަތުރު ކުރަން. ޗައިނާ އަށް މިކުރާ ދަތުރުތަކުން ހަފުތާއަކު 900 ޓޫރިސްޓުން ރާއްޖެ ގެނެވޭ،" ހާރިސް ވިދާޅުވި އެވެ.


އެންމެފަސް (current) ޚަބަރު ރިޕޯޓް ދީން ކުޅިވަރު ދުނިޔޭގެ ޙަބަރު ޙަޤީޤީ ޙާދިސާ މުނިފޫހިފިލުވުން ކުޑަކުދީން އިޢުލާން ސާރޗް\nމުޙައްމަދު ސުލްޠާން ވެއްޓުމުން ހޮސްޕިޓަލަށް ގެންދެވުނުއިރުވެސް އޮތީ މަރުވެފަ: އެމްޑީއެފް\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 47 ސިކުންތު\nއިންޑިއާގެ ޕޫނޭގައި ނޭޝަނަލް ޑިފެންސް އެކަޑެމީގައި އޮފިސަރ ކެޑޭޓް ތަމްރީނު ހަރަކާތުގައި އުޅެނިކޮށް އއ. ހިމަންދޫ، ރޯޒްމީޑް ދިވެހި ސިފައިންގެ ލާންސް ކޯޕްރަލް މުޙައްމަދު ސުލްޠާން ވެއްޓުމުން ހޮސްޕިޓަލަށް ގެންދެވުނުއިރުވެސް އޮތީ މަރުވެފައި މަނަށް އެމްޑީއެފްއިން ބުނެފިއެވެ.\nއެމްޑީއެފްއިން ބުނެފައިވަނީ ލާންސް ކޯޕްރަލް ސުލްޠާން ނިޔާވެފައި ވަނީ ނޭޝަނަލް ޑިފެންސް އެކެޑެމީގެ، ކޭމްޕް ގްރީންހޯންގައި މިއަދު އޮތް އެންޑިއުރެންސް ރަންއެއް ފުރިހަމަ ކުރަން އުޅުމުގެ ތެރޭގައި ކަމަށާއި މިއަދު މެންދުރުފަހުއޮތް މިދުވުމުގެތެރޭގައި ލާންސް ކޯޕްރަލް މުޙައްމަދު ސުލްޠާނު ވެއްޓުމުން ވަގުތުން އިމަޖެންސީގައި 13:58 ހާއިރު ވަނީ ހޮސްޕިޓަލަށް ގެންގޮސްފައިވާކަމަށެވެ. އަދި ހޮސްޕިޓަލަށް ގެންދެވުނުއިރުވެސް ލާންސް ކޯޕްރަލް މުޙައްމަދު ސުލްޠާނު ވަނީ ނިޔާވެފައިކަމަށް އެމްޑީއެފްއިން ބުނެފައިވެއެވެ.\n2018 އޭޕްރީލް 8 ވަނަ ދުވަހު ސިފައިންގެ ޚިދުމަތާ ގުޅިލެއްވި ލާންސް ކޯޕްރަލް މުޙައްމަދު ސުލްޠާން ފުރިހަމަ ކުރަމުންދިޔައީ 2021 މާރިޗް 15 އިން 2024 މާރިޗް 15 އަށް ޕޫނޭ ނޭޝަނަލް ޑިފެންސް އެކެޑެމީގައި ކުރިއަށްގެންދިޔަ 145 ވަނަ އޮފިސަރ ކެޑޭޓް ކޯހެވެ. މިކޯހަށް ދިއުމުގެ ކުރިން ލާންސް ކޯޕްރަލް މުޙައްމަދު ސުލްޠާން މަސައްކަތްކުރައްވަމުން ގެންދެވީ އިންޓަގްރޭޓެޑް ހެޑްކްއޯޓަރޒް (ޖޭ-1) ގައެވެ. ލާންސް ކޯޕްރަލް މުޙައްމަދު ސުލްތާން އަށް ލާންސް ކޯޕްރަލް ކަމުގެ ރޭންކް ލިބިފައިވަނީ މި ކޯސް ފުރިހަމަ ކުރަމުން ދަނިކޮށްނެވެ.\nލާންސް ކޯޕްރަލް މުޙައްމަދު ސުލްތާން ގެ ހަށިގަނޑު މާލެ ގެނައުމުގެ މަސައްކަތް އެމް.އެން.ޑީ.އެފް އިން އަންނަނީ ކުރަމުންނެވެ.\nބޮލިފުށި ކައިރިއަށް އަޑިއަށް ދިއަ ސަފާރީގަ ތިބި މީހުން މާލެ ގެނެސްފި-6މީހަކަށް ހޮސްޕިޓަލުގައި ފަރުވާދެނިކޮށް އެކަކު މަރުވެއްޖެ !!\nއިންޑިއާގެ ޑިފެންސް އެކަޑަމީގަ ތަމްރީނު ހަދަމުން ދިއަ ދިވެހި ސިފައިންގެ ބޭކަލަކު ނިޔާވެއްޖެ\nމާލޭ ދެކުނު ފަރާތު ފަޅުތެރޭގައި އޮތް ތިން ލޯންޗެއްގައި ރޯވި އަލިފާން ނިއްވާލައިފި\nބޮމުގެ ހަމަލާގައި ސިފައިންގެ3މީހަކަށް އަނިޔާވި: އެމްއެންޑީއެފް\nއެމްއެންޑީއެފްގެ ސެކިޔުރިޓީ ވަރުގަދަކޮށް، އެލާޓް ސްޓޭޓަސް މަތިކޮށްފި\n25 ސެޕްޓެމްބަރ 2021


Huawei ge mahchah America in bodethi dhauvaathakeh ufulaifi\nޗައިނާގެ ޓެލެކޮމް ޖަޔަންޓް، ވާވޭ އާއި އެ ކުންފުނީގެ ޗީފް ފައިނޭންޝަލް އޮފިސަރު މެންގް ވަންޒޫގެ ފައިގާގެ މައްޗަށް ސީރިއަސް ޖިނާއީ ކުށްތަކެއްގެ ދައުވާ އެމެރިކާއިން އުފުލައިފި އެވެ.\nއެމެރިކާގެ ޑިޕާޓްމަންޓް އޮފް ޖަސްޓިސްއިން ހާމަކުރި ގޮތުގައި، ދުނިޔޭގެ ދެވަނައަށް އެންމެ ބޮޑު، މޯބައިލް އުފައްދާ ކުންފުނި ވާވޭ އާއި އެ ކުންފުނީގެ ސީއެފްއޯގެ މައްޗަށް އުފުލާފައި ވަނީ ބޭންކްތަކަށް ދޮގު މައުލޫމާތު ދިނުމާއި އިންސާފު ގާއިމް ކުރުމަށް ހުރަސްއަޅައި ދަތި ކުރުން އަދި ޓެކްނޮލޮޖީން ވައްކަން ކުރުމުގެ ދައުވާ އެވެ.\nބޭންކްތަކަށް ދޮގު މައުލޫމާތު ދިނުމުގެ ދައުވާ އެ ކުންފުނީގެ މައްޗަށް ކުރަނީ އެމެރިކާއިން ދަތިކުރުމުގެ ފިޔަވަޅު އަޅާފައިވާ އީރާނުގެ ކުންފުނިތަކާ މުއާމަލާތް ކުރުމަށް އެމެރިކާގެ މާލީ އިދާރާތަކެއް މެދުވެރިކޮށް ވިޔަފާރީގެ މުއާމަލާތްތަކެއް ހިންގާފައިވާތީ އެވެ. އަދި ޓެކްނޮލޮޖީން ވައްކަން ކުރުމުގެ ދައުވާ އުފުލާފައި ވަނީ އެމެރިކާގެ ޓެލެކޮމް ކުންފުނި ޓީމޯބައިލްގެ ޓެކްނޮލޮޖީއެއް ވަގަށް ނަގައި ބޭނުން ކުރި ކަމުގެ ތުހުމަތުގަ އެވެ. އަދި އެކަން ފޮރުވަން މަކަރު ހަދައި އޮޅުވާލުމުގެ ދައުވާ ވެސް ކުރެ އެވެ. މި ކުށްތަކުގައި ޖުމްލަ 23 ދައުވާއެއް ވާވޭގެ މައްޗަށް ވަނީ އުފުލައިފަ އެވެ.\nމި ދައުވާތަކުގެ ސަބަބުން، ޗައިނާ އެމެރިކާގެ ގުޅުން އިތުރަށް ގޯސްވާނެ ކަމަށް ވަނީ ބެލެވިފަ އެވެ. ވާވޭ ކުންފުނިން ބުނީ އެމެރިކާއިން އުފުލި ދައުވާތަކުގައި އެއްވެސް އަސްލެއް ނެތް ކަމަށާއި އެއީ މުޅިން ވެސް ސާބިތު ނުހިފޭ ދޮގު\nޗައިނާ ސަރުކާރުން ވެސް އެކަމާ ގުޅިގެން ނެރުނު ބަޔާނުގައި ބުނީ، އެމެރިކާގެ ދައުވާތަކަކީ ސިޔާސީ މަގުސަދެއްގައި އުފުލި ދައުވާތަކެއް ކަމަށާއި އެމެރިކާގެ ބޭނުމަކީ ޗައިނާގެ ކުންފުނިތައް ދުނިޔޭގެ ވިޔަފާރީގައި ކުރިއަރާ ދިޔުން މަޑު\nވާވޭގެ މައްޗަށް އެމެރިކާއިން ސީރިއަސް ތުހުމަތުތަކެއް ކުރާކަން ހާމަވީ، އެމެރިކާގެ އެދުމަކަށް ކުންފުނީގެ ޗީފް ފައިނޭންޝަލް އޮފިސަރު އަދި އެ ކުންފުނީގެ ޗެއާމަންގެ ދަރިކަލުން މެންގް ވަންޒޫ ކެނެޑާގައި ހައްޔަރުކުރުމުން އެވެ. ބެއިލްގެ ދަށުން ކެނެޑާއިން އޭނާ ދޫކޮށްލާފައި ހުރި ނަމަވެސް އޭނާ އެމެރިކާއާ ހަވާލުކުރުމުގެ މަސައްކަތް ކެނެޑާ ސަރުކާރުން ކުރަމުންދެ އެވެ. އެމެރިކާއިން ތުހުމަތު ކުރަނީ، އީރާނުގެ ކުންފުނިތަކާ އެކު މުއާމަލާތް ކުރުމަށް މެންގް ވަންޒޫ އިސްވެ ހުންނަވާ ބޮޑެތި އޮޅުވާލުންތަކެއް އެމެރިކާގެ ބޭންކްތަކަށް އޮޅުވާލައި ދޮގު މައުލޫމާތު ދީފައިވާ ކަމަށެވެ.\nޓައިވާނަށް ހަތިޔާރު ވިއްކަން އެމެރިކާ އިން އެއްބަސްވެއްޖެ


Hijaazuge Qaafilaa 47 - One Online\nހަނގުރާމައިގެ އެންމެފަހު މަރުޙަލާ ފެށުނުއިރު މުސްލިމުންގެ ޙަމަލަ ވަރުގަދަކަމުން އީރާނުގެ ސިފައިންގެ އެތައްސަތޭކަ ބަޔަކު ފާލަމާ ދިމާޔަށް ދިޔުމުގެ ބަދަލުގައި ކޯރަށް ފުންމައިލައިގެން އަނެއްފަރާތަށް ދެވޭތޯވެސް މަސައްކަތްކުރަމުން ގެންދިޔައެވެ.\nއީރާނީން ފާލަން ޙިމާޔަތްކުރަން ޙަވާލުކޮށްފައިވަނީ އެހިސާބުގަނޑުގެ ޢަރަބީންނާއެވެ. އެހެންކަމުން ޢަރަބީންގެ ސާހިބުން ކަމުގައިވާ އީރާނީންނަށްވުރެ ޢަރަބީންނަށް ލިބެމުންދިޔަ ގެއްލުން ނިސްބަތުން މާބޮޑެވެ. މުސްލިމުން ވަރުގަދަ ޙަމަލައެއްދީ ފާލަން ޙިމާޔަތްކުރާ ޢަރަބީންގެ ދިފާޢީ ބާރުވެސް ކަނޑުވައިލިއެވެ. ތިންހާހެއްހައި ޢަރަބީން ކަނޑިތައް އުކައިލައިފައި މުސްލިމުންގެ އަތްދަށުގައި ހައްޔަރުވެއްޖެއެވެ. ދެންތިބި މީހުން ކޯރަށް ފުންމައިލައިފިއެވެ. މުސްލިމުން ފާލަމުގެ އެއްބަޔަށް ވެރިވެއްޖެއެވެ. ކޯރުގެ އަނެއްފަރާތުގައިހުރީ އީރާނުގެ ތީރުވެރީންގެ މަރުކަޒުތަކެވެ. އެމީހުން ދުނީގެ ވާރޭވެއްސަން ފަށައިގަތެވެ. އެވަގުތު ބަޔަކުގޮސް ބޮއްކުރާތަކުގެ ފާލަމުގެ ފައްތިޔަ ކަނޑައިލައިފިއެވެ.\nބަލިވެގެން ފިލައިގެންދާ އީރާނީން ފަހައިދާން މުސްލިމުން ބޭނުންނަމަ ފާލަމަކާނުލައި ފަތައިފައި ކޯރު ހުރަސްކުރުމަކީވެސް މުސްލިމުންނަށް އުނދަގޫކަމެއް ނޫނެވެ. ނަމަވެސް އެވަރުގެ ބޮޑު ފަތަޙައެއް ލިބުމުން ވަރުބަލިވެފައިތިބި މުސްލިމު ސިފައިން އިތުރު ނުރައްކަލަކާ ކުރިމަތިލާކަށެއް އިސްލާމީ ލަޝްކަރުގެ އަމީރު ހުއްދައެއް ނުދެއްވިއެވެ. މަޒާރުގެ މައިދާނުގައި ކޯރުގެ އައްސޭރީން ފެށިގެން ލޮލުކޮޅަށް ފެންނަ ހިސާބަށް ފުރިފައިއޮތީ ޤަތުލުވެފައިތިބި މީހުންގެ ހަށިތަކުންނެވެ. ޤަތުލުވި މީހުންގެ ޢަދަދަށް ބަލާއިރު މުސްލިމުންނަށްވުރެ އީރާނީންގެ ޢަދަދު ދިހަގުނަ އިތުރެވެ.\nހަވީރުގެ ވަގުތެވެ. އިރުއޮއްސުމުގެ ތަންކޮޅެއް ކުރިއެވެ. خــالــد بــن الـوليـد އާއި، قــعقـاع بــن عَمرو އާއި، مثــنّـى بــن حــارثـــة އާއި" އެކަލޭގެފާނުގެ ދެ އަޚުންކަމުގައިވާ معـنّـى އާއި مسعود އާއި އަދި އެނޫންވެސް ބައެއް ކޮމާންޑަރުން ވަރަށް ތަނަވަސް ފޭލިގެއެއްގައި ސިންތާ ކުރައްވަން ތިއްބެވިއެވެ. އެފޭލިގެއަކީ ހަނގުރާމަ ފެށުމުގެ ކުރީން އީރާނީ ކޮމާންޑަރ އިން ޗީފް ހުންނެވި ފޭލިގެއެވެ. އެ ފޭލިގޭގައި ހުރީ ރަންރިހީގެ ކަންވާރެވެ. ފަށުތްވާއި އަޠުލަސް ފޮތީގެ ފަރުދާތަކާއި ދޫލަތަކެވެ. خــالــد بــن الـوليـد رضـى اللّـه عنـــه ގެންދެވީ ކުރިޔަށް އޮތްތާނގައި މުސްލިމުން ޢިރާޤުގައި ކުރިއަރަމުންދާންވީ ގޮތާމެދު އެކަލޭގެފާނުގެ ކޮމާންޑަރުންނަށް އިރުޝާދު ދެއްވަމުންނެވެ.\nحسّان އެފޭލިގެއަށް ވެދެވަޑައިގެންފިއެވެ. خــالــد ގެފާނުގެ އަރިހުގައި ވާހަކަފުޅެއް ވިދާޅުވުމުގެ ހުއްދަ އެދިވަޑައިގަތުމުގެ ބެއްލެވުމަކުން خــالــد ގެފާނާ ދިމާޔަށް ބައްލަވާން ހުންނެވިއެވެ. خــالــد ގެފާނުގެ ވާހަކަފުޅު ކުރިޔަށް ގެންދަވާތީ، مثــنّـى، حسّان އާ ސުވާލުކުރެއްވިއެވެ. "حسّان އެވެ. ބޭނުންފުޅަކުތޯއެވެ. ކޮންވާހަކަފުޅެއް ވިދާޅުވަންތޯއެވެ؟"\nحسّان ޖަވާބު ދެއްވިއެވެ. "ސާހިބާއެވެ! ލަޝްކަރުގެ އަމީރުގެ އަރިހުގައި ވާހަކައެއް ދަންނަވައިލަން ބޭނުމެވެ."\nخــالــد بــن الـوليـد رضـى اللّـه عنـــه، حسّان އާ ދިމާޔަށް ކުރިމަތިފުޅުލައްވައިފައި ވިދާޅުވިއެވެ. "ވިދާޅުވާށެވެ. ކޮންވާހަކަފުޅެއްތޯއެވެ؟"\nحسّان ވިދާޅުވިއެވެ. "ސާހިބާއެވެ! އަޅުގަނޑު މިއައީ މިހަނގުރާމައިގައި ހައްޔަރުވި މީހުނާ ބައްދަލުކޮށްފައެވެ. އޭގެތެރޭގައި ގިނައީ ޙާލަތުގެ މަޖުބޫރީގެ ސަބަބުން އީރާނީންނާ ބައިވެރިވި ޢަރަބީންނެވެ. މިހިސާބުގަނޑުގެ މީހުންނެވެ. އޭގެތެރޭގައި އަޅުގަނޑުގެ އަވަށުގެ މީހުންވެސް އެބަތިއްބެވެ. އެމީހުނާ ވާހަކަ ދައްކައިލުމުން އަޅުގަނޑަށް ޔަޤީންވީ އެމީހުން ދޫކޮށްލައްވައިފިނަމަ އީރާނީންގެ ޙިމާޔަތުގައި ދެވަނަފަހަރަށް ކަނޑި އުފުލައިނުލާނެކަމަށެވެ."\nخــالــد بــن الـوليـد رضـى اللّـه عنـــه ޖަވާބު ދެއްވިއެވެ. "އީރާނީން އާރެއް ބާރެއްނެތް މީހުންތަކެއް ލަވަމުން އަހަރެމެންގެ ކުރިމައްޗަށް ގެނައިކަން ދެނެހުރީމެވެ."\nحسّان ވިދާޅުވިއެވެ. "އަޅުގަނޑުމެންގެ ސަރަޙައްދު ފިޔަވައި އެހެނިހެން ހިސާބުހިސާބުގަނޑުގެ ޢަރަބީން ހަނގުރާމައިގައި ބައިވެރިވީ އެބައިމީހުންގެ ސާހިބުންގެ މަޖުބޫރު ކުރުމުގެ ސަބަބުން ބިރުން ކަމުގައިވުމަކީ ޙަޤީޤަތެކެވެ. ނަމަވެސް އަޅުގަނޑުމެންގެ ސަރަޙައްދުގެ އަވަށް އަވަށުގެ ދަނޑުވެރީން ހަނގުރާމައިގައި ބައިވެރިވީ އެބައިމީހުންގެ ބިންވެރިޔާއަކީ އީރާނީއަކަށް ވުމާއެކުވެސް، އޯގާވެރި ހިތްހެޔޮ ބޭފުޅަކަށްވާތީއެވެ. އޭނާގެ ބިންތަކުގައި ދިރިއުޅޭ ޢަރަބީން ޙިމާޔަތްކުރައްވާތީ އޭނާއަށް ވަނީ ހުރުމުޒުގެ ފަރާތުން ވަރަށްބޮޑެތި ގެއްލުންތަކެއް ލިބިވަޑައިގެންފައެވެ. އެހެންކަމުން އަޅުގަނޑުމެންގެ އަވަށްތަކުގެ މީހުން ހަނގުރާމައަށް އައީ އެ އިޙުސާންތެރިކަމުގެ ބަދަލު ދިނުމުގެ ގޮތުންނެވެ.\nخــالــد بــن الـوليـد ވިދާޅުވިއެވެ. "حسّان ތިޔަ ދައްކަވަނީ قبــاد ގެ ވާހަކަތޯއެވެ؟"\n"އާދޭހެވެ. އަޅުގަނޑު އަމިއްލަގޮތުންވެސް އޭނާޔަށް ޝުކުރުވެރިވަމެވެ. އޭނާ އަޅުގަނޑުގެ ފުރާނަ ސަލާމަތްކުރެއްވީ އަޅުގަނޑުގެ ކުރިމަތީގައި ހަތަރު އުދަރެސް ފެނުޖެހިފައިވަނިކޮށެވެ. އަޅުގަނޑު ހުރުމުޒުގެ ތިމާގެފުޅު އަނިޔާވެރިޔަކު ޤަތުލުކުރީމެވެ. އޭނާގެ މީހުން އަޅުގަނޑުގެ ފަހަތުން ފަހައިދިޔައެވެ. އަޅުގަނޑަށް ޔަޤީނެވެ. قبــاد ގެ ކުރިފުޅުމަތީގައި އިސްލާމްދީން ތަބްލީޣު ކުރުމުގެ ފުރުސަތު އަޅުގަނޑަށް ލިބިއްޖެނަމަ قبــاد އޭނާގެ އެއްވެސް ދަނޑުވެރިޔަކަށް އަޅުގަނޑުމެންނާ ހަނގުރާމަޔަށް ނިކުންނާކަށެއް ނާންގަވާނެއެވެ."\n"އަޅުގަނޑު ވަނީ قبــاد ގެ ވާހަކަ އަޑުއަހައިފައެވެ. އަޅުގަނޑަށްވެސް ޔަޤީނެވެ. އެފަދަ ބޭފުޅަކު މާގިނަދުވަހަކު އިސްލާމްދީނާ ދުރަކު ނުހުންނަވާނެއެވެ. قبــاد ގެ ދަނޑުވެރީން އަޅުގަނޑުމެންނާ ދެކޮޅަށް ނުނިކުންނާނެކަމުގެ ފުރިހަމަ ޔަޤީންކަން އޮތްކަމުގައިވާނަމަ އެމީހުން ދޫކޮށްލެއްވިޔަސް އެންމެރަނގަޅެވެ."\nއީރާނުގެ ބަދުލީސް (ބަތުލީސް) ގެ ކިއްލާގެމަތީން ނަގައިފައިވާ ރަށުތެރޭގެ މަންޒަރެއް، މިރަށް ފަތަހަކުރެއްވީ ޢިޔާޟު ބިން ޣަނަމް ރަޟިޔަﷲއަންހު ---\nحسّان ވިދާޅުވިއެވެ. "ސާހިބާއެވެ. އަޅުގަނޑު އެދެނީ އެބައިމީހުން ދޫކޮށްލައްވާއިރު އެބައިމީހުނާއެކު އިސްލާމްދީނަށް ގޮވައިލައްވާނެ މުބައްލިޣުންގެ ބޭކަލުންތަކެއް ފޮނުއްވުމެވެ. ޔަޤީނުންވެސް އަޅުގަނޑުގެ ސަރަޙައްދުގެ ފަޒާ، އިސްލާމީ ދަޢުވަތަށް ނުހަނު މުނާސަބެވެ."\n"އަޅުގަނޑުމެންގެ މުބައްލިޣުންނަށް އެތަނަށް ވަޑައިގެން މިނިވަންކަމާއެކު ދީނަށް ގޮވައިލެއްވިދާނެކަން ކަށަވަރުތޯއެވެ؟"\n"އާދޭހެވެ. އަޅުގަނޑަށް ޔަޤީނެވެ. މިހަނގުރާމަޔަށްފަހު ކައިރި ހުރިހައި ހިސާބުތަކަކުން ވަނީ އިސްލާމްދީން ފެތުރުމާ ދެކޮޅުހައްދަވާނެ އަނިޔާވެރި އީރާނީ ބިންވެރީން ހުސްވެފައެވެ."\n"ވަރަށް ރަނގަޅެވެ. އަޅުގަނޑު މިމުހިންމު މަސައްކަތް ކަލާއާ ޙަވާލުކުރަމެވެ. މާދަމާ ވަރަށް ހެނދުނާ ކަލާގެ އަރިހުގައި މުބައްލިޣުންގެ ބޭކަލުންކޮޅެއް ފޮނުވާނަމެވެ. ކަލާ އެބޭކަލުންނަށް އާއްމުންގެ އެއްބާރުލުން ހޯއްދަވައިދެއްވާށެވެ. ކަލާއަށް ކާމިޔާބު ލިބިވަޑައިގަންނަވާ ސަރަޙައްދުތަކުގެ އިދާރީ ކަންކަމާ ޙަވާލުވެވަޑައިގަންނަވާށެވެ. އިސްލާމްދީން ފެތުރެމުންދާ ވަރަކަށް ކަލާގެ އިޚްތިޔާރުގެ ދާއިރާ ދާނީ ފުޅާވަމުންނެވެ. ކަލާއަކީ ވަރަށް ރަނގަޅު ސިފައިންގެ މީހެއްކަން އަޅުގަނޑަށްވަނީ ތަޖުރިބާ ކުރެވިފައެވެ. ކަލާއާ ބެހޭގޮތުން مثــنّـى ގެ ވާހަކަފުޅުތައް އަޑުއެހުމަށްފަހު އަޅުގަނޑު ދެކެނީ ކަލާއަކީ ރަނގަޅު ހިންގެވުންތެރިޔަކަށްވެސް ވެވަޑައިގަންނަވާނެ ކަމުގައެވެ."\nحسّان ޖަވާބު ދެއްވިއެވެ. "އަޅުގަނޑު ކަލޭގެފާނުގެ އަމުރުފުޅާ އެއްގޮތަށް ޢަމަލުކުރާނަމެވެ. ނަމަވެސް ކުރިޔަށް އޮތްތާނގައިވެސް ކުރިމަތިވާ ހަނގުރާމަތަކަށް ހާޒިރުވެ، ސިފައިންގެ މީހެއްގެ ވާޖިބު އަދާކުރަން އަޅުގަނޑަށް ހުއްދަ ދެއްވުން އެދެމެވެ. އަޅުގަނޑަށް ޔަޤީނެވެ. މިތަނުން އަޅުގަނޑުމެން މިނިވަންކުރާ މީހުން ދީނުގެ މުބައްލިޣުންނަށް އެންމެ ފުރިހަމަޔަށް އެއްބާރުލުން ދޭނެއެވެ. އަޅުގަނޑުމެންގެ ތަބްލީޣީ މަސައްކަތުގެ އެންމެ ފުރަތަމަ މަރުކަޒަކަށް ހަދާނީ ފުރާތުކޯރުގެ އައްސޭރީގައި އޮންނަ قبــاد ގެ އަވަށެވެ. އެއަވަށާ ކައިރީ ހިސާބުގަނޑުގައި ވަށައިގެން ތިއްބެވި އީރާނީ އަމީރުންކުރެ އަޅުގަނޑުމެންގެ މަސައްކަތަށް ހުރަސްއަޅުއްވައިފާނެ އަމީރުން ވަނީ އެހިސާބުގަނޑު ދޫކޮށްލައްވައި އެތަކެއް ކޯހުގެ ދުރަށް ވަޑައިގެންފައެވެ. އެބޭފުޅުންގެ ދަނޑުވެރީންގެ ބަދަލުހިފުމުގެ ޙަރަކާތްތައްދެކެ ބިރުފުޅުންނެވެ.\nقبــاد އަކީ އަބަދުވެސް އަނިޔާލިބޭ މީހުންނަށް ޙިމާޔަތްދެއްވި ބޭފުޅެކެވެ. މިތާނގެ ޢަރަބީން ހުރުމުޒު ދެކެ ރުޅިއަންނަ ވަރަށްވުރެ މާބޮޑަށް قبــاد ދެކެ ލޯބިވެއެވެ. އަޅުގަނޑު ދެކޭގޮތުގައި قبــاد ފަދަ ބޭފުޅުންގެ އެހީތެރިކަމާއި އިތުބާރު ހޯދަން އެންމެ ފަސޭހަވާނެގޮތަކީ އިދާރީ ހިންގުމާބެހޭ ކަންތައްތައް އެފަދަ ބޭފުޅުންނާ ހަވާލުކުރެއްވުމެވެ. އެބޭފުޅުންގެ އަމިއްލަފުޅު ޝަޚުޞިއްޔަތުގެ ނުފޫޒާއި ބާރުގައްޔާއި، އެބޭފުޅުންގެ ޤާބިލިއްޔަތާއި، ތެދުވެރިކަމާއި، އިންސާފަށް ލޯބިކުރެއްވުމުގެ ސަބަބުން މިހިސާބުގަނޑުގެ ޢަރަބީންގެ މައްޗަށް އަސަރު ފޯރުއްވެވޭނެ ބޭފުޅުންނާ ހިންގެވުން ހަވާލުކުރެއްވުމެވެ. قبــاد ގެ ގައިކޮޅުގައި މިހުރިހާ ރަނގަޅު ސިފަފުޅުތަކެއް އެބަހުއްޓެވެ. އަޅުގަނޑު ދަންނަމެވެ. އޭނާއަކީ ޙައްޤު ހޯއްދަވަން މަސައްކަތްކުރައްވާ ބޭފުޅެކެވެ. އެހެންކަމުން އަޅުގަނޑު އެދެނީ އޭނާ އިސްލާމްވެވަޑައިގެންފިނަމަ އަޅުގަނޑުމެންނަށް ފައިތިލަ ސާބިތުކުރެވޭ ތަންތާނގެ ހިންގެވުން އޭނާއާ ހަވާލުކުރެއްވުމެވެ. އޭރުން އަޅުގަނޑަށް މާގިނަދުވަހަކު ލަޝްކަރާ ދުރުގައި ހުންނާކަށެއްވެސް ނުޖެހޭނެއެވެ."\nخــالــد بــن الـوليـد رضـى اللّـه عنـــه ޖަވާބުދެއްވިއެވެ. "އަޅުގަނޑު ކަލާގެ ހުށަހެޅުއްވުމާމެދު ވިސްނާނަމެވެ. ވަރަށް ކުޑައިރުކޮޅެއްގެ ތެރޭގައި އަޅުގަނޑުގެ ޖަވާބު ކަލާއަށް ލިބިވަޑައިގެންފާނެއެވެ. ދެން އަވަހަށް ވަޑައިގެން ދަތުރަށް ތައްޔާރުވެވަޑައިގަންނަވާށެވެ."\nحسّان އެފޭލިގެކޮޅުން ބޭރަށް ނުކުމެވަޑައިގެންފިއެވެ. خــالــد بــن الـوليـد رضـى اللّـه عنـــه، مثــنّـى بــن حــارثـــة رضى اللّـه عنــه އާ ސުވާލުކުރެއްވިއެވެ. "ކަލޭގެފާނުގެ ޚިޔާލުފުޅަކީ ކޮބައިތޯއެވެ؟"\nمثــنّـى ޖަވާބުދެއްވިއެވެ. "އަޅުގަނޑު حسّان ގެ ހުށަހެޅުއްވުމާ އެއްބަހެވެ. އަޅުގަނޑުވެސް ވަނީ قبــاد ގެ ހެޔޮލަފާކަމާއި ޚުލުޤުފުޅު ހެޔޮކަމުގެ ވާހަކަ ވަރަށްގިނައިން އަޑުއަހައިފައެވެ. އަނެއްކާ قبــاد ގެ ނަންފުޅު އަޅުގަނޑު އަޑުއަހައިފައި ނެތްކަމުގައިވީނަމަވެސް حسّان ފަދަ ބޭފުޅެއްގެ ހެކިބަސް އަޅުގަނޑަށް ފުދުނީހެވެ. قبــاد އަކީ ރަނގަޅު ހިންގެވުންތެރިޔެއް ކަމުގައިވެފައި މިތާނގެ މީހުން އޭނާގެ ޢަދުލުއިންޞާފާމެދު ހިތްހަމަޖެހޭނަމަ އަޅުގަނޑުމެން އޭނާގެ ޚިދުމަތުގެ މަންފާ ލިބިގަންނާން ޖެހޭނެއެވެ. އަޅުގަނޑުމެންގެ މަޤުޞަދަކީ ހަމައެކަނި ޢިރާޤު ފަތަޙަކުރުމެއް ނޫނެވެ. އީރާނުވެސް އެކަށް ފަތަޙަކުރުމެވެ. އެ ފުޠޫޙާތުގެ އެންމެ ފައިދާހުރި ނަތީޖާ ނެރެވޭނީ މުޅި އީރާނާއި ޢިރާޤުގެ ދިގާއި ހުރަހުން قبــاد ފަދަ ބޭފުޅުންގެ އެހީތެރިކަމުގެ ބޭނުން ހިފައިގެންނެވެ. އަޅުގަނޑަށް ޔަޤީނެވެ. އަނިޔާއަކީ އަނިޔާ ކަމުގައި ޤަބޫލުކުރާ މީހުންނަށް އިސްލާމްދީނާ ދުރަކު ނުތިބެވޭނެއެވެ."\nخــالــد بــن الـوليـد رضـى اللّـه عنـــه ވިދާޅުވިއެވެ. "އެންމެ ރަނގަޅެވެ. ކަލޭގެފާނު حسّان ގެ އަރިހުގައި ފޮނުވާނެ ދިހަ މުބައްލިޣުން ތައްޔާރު ކުރައްވާށެވެ. އަޅުގަނޑު قبــاد ގެ ނަންފުޅުގައި ސިޓީއެއް ލިޔުއްވާނަމެވެ. قبــاد حسّان ގެ އުންމީދުތަކާ އެއްގޮތްކަމުގައި ފެނިއްޖެނަމަ ކޯރުގެ އައްސޭރީގެ ވަރަށްބޮޑު ސަރަޙައްދެއްގެ އިންތިޒާމު އަޅުގަނޑު އޭނާއާ ޙަވާލުކުރާނަމެވެ. ޢިރާޤު ފަތަޙަވުމަށްފަހު މިތާނގެ ޢަރަބީންގެ އިތުބާރު ހޯދޭފަދަ މީހުންނަށް އަޅުގަނޑުމެން ބޭނުންވާނެއެވެ.


ޓެރަރިޒަމްގެ ބިލު: "ބޭނުމަކީ ދީނީ އިލްމުވެރިން ހިފާ ހައްޔަރު ކުރުން" | | Sangu News\nޓެރަރިޒަމްގެ ބިލު: "ބޭނުމަކީ ދީނީ އިލްމުވެރިން ހިފާ ހައްޔަރު ކުރުން"\n29 ސެޕްޓެމްބަރ 2019 - 12:34\nޑރ. ޝަހީމް ވަނީ، މި ބިލަކީ މިއަދު ބިލަށް ތާއީދު ކުރާ ދީނީ އިލްމުވެރިންނަށް މާދަމާ ވެސް ބިރަކަށް ވެދާނެ ކަމަށް ފޮޓޯ: ޝަހީމް ފޭސްބުކް\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ ޓެރެރިޒަމް ގާނޫނަށް އިސްލާހު ގެނައުމުގެ ބިލުގެ ދަށުން އިލްމުވެރިން ޓެރަރިސްޓުންނަށް ހަދާ ހައްޔަރު ކުރުމުގެ ބިރު އެބައޮތްކަމަށް ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\n2018 ވަނަ އަހަރުގެ ސެޕްޓެމްބަރު މަހު ބޭއްވި ރިޔާސީ އިންތިހާބުގައި ކުރީގެ ރައީސް ޔާމީން އަބްދުލް ގައްޔޫމްގެ ރަނިންމޭޓެއްގެ ގޮތުގައި ރައީސް އިބްރާހިމް މުހައްމަދު ސޯލިހްއާއި ވާދަކުރެއްވި ޝަހީމް ވަނީ ޓެރަރިޒަމްގެ ބިލާއި ގުޅޭގޮތުން ކަންބޮޑުވުން ފާޅު ކުރައްވާފައެވެ.\nބިލާއި ގުޅޭގޮތުން ސޯޝަލް މީޑިއާގައި ކަންބޮޑުވުން ފާޅުކުރައްވާ ޝަހީމް ވިދާޅުވީ ޓެރަރިޒަމް ހުއްޓުވުމަށްޓަކާ ގިނަ މަސައްކަތްތަކެއް ކޮށް، ގާނޫނަށް ހަރުދަނާ އިސްލާހުތަކެއް ގެންނަން ޖެހޭކަން އޭނާވެސް ގަބޫލު ކުރައްވާކަމަށެވެ. އެހެން ނަމަވެސް، އިސްލާހުތަކުގެ ތެރޭގައި ހިމެނޭ ކޯޓު އަމުރެއްނެތި މީހުން ހިފާ ހައްޔަރު ކުރުމުގެ ބާރުތައް ފުލުހުންނަށް ދިނުމަކީ އޭގެ ބޭނުން ސިޔާސީ ގޮތުން ނަހަމަގޮތުގައި ހިފާނެކަމުގެ ބިރެއް ކަމަށެވެ. މި އިސްލާހުތަކަކީ ދީނީ ދާއިރާގެ ކަންކަމަށް އަމާޒުކޮށްގެން ގެންނަ އިސްލާހެއްގެ ގޮތުގައި ވިފާޅުވެ ޝަހީމް ވަނީ، މީހުން ހިފާ ހައްޔަރު ކުރުމުގައި ދީނީ އިލްމުވެރިންނަށް އަމާޒު ކުރުމަކީ އެކަށީގެންވާ ކަމެއް ކަމަށެވެ.\nޓެރަރިޒަމްގެ ކުށުގައި ދީނީ އިލްމުވެރިންނަށް އަނިޔާއެއް ލިބިދާނެތީ އެކަމާއި ގުޅޭގޮތުން ކަންބޮޑުވުން ފާޅު ކުރައްވަމުން ޝަހީމް ވިދާޅުވީ، ސަރުކާރުގެ ތެރޭގައި ވެސް މި އިސްލާހުތަކަށް ތާއީދު ކުރާ އިލްމުވެރިންނަށް މިއީ މަޅިއަކަށް ވެގެން ގޮސްދާނެ ކަމަށެވެ. އެ ފަރާތްތައް މާދަމާވެސް މި ގާނޫނުގެ ޝިކާރައަކަށް ވެގެން ގޮސްދާނެ ކަމާއި މެދު ވިސްނެވުމަށް ޝަހީމް ވަނީ އިލްތިމާސް ކުރައްވާފައެވެ.\n"ކޯޓު އަމުރެއްނެތި މީހުން ހިފާ ހައްޔަރު ކުރެވޭ ގޮތައް ފުލުހުންނަށް ބާރުތަކެއްދީ ގާނޫނަށް ގެންނަން އުޅޭ ބަދަލަކީ ބިރުވެރި ރަނގަބީލެއްކަމުގައި ދެކެން. ކުށުގެ ވެށިން މީހަކު ހައްޔަރު ކުރުމަކީ ތަފާތު ކަމެއް. ނަމަވެސް ކޯޓު އަމުރެއް ނެތި ކޮންމެ ކޮންމެ މީހަކު ހަމަ އެކަނި ތުހުމަތެއްކުރެވިގެން ހައްޔަރު ކުރެވޭ ގޮތައް އޮވެއްޖެނަމަ އެކަމުގެ ބޭނުން ނަހަމަ ގޮތުގައި ހިފުމުގެ ފުރުސަތު އެބަ އޮތް. ޚާއްސަކޮށް ރާއްޖޭގެ ސިޔާސީ މަސްރަހުގައި މަސައްކަތްކުރާ ދީނީ އިލްމުވެރިން މިގާނޫނުގެ ދަށަށް ފައްތައި ޓެރަރިސްޓުންނަށް ހެދުމުގެ ބިރު އެބައޮތް" ޝަހީމް ވިދާޅުވިއެވެ.\nމާޒީގައި ހިނގައި ގޮސްފައިވާ ބައެއް ކަންތައްތައް ވެސް ފޭސްބުކް ޕޯސްޓުގައި ހިމަނުއްވަވާ ޝަހީމް ވިދާޅުވީ، މީގެ ކުރިންވެސް އެންމެ ގިނަ ލާއިންސާނީ އަނިޔާ ލިބުނު ބަޔަކަށް ދީނީ އިލްމުވެރިން ވާނެ ކަމަށެވެ. އެގޮތުން ކުށެއް ނެތި އިލްމުވެރިން ޖަލަށް ލުމާއި، އިލްމުވެރިންގެ ތުނބުޅި ގަދަކަމުން ބާލުވައި ހެދި މަންޒަރު ފެނިފައިވާނެކަމަށް އޭނާ ވިދާޅުވިއެވެ. އިލްމުވެރިންނާއި، އަންހެނުން މަގުމަތީންނާއި މިސްކިތުގެ ތެރެއިން ދަމާ ކޫއްތާ ގެންގޮސް އެތައް އަނިޔާއެއް ދީފައިވާ ކަމަށް ވެސް ޝަހީމް ވަނީ ވިދާޅުވެފައެވެ. އޭގެ އިތުރުންވެސް ރޭގަނޑުގެ ދަންވަރު ނިދާފައި ތިބޭ ވަގުތު ދީނީ އިލްމުވެރިންގެ ގެތަކަށް ވަދެ ބިރުދެއްކުމުގެ އަމަލުތައް އެތައް ފަހަރެއްގެ މަތީން ބަޔަކު ހިންގާފައިވާކަން ޝަހީމް ވަނީ ފާހަގަކުރައްވާފައެވެ.\nޝަހީމް ވިދާޅުވީ އެ ދުވަހުވެސް ދީނީ އިލްމުވެރިންގެ އެއްވެސް ކުށެއް ނެތްކަމަށެވެ. ހަމައެކަނި ކުށަކަށް ވީ އޭރު އޮތް ސަރުކާރާއި، ބައެއް މީހުންގެ ދީނީ ސިޔާސަތުތަކާއި ފަތުވާތަކާއި ހިޔާލު ތަފާތުވުން ކަމަށެވެ. އިލްމުވެރިންނަށް ޖެއްސި ހާލުގެ ތެރޭގައި އިލްމުވެރިން ހިނގަމުން ދިޔަ ސްކޫލުތައް ހުއްޓުވުމާއި، ބައެއް ވިޔަފާރިތައް ވެސް ގަދަ ބާރުން ހުއްޓުވާފައިވާކަމަށް ޝަހީމް ވަނީ ވިދާޅުވެފައެވެ.\nދިވެހި ރާއްޖެއަށް މިނިވަންކަމާއި އަސާސީ ހައްގުތައް ހޯދައިދެވުނީ އެތައް ބައެއްގެ ގުރުބާނީއަށް ފަހުގައިކަން ފާހަގަކުރައްވާ ޝަހީމް ވިދާޅުވީ، އެކަން ދަންނާނެ ބޭފުޅުން މިއަދުވެސް މި ސަރުކާރުގެ ތެރޭގައި އެބަތިއްބެވި ކަމަށެވެ.\nކޯޓު އަމުރެއް ނެތި ކޮންމެ ކޮންމެ މީހަކު ހަމަ އެކަނި ތުހުމަތެއް ކުރެވިގެން ހައްޔަރު ކުރެވޭ ގޮތައް އޮވެއްޖެ ނަމަ އެކަމުގެ ބޭނުން ނަހަމަ ގޮތުގައި ހިފުމުގެ ފުރުސަތު އެބަ އޮތްކަމަށް ވިދާޅުވެ، ޝަހީމް ވަނީ އެއީ ބިރުވެރިކަމުގެ ރަނގަބީލެއްގެ ގޮތުގައި ސިފަ ކުރައްވާފައެވެ. ޚާއްސަކޮށް ރާއްޖޭގެ ސިޔާސީ މަސްރަހުގައި މަސައްކަތްކުރާ ދީނީ އިލްމުވެރިން މިގާނޫނުގެ ތެރެއަށް ފައްތައި ޓެރަރިސްޓުންނަށް ހެދުމުގެ ބިރު އެބައޮތްކަމަށް އޭނާ ވިދާޅުވިއެވެ.\nމި ސަރުކާރު އުފެދިގެން އައިއިރުވެސް އަދި މިއަދުވެސް އިންސާފުވެރި ފަނޑިޔާރު ގެއެއް ގާއިމް ކުރުމުގެ ވާހަކަ ދައްކާއިރު، ޓެރަރިޒަމްގެ ކުށުގައި ކަމަށް ބުނެ ފަނޑިޔާރު ގޭގެ އަމުރެއް ނެތި އެކި ފަރާތްތައް ހައްޔަރު ކުރަން އުޅެނީ ކޮން ބޭނުމެއްގައި ތޯ ޝަހީމް ވަނީ ސުވާލު އުފައްދަވާފައެވެ. ބިލު، މަޖިލީހަށް ހުށަހެޅުމުން ބައެއް މަޖިލީސް މެމްބަރުންގެ ކަންބޮޑުވުންތައް ވެސް ފެނިގެން ދިޔަ ކަމަށާއި، އަދިވެސް އެދެނީ މަޖިލީސް މެމްބަރުން މި ބިލުގައި ހުރި ކަންކަމާއި ގުޅޭގޮތުން ކަންބޮޑުވުން ފާޅުކޮށް މަސައްކަތްކޮށްދެއްވުން ކަމުގައި ޝަހީމް ވަނީ ވިދާޅުވަފައެވެ.\nސިއްރު ބައްދަލުވުމުގައި، ފާސް ކުރި ބިލްގައި އަލަށް ހިމެނި އެއް ބަޔަކީ ހަނގުރާމަ އަށް މީހަކު ފޮނުވުމާއި ހަނގުރާމަ އަށް މީހަކު ފޮނުވަން މަސައްކަތް ކުރުން ނުވަތަ އެފަދަ ކަމަކަށް ހިތްވަރު ދިނުމަކީ ކުށެއްގެ ގޮތުގައި ހެދުމަށެވެ. އެފަދަ ކުށެއް ކުރާ މީހެއްގެ އަދަބަކީ 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށް ލުން ކަމަށް ބިލްގައި އަލަށް ހިމެނި މާއްދާގައި ބުނެފައިވެ އެވެ.\nކޮމިޓީން ބިލް ދިރާސާ ކުރި އިރު، ކުށުގެ އަދަބުތަކަށް ބައެއް ބަދަލުތައް ވަނީ ގެނެސްފަ އެވެ.\nބިލް މަޖިލިހަށް ހުށަހެޅި އިރު، އޮތީ ހަނގުރާމައަށް ދާ މީހެއްގެ އަދަބަކީ 17 އަހަރާއި 20 އަހަރާ ދެމެދުގެ މުއްދަތަކަށް ޖަލަށްލުން ކަމަށެވެ. އެކަމަކު، އެފަދަ ކުށެއް ކުރާ މީހެއްގެ އަދަބަކީ ނުވަ އަހަރާއި 12 އަހަރާ ދެމެދުގެ މުއްދަތަކަށް ޖަލަށްލުން ކަމަށް ކޮމިޓީން ވަނީ ނިންމައިފަ އެވެ.\nހަނގުރާމަވެރި ސަރަހައްދަށް ދިއުން ނުވަތަ އެފަދަ ސަރަހައްދެއްގައި ހުރުމަކީ 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށްލެވޭނެ ކުށެއްގެ ގޮތުގައި ބިލްގައި އޮތީ ކުރިން ހިމަނައިފަ އެވެ. އެކަމަކު، ބިލަށް ބަދަލު ގެނައި އިރު، އެފަދަ ކުށެއް ކުރާ މީހެއްގެ އަދަބަކީ ފަސް އަހަރާއި ހަތް އަހަރާ ދެމެދުގެ ޖަލު ހުކުމެކެވެ.


UPDATE: Supreme Court ah Faaiz ayyan kuran nufenna kamah JSC in lafaa dheefi | ThePress\nLast Updated 22:41, 19 September\nމިއަދު 81 މީހުން ކޮވިޑަށް ޕޮޒިޓިވްވެ 111 މީހުން ބަލިން ރަނގަޅުވި\nސުޕްރީމް ކޯޓަށް ފާއިޒު އައްޔަން ކުރަން ނުފެންނަ ކަމަށް ޖޭއެސްސީން ލަފާދީފި\n16 January 2020, 13:36\nކުރީގެ އުއްތަމަ ފަނޑިޔާރު އަހުމަދު ފާއިޒު ހުސެއިން\nސުޕްރީމް ކޯޓުގައި ހުސްވެފައިވާ ފަނޑިޔާރުކަމުގެ މަގާމަށް ކުރީގެ އުއްތަމަ ފަނޑިޔާރު އަހުމަދު ފާއިޒް ހުސެއިން އައްޔަން ކުރަން ނުފެންނަ ކަމަށް ރައީސުް އިބްރާހިމް މުހައްމަދު ސޯލިހަށް ލަފާ އެރުވުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައިފިއެވެ.\nޖޭއެސްސީން އިއްޔެ ބޭއްވި ބައްދަލުވުގައި ރާއްޖޭގެ ސުޕްރީމް ކޯޓުގެ ފަނޑިޔާރުކަމަށް އައްޔަން ކުރުމަށް އެކޮމިޝަނުގެ މަޝްވަރާއަށް ރައީސް ސޯލިހް އެދިވަޑައިގެންފައިވާ ފާއިޒަކީ ސުޕްރީމް ކޯޓުގެ ފަނޑިޔާރުކަމުގެ މަގާމާއި އަދި ރާއްޖޭގެ އުއްތަމަ ފަނޑިޔާރުކަމުގެ މަގާމުއަދާކުރެއްވިއިރު ސުޕްރީމް ކޯޓުން ނިންމާފައިވާ ގާނޫނާ ހިލާފު އަދި ސުޕްރީމްކޯޓުގެ އިހްތިސޯސުން ބޭރުން ދައުލަތުގެ އެހެން މުއައްސަސާތަކުގެ އިހްތިސޯސްގެ ތެރެއަށް ވަދެ ނިންމާފައިވާ ނިންމުންތަކުގައި ބައިވެރިވެވަޑައިގެންފައިވާ ބޭފުޅެއް ކަމަށް ރިޕޯޓު އެކުލަވާލި ދިރާސާ ކޮމިޓީގެ މަޝްވަރާ ރިޕޯޓުގައި ބަޔާންކޮށްފައިވާ ކަމަށެވެ.\nއެ މަޝްވަރާ ރިޕޯޓް ކޮމިޝަނުން ބަލައިގަތުމަށް ނިންމާފައިވާ ކަމަށެވެ. އަދި ފާއިޒް ރާއްޖޭގެ ސުޕްރީމްކޯޓުގެ ފަނޑިޔާރުކަމަށް އައްޔަންކުރުމަށް ނުފެންނަ ކަމަށް ރައީސަށް ލަފާއެރުވުމަށް ޖޭއެސްސީން ނިންމާފައިވާ ކަމަށެވެ.\nޖޭއެސްސީއަށް ހުށަހަޅަފައިވާ ފާއިޒާ ގުޅޭ ޝަކުވާގައި ފާހަގަކޮށްފައިވާ ބައެއް ކަންކަމުގެ ތެރޭގައި، ޖޭއެސްސީގެ ދަށުން ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން ނެގި މައްސަލައާ ޖުޑިޝަލް ކައުންސިލް އުފެއްދި މައްސަލައިގެ އިތުރުން ގަނޫނާ ހިލާފަށް އިހްތިސޯސުން ބޭރުން ދައުލަތުގެ އެހެން މުއައްސަސާތަކުގެ ތެރެއަށް ވަދެ ނިންމާފައިވާ ނިންމުން ތަކުގައި ފާއިޒު ބައިވެރިވެވަޑައިގެންފައިވުން ހިމެނެއެވެ. އަދި އިތުރު އެހެން ބައެއް މައްސަލަތަކުގައި އެ މައްސަލަތަށް ނިންމި ފަނޑިޔާރު، ފަނޑިޔާރު ކަމުން ވަކިކޮށްފައި ވާތީ އެ ނިންމުން ތަކުގައި ފާއިޒް ބައިވެރިވެވަޑައިގެންފައިވުން ވެސް ހިމެނެއެވެ.\nސުޕްރީމް ކޯޓުގެ ފަނޑިޔާރު ކަމުގެ މަގާމަށް ފާއިޒު އައްޔަން ކުރުމަށް ރައީސް ސޯލިހް ލަފާ ދެއްވީ، އެ ކޯޓުގެ ފަނޑިޔާރު ކަމުން އަބްދުލްޣަނީ މުހައްމަދު ވަކި ކުރުމާ ގުޅިގެން ހުސްވި މަގާމަށެވެ. ސުޕްރީމް ކޯޓުގެ ފަނޑިޔާރު ކަމުގެ މަގާމުން އަބްދުލްޣަނީ ވަކި ކޮށްފައިވަނީ ސުޕްރީމް ކޯޓުން ގާނޫނު އަސާސީއާ ހިލާފަށް ނިންމާފައިވާ ނިންމުންތަކަށް ޖޭއެސްސީން އެކުލަވާލި ރިޕޯޓްގައި ހިމެނޭ ކަންކަމުގެ ތެރެއިން ފަނޑިޔާރު ޣަނީ ބައިވެރިވެވަޑައިގަންނެވި މައްސަލަތަކަކާ ގުޅިގެން ކަަމަށް ބުނެއެވެ.\nސުޕްރީމް ކޯޓުގެ ފަނޑިޔާރުންގެ ގޮތުގައި މިހާރު ތިއްބެވީ، އުއްތަމަ ފަނޑިޔާރު ކަމަށް ދާދި ފަހުން އައްޔަން ކުރެއްވި މުއުތަސިމް އަދުނާނާއި ފަނޑިޔާރު ހުސްނުއް ސުއޫދުގެ އިތުރުން ފަނޑިޔާރު ޑރ. އަޒްމިރަލްޑާ ޒާހިރާއި ފަނޑިޔާރު އާއިޝާ ޝުޖޫން މުހައްމަދުގެ އިތުރުން ފަނޑިޔާރު މަހާޒް އަލީ ޒާހިރެވެ. މި ހުރިހާ ފަނޑިޔާރުންނަކީ ވެސް މިއަހަރުގެ ތެރޭގައި އައްޔަން ކުރެވުނު ފަނޑިޔާރުންނެވެ.\nހަބަރު ސްޕްރީމް ކޯޓް ޖޭއެސްސީ\nމާދަމާ އޮފީސްތައް އިންސްޕެކްޓް ކުރަން ފަށަނީ: ނަޒްލާ\nއީވާންގެ މަރުގެ ހަގީގަތް ރައްޔިތުންނަށް ސާފުވާން ޖެހޭ: އެމްޑީޕީ\nއަނގަ ހައްދު ޖަހާނަމަ ޖަމީލުގެ ދަތެއް ނުހުންނާނެ: އަނދުން ހުސެއިން\nކެލްވިޓް ލުވީންގެ ހެޓްރިކާއެކު އެވަޓަން ވެސްޓް ބްރޯމް ބަލިކޮށްފި\nސުޕްރީމް ކޯޓުގެ ފަނޑިޔާރު ގިންސްބާގް ނިޔާވުމާއެކު ބައިޑަންގެ މެސެޖެއް


Dairekt debit hidhumai beynun kuraa faraaithakah foanu bilun %2 diskaunt\nޑައިރެކްޓް ޑެބިޓް ހިދުމަތް ބޭނުން ކުރާ ފަރާތްތަކަށް ފޯނު ބިލުން %2 ޑިސްކައުންޓް\nޑައިރެކްޓް ޑެބިޓްގެ ޚިދުމަތް ބޭނުންކުރާ ހުރިހާ ފަރާތްތަކަށް ކޮންމެ މަހެއްގެ ފޯނު ބިލުން %2 ޑިސްކައުންޓް ލިބޭގޮތަށް ދިރާގުން ހަމަޖައްސައިފިއެވެ.\nކޮންމެ މަހެއްގެވެސް ފޯނުބިލުން %2 ޑިސްކައުންޓް ލިބޭގޮތަށް ދިރާގުން ހަމަޖެއްސިއިރު އިތުރު ޕްރޮމޯޝަނެއްވެސް ދިރާގުން ވަނީ ފަށާފައެވެ. މިގޮތުން 10 އެޕްރީލްގެ ކުރިން އަލަށް ޑައިރެކްޓް ޑެބިޓްގެ ހިދުމަތަށް އެދިލައްވާ ފަރާތްތަކުގެ ތެރެއިން ނެގޭ ލަކީ ޑްރޯއަކުން5ނަސީބުވެރި ފަރާތަކަށް އައިޕެޑް2ލިބުމުގެ ފުރުސަތު ލިބިގެންދާނެއެވެ.\nދިރާގުން މައުލޫމާތު ދެއްވާ ގޮތުގައި ޑައިރެކްޓް ޑެބިޓްގެ ހިދުމަތް ހޯދުމަށް އިތުރު އެއްވެސް ޗާޖެއް ނުނަގާނެއެވެ. އަދި އެހިދުމަތް މިހާރުވެސް ބޭނުން ކުރަމުންދާ ފަރާތްތަކަށް މާރޗް މަހުން ފެށިގެން ޑިސްކައުންޓް ލިބިގެންދާނެއެވެ.\nމިޚިދުމަތާއި ބެހޭގޮތުން ވާހަކަ ދައްކަމުން، ދިރާގު ގެ މެނޭޖަރ މާކެޓިންގ ކޮމިއުނިކޭޝަން އެންޑް ޕަބްލިކް ރިލޭޝަންސް މުހައްމަދު މިރުޝާން ހަސަން ވިދާޅުވީ، “ދިރާގު ޑައިރެކްޓް ޑެބިޓް ހިދުމަތަކީ ކަސްޓަމަރުންނަށް އެންމެ ލުއިފަސޭހަ ކަމާއެކު ބިލް ދެއްކޭނެ ނިޒާމެވެ. އަދި މިއާއެކު ބިލަށް އިތުރު ޑިސްކައުންޓެއް ލިބިގެން ދިއުމަކީ އަޅުގަނޑުމެންގެ ކަސްޓަމަރުންގެ އިތުރު ތަރުހީބު މިހިދުމަތައް ލިބިގެންދާނެ ކަމެކެވެ.”\nމި ޑިސްކައުންޓާއި ލަކީޑްރޯ ހުޅުވާލެވިފައިވަނީ މޯބައިލް އާއި ފިކްސްލައިން ބޭނުން ކުރައްވާ ރެސިޑެންޝަލް ކަސްޓަމަރުންނަށެވެ.


Hakuruge sababun avahah muskulhivaa kan engeytha? Hakuruge sababun avahah muskulhivaa kan engeytha?\nހަކުރު ހުރި މިންވަރު ބެލުމަށް ޓެސްޓް ކުރުން ---\nހަކުރުގެ ސަބަބުން އަވަހަށް މުސްކުޅިވާ ކަން އެނގޭތަ؟\nހޯމަ 28 މާޗް 2022 | އަޒުލާ\nބްލަޑް ޝުގާ ނުވަތަ ލޭގައި ހަކުރު ހިމެނޭ މިންވަރު އާނމުކޮށް އަޑު އިވެނީ ޑޮކްޓަރަށް ދައްކާ އިރުއެވެ. އެހިސާބުން އެއީ އެވާހަކަ ނިމުނީ ކަމަށް ވެދާނެއެވެ.\nނަމަވެސް ކަންކަން މިހާރު މިދަނީ ބަދަލުވަމުންނެވެ. ފަހުގެ ދިރާސާ އަކުން ދައްކާ ގޮތުގައި އަހަރެމެން އެންމެންވެސް ހަށިގަނޑުގައި ހަކުރު ނުވަތަ ގްލުކޯސް ހުންނަ ވަރަށް ސަމާލު ވާންޖެހެއެވެ؛ ޑައިބެޓިކްސް ނުހުންނަ މީހުންގެ ތެރެއިން 80% މީހުން ކެއުމަށް ފަހު މާ ބޮޑަށް ގްލުކޯސް ލެވެލް މައްޗަށް(ގްލުކޯޒް ސްޕައިކް) ދާކަމުގައި މި ދިރާސާއިން ދައްކައެވެ.\nމިގޮތައް ހަކުރުގެ ލެވެލް މަތިވުމުގެ ނަތީޖާ އަކީ ކޮބާ ތޯއެވެ؟ މީގެ ސަބަބުން ކުރިމަތި ވާ ކަންތައްތަކެއް ޗެއިން ރިއެކްޝަން އަކަށް ވެގެންދެއެވެ. ދުޅަވުމާއި، ގައިގައި ރިއްސުމާއި، މޫނުގައި ރޫޖެހުމާއި، ބިހިނެގުމާއި، އެއްޗެހި ކާހިއްވުމާއި، ވަރުދެރަވުމާއި، ފަލަވުމާއި، ރަނގަޅަށް ނުނިދުމާއި، އަވަސް އަވަހަށް ރުޅިއައިސް، ދެރަވެ، އުފާވުމާއިވުން ހިމެނެއެވެ. އެހެން ކަމުން މި ކަންކަމަށް ބޮޑައްބަލާލަން ހިނގާށެވެ.\nގްލުކޯޒް މައްޗަށް ދިއުމުން ގިނައިން ކާހިއްވަނީ ކީއްވެ؟\nގްލުކޯޒް މާބޮޑަށް މައްޗަށް ދިއުމަށްފަހު ލެވެލް ތިރިވާއިރު ސިކުނޑިއަށް މިކަން ދެނެގަނެ ކާހިއްވާބައި ސިކުނޑީގައި އެކްޓިވޭޓްވެއެވެ. މިކަމުގެ ނަތީޖާ އަކީ ފޮނި އެއްޗެހި ކާހިއްވުމެވެ.\nގްލުކޯޒް ސްޕައިކް އިން މޫނުގައި ރޫޖެހުމާއި މުސްކުޅި ވުމައްމަގުފަހިވަނީ ކިހިނެއް؟\nގްލޮކޯޒް ސްޕައިކް އިތުރުވާ ވަރަކަށް މުސްކުޅިވުން ވެސް އަވަސްވެއެވެ. ގަބޫލުކުރަން ދަތި ވިނަމަވެސް މިއީ ހަގީގަތެކެވެ. ކޮންމެ ގްލުކޯޒް ސްޕައިކް އަކުން ހަށިގަނޑުގައި ގްލައިކޭޝަން ކިޔާ ޕްރޮސެސް އެއް އަވަސްކޮއްދެއެވެ. މި ޕްރޮސެސް އަކީ ހަށިގަނޑުގެ އެތެރެއިންނާއި ބޭރުފުށުން މުސްކުޅިކުރުވާ ޕްރޮސެސްއެކެވެ. ގްލައިކޭޝަން ގެ ސަބަބުން ހަންގަނޑުގައި ރޫޖެހެއެވެ.\nގްލުކޯޒް ސްޕައިކްގެ ސަބަބުން ބަރުދަން އިތުރުވެ ފަލަވަނީ ކިހިނެއް؟\nއަޅުގަނޑުމެންގެ ހަށިގަނޑުގެ ދިފާއީ ނިޒާމުގެ ތެރެއިން ހަށިގަނޑުގައި ގްލުކޯޒް މަތިވުމުން ދައްކުރުވަނީ ގްލުކޯޒްތައް ފެޓްސެލް ތަކުގައި ރައްކާކޮއްގެނެވެ. މީގެ ސަބަބުން ފެޓްސެލް ތައް ބޮޑުވެ ހަށިގަނޑު ފަލަވާ ގޮތް ވެއެވެ. ގްލުކޯސް ސްޕައިކް މަދުވުމުން ފަލަވާ ވަރުމަދުވެ ހިކުމަށް ފުރުސަތު ތަނަވަސްވެއެވެ.\nގްލިކޯޒް ސްޕައިކުން ދުރުވާނީ ކިހިނެއް؟\nގްލުކޯޒް ސްޕައިކް ދުރުވުމަށް ކެލޮރީސް އަށް ސަމާލު ވާކަށް ނުޖެހެއެވެ. ހެނދުނުގެ ނާސްތާގައި ފޮނިއެއްޗެހި ކެއުމުން ދުރުވުމާއި، ކޮންމެ ކެއުމެއްގައި ތަރުކާރީ ހިމެނުމާއި، ސައިސަނބުސަލެއްގެ ވިނިގަރ ފެންތައްޓަކަށް ގިރާލުމަށް ފަހު ފޮނިއެއްޗެހި ކެއުމުގެ ކުރިން ބުއިމާއި، ކެއުމަށް ފަހު 10 މިނެޓް ވަންދެން ކުޑަކަސްރަތެއްކުރުމާއި، އަދި ތަރުތީބުން ކާނާ ކެއުމާއި ފޮނިއެއްޗެހި ކާހިއްވާ ކޮންމެ ފަހަރަކު ފޮނި އެއްޗެހި ނުކެއިމަކީ ކުރެވިދާނެ ބައެއްކަންކަމެވެ.


Mee gina baehge siyaasee hayaai dhuvvaalan kuraa kameh: Saleem | Mihaaru\nމަޖިލީހުގެ ޖަލްސާއެއްގައި ސަލީމް ވާހަކަ ދައްކަވަނީ: ދުވަސްވީ މީހުންނަށް ކައުންސިލަށް ވާދަ ނުކުރެވޭ ގޮތަށް ގާނޫނު ބަދަލު ކުރަން އުޅޭތީ ސަލީމާ ޕީޕީއެމްގެ ބައެއް މެމްބަރުން ފާޑު ވިދާޅުވި. --ފޮޓޯ: މަޖިލިސް\nމިއީ ގިނަ ބައެއްގެ ސިޔާސީ ހަޔާތް ދުއްވާލަން ކުރާ ކަމެއް: ސަލީމް\n23 ނޮވެމްބަރ 2016 - 11:22 32 comments\nއުމުރުން 65 އަހަރުން މަތީ މީހުންނަށް ކައުންސިލް އިންތިހާބުގައި ވާދަނުކުރެވޭ ގޮތަށް ގާނޫނަށް އިސްލާހު ހުށަހެޅީ ގިނަ ބައެއްގެ ސިޔާސީ ހަޔާތް ދުއްވާލަން ކަމަށް އޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް ސަލީމް) މިއަދު ވިދާޅުވެއްޖެ އެވެ. އެކަމަކު މި އިސްލާހު މަޖިލީހަށް ހުށަހަޅުއްވާފައި ވަނީ ސަލީމްގެ ވިޔަފާރީގެ ތެރޭގައި އެންމެ އިސްކޮށް ހަރަކާތްތެރިވެ ވަޑައިގަންނަވާ ބާރަށު ދާއިރާގެ މެމްބަރު އިބްރާހިމް ޝުޖާއު އެވެ.\nމަޖިލީހުގެ ޖަލްސާގައި ވާހަކަ ދައްކަވަމުން، ދާދިފަހުން ޔާމީން ފެކްޝަނާ އަލުން ގުޅިވަޑައިގެންނެވި ސަލީމް ވިދާޅުވީ ސިޔާސީ މަގާމަކަށް އައުމަށް ބައެއް މީހުން މަސައްކަތް ކުރަނީ އަމިއްލަ ވިޔަފާރިގައި ނުވަތަ ސިވިލް ސާވިސް ތެރޭގައި އެތައް އަހަރެއްވަންދެން މަސައްކަތްކޮށް ތަޖުރިބާ ލިބުމަށް ފަހު ކަމަށެވެ.\n"އުމުރު ދުއްވާލައިގެން މަސައްކަތްކޮށް ތަޖުރިބާ ހޯދައިގެން ސިޔާސީ މައިދާނަށް ނިކުންނައިރު ސިޔާސީ ކެރިއަރު މި ދުއްވާލަނީ. އެއީ އެކަން ވާނެ ގޮތެއް ނޫން،" ސަލީމް ވިދާޅުވި އެވެ.\nއިސްލާހާ ދެކޮޅަށް ވާހަކަ ދައްކަވަމުން ސަލީމް ވަނީ ބައެއްގެ ސިޔާސީ ހަޔާތް ދުއްވާލަން ކުރާ މަސައްކަތަށް ތާއީދު ނުކުރައްވާނެ ކަމަށް ވިދާޅުވެފަ އެވެ. އެތައް އަހަރެއްގެ ބުރަ މަސައްކަތުން ސިޔާސީ މަގާމަކަށް އަންނަން ބަޔަކު ކުރާ މަސައްކަތް ނާކާމިޔާބު ކުރަން ފުރުސަތު ނުދެވޭނެ ކަމަށް ވެސް އޭނާ ވިދާޅުވި އެވެ.\nއިސްލާމީ ތާރީހުގެ ތެރޭގައި ކަންކަން ހިނގާފައިވާ ބައެއް ކަންކަމުން މިސާލު ނަންގަވަމުން ސަލީމް ވަނީ އެ ކަންކަމުން އިބުރަތް ހާސިލްކޮށް ވިސްނާވަޑައިގަތުމަށް މެމްބަރުންނަށް ގޮވާލައްވާފަ އެވެ. އަދި ހިތަށް އަރާއިރަށް ވިސްނާނުލައި ގާނޫނަށް ބަދަލު ގެނެސްގެން ނުވާނެ ކަމަށް އޭނާ ވިދާޅުވި އެވެ.\nސަލީމް ވިދާޅުވި ގޮތުގައި ރައީސް ޔާމީންގެ ވިސްނުންފުޅާ އެއްގޮތަށް ގައުމު ތަރައްގީވެ، ރައްޔިތުންގެ އަތްމަތި ތަނަވަސްވާން އޭނާ ވެސް ބޭނުންވެ އެވެ. އެކަމަކު އިންސާނުން ގަބޫލު ނުކުރެވޭ ކަންކަމަށް ތާއީދު ކުރެވެން ނޯންނާނެ ކަމަށް ސަލީމް ވިދާޅުވި އެވެ.\nއުމުރުން 65 އަހަރުވުމުން ކައުންސިލް އިންތިހާބަށް ކުރިމަތިނުލެވޭ ގޮތަށް ލޯކަލް ކައުންސިލް އިންތިހާބާ ބެހޭ ގާނޫނަށް އިސްލާހު ގެންނަން އެމްޑީޕީ އާއި ޖުމްހޫރީ ޕާޓީގެ މެމްބަރުން ވެސް ވަނީ ދެކޮޅު ހައްދަވައިފަ އެވެ. އަދި ޕީޕީއެމްގެ ބައެއް މެމްބަރުން ވެސް މި އިސްލާހާ ދެކޮޅަށް ވާހަކަ ދެއްކެވި އެވެ.\nއިސްލާހު ހުށަހެޅުއްވި ޝުޖާއު ވިދާޅުވި ގޮތުގައި އުމުރުން 65 އަހަރުވުމުން ރައްޔިތުންގެ މަސްލަހަތު ހިމެނޭ ޒިންމާއެއް އެންމެ އެކަށީގެންވާ ވަރަށް ނުއުފުލޭނެ އެވެ. ކައުންސިލް އިންތިހާބުގައި ވާދަކުރުމުގެ ފުރުސަތު ޒުވާނުންނަށް ފަހިކޮށްދޭން ޖެހޭތީ އިސްލާހު ހުށަހެޅުއްވީ ކަމަށް އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ލޯކަލް އިންތިހާބު ރަށު ކައުންސިލް އަތޮޅު ކައުންސިލް ސިޓީ ކައުންސިލް އިލެކްޝަންސް ކޮމިޝަން ލޯކަލް ކައުންސިލްތައް އަހުމަދު ސަލީމް (އޭދަފުށި)


Sala Dhathuru Kuri Flight Vettumuge Kurin Nurakkatheri Gas Eh Leak Vi - Vaguthu\nސަލާ ދަތުރު ކުރި ފްލައިޓް ވެއްޓުމުގެ ކުރިން ނުރައްކާތެރި ގޭހެއް ލީކުވި\nސަލާ އާއި ފްލައިޓުގެ ކެޕްޓަން އަދި ފްލައިޓް މޫދަށް ވެއްޓިފައި\nކާޑިފް ސިޓީގެ ފޯވާޑް އެމިލިއާނޯ ސަލާ ދަތުރުކުރި ފްލައިޓް ވެއްޓުމުގެ ކުރިން، ނުރައްކާތެރި ގޭހެއް ކަމަށްވާ ކާބޮންމޮނޮކްސައިޑް ފްލައިޓް ތެރޭގައި ލީކުވެފައިވާކަން ހާމަވެއްޖެއެވެ.\nމި އަހަރުގެ ޖެނުއަރީ މަހުގެ ތެރޭގައި ފްރާންސްގެ ނަންޓޭސް އިން ކާޑިފް ސިޓީ އަށް 15 މިލިއަން ޕައުންޑުގެ އަގަކަށް ބަދަލުވި ސަލާގެ ފްލައިޓް ވެއްޓިފައި ވަނީ އޭނާ އެ ކްލަބަށް ސޮއި ކުރިތާ އެންމެ ދެ ދުވަސް ފަހުން ޖެނުއަރީ މަހުގެ 21ވަނަ ދުވަހުއެވެ.\nމީގެ ކުރިން ކޮށްފައިވާ ތަހުގީގު ތަކުން ދައްކާ ގޮތުގައި މި ހާދިޘާ މެދުވެރިވުމުގައި ޕައިލެޓުގެ ބޮޑު އިހުމާލެއް އޮތެވެ. އަދި އެންމެ ފަހުގެ ތަހުގީގުތަކުން ދައްކާ ގޮތުން ފްލައިޓް ވެއްޓުމުގެ ކުރިން ދެމީހުންވެސް ވަނީ ކާބޮންމޮނޮކްސައިޑް ގޭހަށް ވިހަވެފައެވެ. މިއީ އިންސާނުން މާ ގިނައިން އެތެރެ ކޮށްފި ގޭހެއް ނަމަ މީހާ ވަގުތުން މަރު ވުމުގެ ފުރުސަތުވެސް އޮންނަ ގޭހެއް ކަމުގައި ވާއިރު، އިނގިރޭސި ވިލާތުގެ ތަހުގީގު ކުރާ ފަރާތްތަކުން ބުނެފައި ވަނީ ސަލާގެ ހަށިގަނޑުގައި ހާޓް އެޓޭކެއް ޖެހޭ ވަރަށް މި ގޭސް ހުރި ކަމަށެވެ.\nމި ހޯދުމާއި އެކު މިހާރު ބެލެވިފައިވާ ގޮތުގައި ބޯޓު ވެއްޓުމަށް މެދުވެރި ސަބަބަކީ މިއީ ކަމުގައި ވެސް ބެލެވިދާނެއެވެ. އެއީ ސަލާގެ ހަށިގަނޑުގައި ފުރާނަ އަށް ނުރައްކާ ވާ ވަރަށް މި ގޭސް ހުރި އިރު، ފްލައިޓް ދުއްވަން އިން ޕައިލެޓަށް ވެސް ހަމަ އެވަރަށް އަސަރު ކުރާނެތީއެވެ. އެހެން ވެއްޖެ ކަމުގައި ވަނީނަމަ، ރަނގަޅަށް ފްލައިޓް ކޮންޓްރޯލް ނުކުރެވި، ވެއްޓުމުގެ ފުރުސަތު ވަރަށް ބޮޑު ވާނެތީއެވެ.\nސަލާގެ އާއިލާ އިން އެ ގޭސް ފްލައިޓުގެ ކެބިން ތެރެއަށް ވަތް ގޮތަކާއި މެދު މިހާރު ސުވާލު އުފައްދަމުން އަންނަ އިރު، ކަމާ ބެހޭ ފަރާތްތަކުން އަންނަނީ މި މައްސަލަ އިތުރަށް ތަހުގީގު ކުރަމުންނެވެ.\nއެ ފްލައިޓު ދުއްވަން އިން ޕައިލެޓު އަތުގައި ޕަސެންޖަރުން އުފުލުމުގެ ލައިސަންސް ވެސް ނެތް އިރު، ތަހުގީގު ރިޕޯޓް ބުނާ ގޮތުން ފްލައިޓް ވަނީ 24 ސިކުންތު ތެރޭގައި އެތައް ހާސް ފީޓެއް މަތިން ކުއްލިއަކަށް ވެއްޓި، މޫދުގައި ޖެހުނު ގޮތަށް3ފަޅިޔަކަށް ވަކިވެގެން ގޮސްފައެވެ. މި ހާދިޘާ އަށް ފަހު ސަލާގެ ހަށިގަނޑު ފެނުނު ނަމަވެސް، ފްލައިޓް ދުއްވަން އިން ޕައިލެޓްގެ ހަށިގަނޑު ވީ ނުވީ އެއް އަދިވެސް ނޭނގެއެވެ.\nކާޑިފް ސިޓީގެ ކުރީގެ ކުޅުންތެރިއާ ކްރިސް ބާކާ މަރުވެއްޖެ\nޖެޓް ވެއްޓި މަރުވި ފުޓްބޯޅަ ކުޅުންތެރިޔާ ސަލާގެ، މަރާއި ގުޅިގެން މީހަކު ހައްޔަރުކޮށްފި\nކާޑިފްއިން ސަލާ ގަންނަން ކޮންޓްރެކްޓެއްގައި ސޮއި ނުކުރޭ


SunOnline: Naruhuge maru: Maavinge bandhah ithuru 30 dhuvas\nމުއާވިޔަތު އަންވަރު 20 Jan 2022, 11:54\nމިއަދުގެ ޝަރީއަތުގެ މަޖިލީހުގައި މާވިން: އޭނާގެ ބަންދަށް ވަނީ 30 ދުވަސް އިތުރުކޮށްދީފައި ----\nއައިޖީއެމްއެޗްގައި މަސައްކަތް ކުރި ފިލިޕީންސްގެ ނަރުސް މޭރީ ގްރޭސް އޮނެޑް ޕިނެޑާ މަރާލިކަމުގެ ތުހުމަތަށް ހައްޔަރުކޮށް ދައުވާ އުފުލައިފައިވާ އޭނާގެ ފިރިމީހާ މާވީންގެ ބަންދަށް 30 ދުވަސް އިތުރުކޮށްފިއެވެ.\nމާވިންގެ މައްޗަށް އުފުލައިފައިވަނީ އެނގިހުރެ މީހަކު މެރުމުގެ ދައުވާއެވެ. މާވީންގެ މައްޗަށް އެ ދައުވާ ކުރީ މިދިޔަ އޮކްޓޯބަރު މަހުގެ 19 ވަނަ ދުވަހުގެ މެންދުރުގެ ވަގުތެއްގައި، މާވިން ދިރިއުޅޭ މއ. އުދުހޭކޮކާގޭގެ ފުރަތަމަ ފަންގިފިލާގެ ތެރޭގައި މޭރީގެ ބޮލާއި ކަރަށް ހަމަލާދީގެންނާއި، ނޭވާ ހާސްކޮށްގެން މަރާލައިފައިވާ ކަމަށް ތުހުމަތު ކުރެވޭތީއެވެ.\nއެ މައްސަލައިގެ އަޑުއެހުންތައް މިއަދު ކްރިމިނަލް ކޯޓުގައި ފަށާފައިވާއިރު, މާވިން ބުނީ ކުރިއަށް ދާން ބޭނުންވަނީ ވަކިލަކާ އެކު ކަމަށެވެ. އަދި އޭނާ ވަނީ ވަކީލަކު ހަމަޖައްސާފައި ކަމަށް ވެސް ވަނީ ބުނެފައެވެ.\nވަކިލާ އެކު ކުރިއަށް ގެންދިއުމަށް, އޮންލައިންކޮށް ކުރިއަށް ގެންދިޔަ އަޑުއެހުން ކުޑަވަގުތުކޮޅަކަށް މެދުކަނޑާލި ނަމަވެސް ވަކިލާ ގުޅިފައި ނުވާތީ މިއަދުގެ އަޑުއެހުން އިތުރަށް ކުރިއަށް ގެންދެވޭ ގޮތް ނުވެ ވަނީ ނިންމާލަން ޖެހިފައެވެ.\nމާވިންގެ ބަންދުގެ މުއްދަތު މިއަދަށް ހަމަވާތީ ދައުލަތުން ވަނީ އޭނާގެ ބަންދުގެ މުއްދަތު އިތުރުކުރުމަށް އެދިފައެވެ.\nއެގޮތުން މައްސަލަ ބައްލަވާ ގާޒީ ހުސައިން ފާއިޒް ރަޝާދު ވަނީ މާވިންގެ ބަންދަށް 30 ދުވަސް އިތުރުކޮށްދީފައެވެ. އަދި ވަކިލާ އެކު ބަންދު މުރާޖައާ ކުރާނެ ކަމަށް ވެސް ވިދާޅުވިއެވެ.\nމާވިންގެ ލޯބިވެރިޔާ، ހަލީމަތު ލަމްހާގެ މައްޗަށް ވަނީ އެނގިހުރެ މީހަކު މެރުމުގައި ބައިވެރިވުމުގެ ދައުވާގެ އިތުރުން އިތުރު ދެ ދައުވާއެއް އުފުލައިފައެވެ. އެއީ އެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ކުށުގެ ދައުވާއާއި ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ.\nއެ ދެ މީހުންގެ މައްސަލަ ކުރިއަށް ގެންދަނީ ވަކިވަކިންނެވެ.\nމިދިޔަ އަހަރުގެ އޮކްޓޯބަރު މަހު ދަންޖެހިގެން މަރުވި ކަމަށް ބުނި މޭރީގެ މަރުގައި ޝައްކު ކުރެވޭ ފަދަ ކަންތައްތަކެއް ހުރުމުން އޭނާގެ ފިރިމީހާ މާވީން ހައްޔަރު ކުރީ އެ މަހު 27ގައެވެ. އަދި ލަމްހާ ހައްޔަރު ކޮށްފައިވަނީ މިދިޔަ ޑިސެމްބަރު މަހުގެ 16 ވަނަ ދުވަހުގެ ރޭގަނޑުގެ ވަގުތެއްގައެވެ.


Airport hadhan Kulhudhufushin negi2goachakah2million rufiyaage badhalu dheefi | Mihaaru\nކުޅުދުއްފުށީ މަތިން ނަގާފައިވާ ފޮޓޯއެއް: އެއާޕޯޓު ހަދަން ނެގި ދެ ގޯއްޗެއްގެ ވެރިފަރާތަށް ފައިސާ މިއަދު ހަވާލުކުރާނެ ކަމަށް މެޖިސްޓްރޭޓް ކޯޓުން ބުނި .-- ފޮޓޯ: އިރުޝާދު\nއެއާޕޯޓު ހަދަން ކުޅުދުއްފުށިން ނެގި ދެ ގޯއްޗަކަށް ދެ މިލިއަން ރުުފިޔާގެ ބަދަލު ދީފި\n03 ސެޕްޓެމްބަރ 2019 - 15:02 18 comments\nއެއާޕޯޓު އަޅަން ހދ. ކުޅުދުއްފުށިން ނެގި ދެ ގޯއްޗަކަށް ބަދަލުގެ ގޮތުގައި ދެ މިލިއަން ރުފިޔާ ކުޅުދުއްފުށީ މެޖިސްޓްރޭޓް ކޯޓަށް ޖަމާކޮށްފި އެވެ.\nއެ ރަށުގައި އެއާޕޯޓު އަޅަން 18 ގޯތި ނެގި އިރު، ގޯތީގެ ބަދަލަށް ދޭން ކަނޑައެޅި އަދަދާ މެދު ހިތްހަމަނުޖެހިގެން ދެ ގޯއްޗެއްގެ ވެރި ފަރާތް އެ މައްސަލަ މިދިޔަ އޮކްޓޫބަރު މަހު ހައި ކޯޓަށް ހުށަހެޅި އެވެ. އެ މައްސަލަ ބެލުމަށް ފަހު، މައްސަލަ ހުށަހެޅި ޑޭޒީވިލާގެ ވެރިފަރާތް އަލީ އިސްމާއިލް އާއި ކުލަވަރުގޭގެ ވެރިފަރާތް މޫސާ ހަސަނަށް ދޭން ކަނޑައަޅާފައި ވަނީ އަދުލްވެރި ބަދަލެއް ނޫން ކަމަށް ހައި ކޯޓުން ނިންމި އެވެ. އަދި އެ މައްސަލަ އަލުން ބަލަން ކުޅުދުއްފުށީ މެޖިސްޓްރޭޓް ކޯޓަށް ހުކުމް ކުރި އެވެ.\nއެ ރަށު ކޯޓުން މި މައްސަލަ އަލުން ބެލުމަށް ފަހު އަލީ އިސްމާއިލަށް 1.1 މިލިއަން ރުފިޔާ އާއި މޫސާ ހަސަނަށް 950،000 ލައްކަ ރުފިޔާ ދޭން މިދިޔަ މަހު އަށެއްގައި ހުކުމްކުރި އެވެ. އެ ހުކުމާ އެއްގޮތަށް މިދިޔަ މަހު 29 ގައި ދައުލަތުން ވަނީ އެ ފައިސާ ކުޅުދުއްފުށީ މެޖިސްޓްރޭޓް ކޯޓަށް ޖަމާކޮށްފަ އެވެ.\nއަލީ އިސްމާއިލް "މިހާރު" އަށް ބުނީ ފަހުން ކަނޑައެޅި އަދަދާ މެދު ވެސް ހިތްހަމަ ނުޖެހޭ ކަމަށެވެ. ނަމަވެސް މައްސަލަ ދިގުދެމިގެންދާނެތީ، އިސްތިއުނާފު ނުކުރަން ނިންމީ ކަމަށް ބުންޏެވެ.\nކުޅުދުއްފުށީ މެޖިސްޓްރޭޓް ކޯޓުން ބުނީ އެ ދެ މީހުންނާ މިއަދު ފައިސާ ހަވާލުކުރާނެ ކަމަށެވެ.\nމި މައްސަލަ ހައިކޯޓަށް ހުށަހެޅީ ގޯތީގެ ބަދަލުގައި ދޭން ކަނޑައެޅި ފައިސާއާ މެދު ހިތްހަމަނުޖެހިގެންނެވެ. ޑޭޒީވިލާގެ ބަދަލުގެ ގޮތުގައި އެފަހަރު ކަނޑައެޅީ 850،000 ރުފިޔާ އެވެ. އަދި ކަލަވަރުގޭގެ ބަދަލުގައި 650،000 ރުފިޔާ އެވެ.\nއިތުރު ލިޔުންތައް ހދ. ކުޅުދުއްފުށި ކުޅުދުއްފުށި އެއާޕޯޓް\nދެ ގެއެއްގެ ބަދަލުގެ މައްސަލަ އަލުން ބަލަން އަންގައިފި


Tourism guideline ah hilaau hushahelhun 25 ge niyalah\nޓޫރިޒަމް ހުޅުވާލުވާލާ ގައިޑްލައިނަށް ހިޔާލު ހުށަހެޅުން 25 ގެ ނިޔަލަށް\nމާލެ އަތޮޅު މާފުށީގެ އަތިރިމަތީގައި ޓޫރިސްޓް އަންހެނަކު މަޑުކޮށްލައިގެން- -- ފޮޓޯ: އަވަސް އާކައިވް\nޓޫރިޒަމް ހުޅުވާލުމާބެހޭ ގޮތުން ޓޫރިޒަމް މިނިސްޓްރީން އެކުލަވާލާފައިވާ އުސޫލަށް ހިޔާލު ހުށަހެޅުން މި މަހު 25 ގެ ނިޔަލަށް ހުޅުވާލާފައިވާ ކަމަށް ބުނެފި އެވެ.\n"މޯލްޑިވްސް ސޭފް ޓޫރިޒަމް ގައިޑް ލައިން" ގެ ނަމުގައި އެކުލަވާލި ޑްރާފްޓް ޓޫރިޒަމް ސިނާއަތައް ހިއްސާ ކުރުމުން ބައެއް ފަރާތް ތަކުން ވަނީ މި ޑްރާފްޓް މީޑިޔާ ތަކަށް ދީފަ އެވެ. މި ޑްރާފްޓުގައި ރާއްޖެއަށް އަންނަން ހުއްދަ ދޭ ޕްރައިވެޓް ޖެޓްތަކާއި ޗާޓަރު ފްލައިޓު ތަކުން ބައިލައްކަ ޑޮލަރުގެ ފީއެއް، ނަގައި ސުޕަ ޔޮޓުތަކުން 10،000 ޑޮލަރުގެ ފީއެއް ނަގަން ހުށަހަޅައިފައި ވެއެވެ. އަދި މި ނޫންވެސް އިތުރު ފީތަކެއް ނަގަން ހުށަހަޅާފައި ވެއެވެ.\nމި ޑްރާފްޓާ އާއްމުވުމާ ގުޅިގެން ޓޫރިޒަމް މިނިސްޓްރީން މިއަދު ނެރުނު ބަޔާނެއްގައި ބުނީ ކޮވިޑް-19 ގެ ސަބަބުން ރާއްޖޭގެ ބޯޑަރު ބަންދު ކުރުމުގެ ސަބަބުން ޓޫރިޒަމް ހުއްޓިފައި އޮތުން ނިމުމަކަށް ގެނެސް، އަލުން ފެށުމަށްޓަކައި އެކަމަށް ބޭނުންވާ ގައިޑްލައިން "މޯލްޑިވްސް ސޭފް ޓޫރިޒަމް ގައިޑްލައިން" ގެ ފުރަތަމަ ދެލިކޮޕީ ޓޫރިޒަމް ސިނާއަތުގެ މަސްލަހަތު ވެރިންނާ ހިއްސާ ކޮށްފައިވާނެ ކަމަށެވެ. އަދި މި ދެލި ކޮޕީ އަށް އިސްލާހު ހުށަހެޅުމުގެ ފުރުސަތު މި މަހުގެ 25 ގެ ނިޔަލަށް ހުޅުވާލާފައިވާ ކަމަށް ބުނެފައިވެ އެވެ.\nއެ މިނިސްޓްރީން ބުނީ ގައިޑްލައިން ފުރިހަމަކޮށް ސަރުކާރުގެ ފައިނަލް ޕޮލިސީ އާއްމު ކުރާނީ ޓޫރިޒަމް ސިނާއަތުގެ މަސްތަހަތުވެރިންގެ ލަފާ އާއި ހިޔާލުގެ މައްޗަށް ކަމަށެވެ.\nޓޫރިޒަމް މިނިސްޓްރިން އެކުލަވާލީ މި ގައިޑްލައިންގެ ޑްރާފްޓްގައިވާ ގޮތުން ޕްރައިވެޓް ޖެޓްތަކާއި ސުޕަ ޔޮޓް ފަހަރަށް ހުޅުވާލަން މަސައްކަތް ކުރަނީ ޖޫން އެއް ވަނަ ދުވަހުން ފެށިގެންނެވެ. އަދި ޗާޓަރު ފްލައިޓްތަކާއި ޝެޑިއުލް ފްލައިޓްތަކަށް ޖުލައި އެއްވަނަ ދުވަހު ހުޅުވާލާނެ އެވެ. ގެސްޓްހައުސްތަކަށް ޓޫރިސްޓުން ގެންނަން ޕްލޭން ކޮށްފައިވަނީ އޮގަސްޓް މަހުގެ އެއްވަނަ ދުވަހު އެވެ.\nޖެޓުތަކާއި ޔޮޓުތަކުން އިތުރު ފީއެއް ނަގަނީ


01 ޖުލައި 2020 - 00:10\nފިހާރަ ކެފޭ/ރެސްޓޯރެންޓް ލޮކްޑައުން ހުޅުމާލެ ވިލިމާލެ މާލެ ސިއްހީ ކުއްލި ނުރައްކަލުގެ ހާލަތު އިކޮނޮމިކް މިނިސްޓްރީ ނިއު ނޯމަލް\n15 ކޮމެންޓް, 18 ރިއެކްޝަންސް\nއެއްވެސް އިރަކު ތިތަންތަނަށްގޮސްއުޅުނު މީހެއްނޫން. އަލަށް ރަނގަޅު ފެންވަރުގެ ތަނެއް ހުޅުވިއްޔާ ގޮތްބަލާލަން ގޮސްލަން.\nމިހާ ދުވަހު ނުގޮސް ހުރީމަ ލައްކަ ކަންކަން މިސްވެފައި ތިހުރީ. ރަގަޅު ފެންވަރުގެ ތަނެއް ހުޅުވިކަން އެނގޭނީވެސް ހުޅުވާ އެކި ތަންތަނަށް ގޮސް ބަލާލީމާ. ނުގޮސް ހުރެ ރަގަޅު ފެންވަރުގެ ތަނެއް ހުޅުވާފަ ލެއްޕިއަސް ނޭނގޭނެ.\n10 ގެ ފަހުން ފެތުރޭ ބައްޔެއްތޯ މިއީ؟\n10 އެއީ ވައިރަސް ތިއްތިކޮށް ރަޖާލައިގެން ނިދާ ގަޑިވިއްޔަ. ދެން ތެދުވަނީ ހަމަ އެހެން މީހުން ކަސްރަތު ކުރަން ދާން ތެދުވާ ގޮތަށް ފަތިހު5ޖަހާއިރު.\nފިހާރަތައް ރޭގަނޑު 12 ޖަހަންދެންވެސް ހުޅުވާއިގެން އުޅެންވީ ވަކިގަޑިއަކަށް ބަންދެން ނުކުރޭ ބަންދު ބޯޑު އަޅުވައިގެން މީހުން ވަދެވަދެ އެހެރަދަނީ ބެލުން ކުޑަވީމަ އެހެން ވަނީ\nހުރިހާ ކުދިންވެސް ބަސް އަހައިގެން އުޅޭތި، އޭރުން ދެވަނަ ރާޅަކުން ސަލާމަތްވެ އިތުރު ލޮކްޑައުންއަކަށް ނުގޮސް މިކަމުން ސަލާމަތްވާނީ. ﷲގެ އިރާދަފުޅުން ދެރަ ގޮތެއް ނުވާނެ.\nއަހަރެން ދިރިއުޅޭ ބިދޭސީ ގައުމުގެ ސަހަރުގައި ފިހާރަތައް ބަންދުކުރަނީ ހަވީރު5ޖަހާއިރު. ހުޅުވަނީ ހެނދުނު9ޖަހާއިރު. ބުރާސްފަތި ދުވަހު ރޭގަނޑު9ޖަހާއިރު. ހަމަ އެއްވެސް މީހަކު މައްސަލައެއް ނުޖައްސާ. އިޝާ ނަމާދުކޮށްގެން ކައިގެން ހަބަރު ބަލާލާފައި ނިދާލަނީ. ފަތިހު ފަތިސް ނަމާދަށް ހޭލުމާއިއެކު ދުވަސް ފެށުނީ.\nތިޔައީ ބިދޭސީ ގައުމެއް ނޫން. ތިޔައީ އުޚުއްވަތްތެރި މުސްލިމް ގައުމެއް (އިންށާالله). ބުރާސްފަތި ދުވަހުގެ ރޭ (ހުކުރު ވިލޭރޭ) އަވަހަށް ބަންދު ކުރަނީ މާތްވެގެންވާ އިސްލާމް ދީނުގެ ހިދާޔަތުގެ އަލިކަމުގެ ތެރޭ އަބަދުގެ ދާއިމަށް ޤާއިމުވެ ތިބި ގައުމުތައް (މާށާالله). ދައުލަތުލް އިސްލާމީ ތަ؟\nކޯވިނދު ޖަރާސީމު ނިކުމެ އުޅެނީ 10 ގެ ފަހުން ދޯ؟\nހޮޓާ ކެފޭ ތައް 1 ޖަހަން ދެން ހުޅުވަން ޖެހެއެވެ. ދެން ވަކި ހުއްދަ އަކާ ނުލާ 24 ގަޑިއިރު ބޭރުގަވެސް އުޅެބވެން ޖެހެއެވެ. މިއޮށްހާ ދުވަހު ގޭގާ ތިބީމާ ތިއުޅެނީ ކޯންޗެއް ހަދަން ކަމަށް ހެއްޔެވެ؟ ގެސްޓާޕޯ ހެދިފަ މިހާރުވެސް 9.30 ބައިގަ މަޖީދީމަގު ބަންދުކޮށްގެން ޖަހާ ސަކަރާތް އަބަދަކު ނުޖެހޭނެއެވެ.\nނިއުނޯމަލްވިޔަސް އެހެންނޯމަލެއްވިޔަސް 10ގެ ފަހަށް އެއްވެސްތަނެއް ހުޅުވިޔަދޭނެކަމެއްނެތް. މިބުނީ ކޮފީބޯތަންތަނުގެ ވާހަކަޔާލައިގެން. އިޝާނަމާދުން ފައިބައިގެން 8 ޖެހީމާ ކޮފީބޯމީހުން ދެގަޑިއިރުވަންދެން ކޮފީބޯންވީން. ދެން އެވަރުންވެސް ނުވަންޏާ ގައަށް ކޮފީފުޅިއެއް ހިފައިގެންއައިސް ފަތިސްވަންދެން ކޮފީބޯންވީ.\nތިބޭފުޅާ 10 ގެ ފަހުން ނުނިކުތީމަ ވީ ނޫން ތޯ!\nކުލިންޓަނު ރަސްގެފާނު ހެދިފަ ގޭގަ އޮންނަންވީނޫންތޯ؟ ދަތުރުވެރިންނާ އަދިވެސް އެހެނިހެން އެތއްަބައިވަރު ބަޔަކު ބޭރުގަ އުޅެންޖެހޭ. ކާން ބޯން ވެސް ޖެހޭ. މަށަކީ ކަރަންޓު ވައިރު ކުރަން އުޅޭ މީހެއް. ގިނަ ރޭ ރޭމަސއްކަތް ނިމެނީ 11 ގެ ފަހުން ދެން ބެރަށް ނުކުމެލަންޏާ މި ނުކުމެވެނީ 12 ޖަހާ ކަން ހާއިރު. ދުނިޔޭގާ އެހެން މީހުންވެސް އުޅެންވާނެ އެހެން ނޫންތޯ؟\nބިލް ދައްކާނެ އެޒާތުގެ ވާހަކަ އެކަމަކު ކޮފީ ހިފައިގެން އައިސް ބޮނީ ސުއްޓާ އެއް އެހެން ގޮތަކަށް.\nކޮފީއަކީ ނިދައި ހޭލައިގެން ބޯއެެއްޗެއް. އެކަމަކު ފެންބޯހެން ކޮފީ، ރެޑްބުލް އަދި ސިނގިރޭޓު ބުއިމުގެ ސަބަބުން 40 އަހަރުގައި މަރުވާ މީހުން އިންތިހާއަށް ގިނަ. ދުވާލަކު އެއް ރެޑުބުލް ބުއިމަކީ ސީދާ ލިވާ އަދި ކިޑްނީ ހަލާކު ކޮށްލުން.


ގުރޭޑް 1ގެ ދަރިވަރުންގެ އަތުން ގްރުއާން ފޮތްތައް ނަގަނީ | Sandhaanu\nގުރޭޑް 1ގެ ދަރިވަރުންގެ ގުރުއާން ފޮތުން މައްސަލައެއް ފާހަގަވެފައިވާތީ އެކަމާ ގުޅިގެން އެ ގްރޭޑް ދަރިވަރުންގެ އަތުން ފޮތްތައް ނަގަން އެޑިއުކޭޝަނުން އަންގައިފިއެވެ.\nގްރޭޑް އެކެއްގެ ދަރިވަރުންގެ ފޮތްތަކުގައި މައްސަލަ އެއް ހުރިކަން ފާހަގަކުރެވުނީ މިދިޔަ ހަފްތާގައެވެ. އެޑިއުކޭޝަނުން ބުނީ އެއީ ފޮތްތައް ޕްރިންޓް ކުރި އިރު ދެ ސޫރަތެއްގެ އާޔަތްތައް އެކުވެފައިވާކަމަށެވެ.\nމިކަމާ ގުޅިގެން އެޑިއުކޭޝަން މިނިސްޓްރީން ވަނީ ސްކޫލުތަކަށް ސާކިއުލާއެއް ފޮނުވާ، އެ ސާކިއުލާއާ އެއްގޮތަށް އަމަލުކުރުމަށް އަންގާފައިވެއެވެ.\nއެޑިއުކޭޝަނުން އަންގާފައިވަނީ ކުދިންގެ ފޮތްތައް ސްކޫލުން ނެގުމަށެވެ. އަދި ފޮތްތަކުގައި ދިމާވެފައިވާ އެ މައްސަލަ އިސްލާހު ކުރުމަށް ފަހުގައި ފޮތްތައް ދަރިވަރުންނަށް ދިނުމަށް ވެސް ވަނީ ސްކޫލުތަކަށް އަންގާފައެވެ.\nދަރިވަރުންގެ އަތުން ފޮތްތައް ނަގަން އަންގާފައިވާއިރު އެ މައްސަލަ ހައްލު ކުރެވެންދެން ކުދިންގެ ކިޔެވުމަށް ބުރުނާރާނެ ގޮތަށް ކިޔަވައިދިނުން ކުރިއަށް ގެންދިއުމަށް ވެސް އެޑިއުކޭޝަނުން ސްކޫލުތަކަށް ވަނީ އަންގާފައެވެ.\nގްރޭޑް1ގެ ދަރިވަރުންގެ ފޮތްތަކުގައި މައްސަހުރިކަން ފާހަގަވެ އެކަން ހައްލުކުރުމުގެ މަސައްކަތް ފަށާފައިވާއިރު ގްރޭޑް 2އަދި ގްރޭޑް 10ގެ އިތުރުން ގްރޭޑް 12ގެ އިސްލާމް ފޮތްތަކުގައި ވެސް އެފަދަ މައްސަލަތަކެއް ހުރި ކަމަށް ބައެއް އިލްމުވެރިން ސޯޝަލް މީޑިއާގައިވަނީ ވަނީ ފާހަގަކޮށްފައެވެ.\nއެޑިޔުކޭޝަން މިނިސްޓްރީން ބުނީއ އެ ފޮތްތައް ޕްރިންޓް ކުރުމުގެ ކުރިން އެންއައިއީ އަދި އިސްލާމިކް މިނިސްޓްރީން ޗެކްކުރި ކަމަށާއި އެ މައްސަލަ ދިމާވި ސަބަބު ދެނެގަތުމުގެ މަސައްކަތް ކުރަމުން އަންނަ ކަމަށެވެ.\nއަދި ފޮތްތަކުގައި ދިމާވި މައްސަލަ ހައްލުކުރުމުގެ މަސައްކަތް ފަށާފައިވާ ކަމަށް ވެސް އެ މިނިސްޓްރީން ބުނެއެވެ.


Loabeege Gulhumah 57 Aharu Vee Fahun Kaiveni Kohfi - Vaguthu\nލޯބީގެ ގުޅުމަށް 57 އަހަރުވީ ފަހުން ކައިވެނި ކޮށްފި\n57 އަހަރު ފަހުން ކައިވެންޏަކާ ހަމައަށް ދެވޭނީ ހަމަ ގައިމުވެސް އެގުޅުން ވަރަށް ވަރުގަދަ ވެގެންނެވެ. އަނެއްކާ މިއީ އާދައިގެ ގުޅުމެއް ނޫނެވެ. 57 އަހަރުގެ ތެރެއިން ބޮޑު ބައެއްގައި ދެ މީހުން އުޅުނީ އެކަކު އަނެކަކު ގެއްލިގެންނެވެ. އެހެންނަމަވެސް، ގުޅުމަށް ބަދަލެއް ނާދެއެވެ. "ދޯކާ" އެއްވެސް ނުދެއެވެ.\nމިއީ ބާބަރާ ކޮޓަން އަދި ކާޓިސް ބްރޫވާގެ ލޯބީގެ ވާހަކައެވެ.\n1961 ވަނަ އަހަރު މި ގުޅުން ފެށިގެން ދިޔައީ ހައި ސްކޫލުންނެވެ. އެހެންނަމަވެސް، ސްކޫލު ނިންމުމަށްފަހު ދަސްވެނިވުމަށްފަހު، ދެ މީހުން އެކަކު އަނެކަކާ ގެއްލުނެވެ. ޒަމާނުގެ ގޮތުން އެއީ ބޮޑު ޤައުމެއްގައި ގެއްލިއްޖެ މީހަކު ހޯދަން ފަސޭހަ ޒަމާނެއް ނޫނެވެ. ފޭސްބުކާއި އެނޫންވެސް އެފަދަ ވަސީލަތްތަކުގެ ޒަމާނެއް ނޫނެވެ.\nގެއްލުމަށްފަހު، ބާބަރާ ދިޔައީ އަމިއްލަ އަވަށަށެވެ. މަންމަ މަރުވުމަށްފަހު ފަސް ކޮއްކޮ ބެލުމުގެ ޒިންމާ ނެގީ އޭނާއެވެ. ބްރޫވާ، އޭނާގެ ދިރިއުޅުމައިގެން ކުރިއަށް ދާން ފެށިއެވެ.\nއެހެންނަމަވެސް، އޭގެ 57 އަހަރު ފަހުން އެދެމީހުން އަނެއްކާވެސް މިވަނީ ގުޅިފައެވެ. އަދި މި ގުޅުމަށް ރަސްމީ ސިފަވެސް ވަނީ ގެނެސްފައެވެ. މިހާރު 70ގެ އުމުރުތައް ގުނަމުން އަންނަ މި ދެ ލޯބިވެރިން ވަނީ މި މަހުގެ ފަސްވަނަ ދުވަހު ކައިވެނި ކޮށްފައެވެ.\nދުނިޔޭގެ އެތައް ބަޔަކު ދަނީ، އެމެރިކާގެ މި ދެމަފިރިންނަކީ ލޯބީގެ މިސާލެއްކަމަށް ބުނަމުންނެވެ.\nޖެނުއަރީ 11, 2019 20:10\nދިރިއުޅުމާއިގެން ކުރިއަށް ދިޔައީ ކޮންގޮތަކުން.


SunOnline: New Radiant SC ge coach akah Porto aai Benfica gai masakkaiy kuri Tavares hamajassaifi\nޓެވަރެސް(ކ): ކުރިއަށް އޮތް ސީޒަނުގެ ނިއުގެ ކޯޗެއްގެ ގޮތުގައި އެނާ ފެނިގެން ދާނެ ---\nނިއުގެ ކޯޗަކަށް ޕޯޓޯއާއި ބެންފީކާގައި މަސައްކަތްކުރި ޓަވަރެސް ހަމަޖައްސައިފި\nނިއު ރޭޑިއަންޓް ސްޕޯޓްސް ކްލަބުގެ ކޯޗުގެ މަގާމަށް ޕޯޗުގަލްގެ ޕޯޓޯ އާއި ބެންފީކާގައި މަސަތްކަތްކޮށްފައިވާ ބެނާޑޯ ޓަވަރެސް ހަމަޖައްސައިފިއެވެ.\nޓަވަރެސް ވަނީ މީގެ ކުރިން ޕޯޓޯގެ ސްކައުޓެއްގެ ގޮތުގައި މަސަތްކަތްކޮށް ބެންފީކާގެ ޖޫނިއާ ޓީމުގެ ކޯޗެއްގެ ގޮތުގައި ހަރަކާތްތެރިވެފައެވެ. ޓަވަރެސްއާއި އެކު ނިއުގެ ފިޓްނަސް ކޯޗަކަށް ހަމަޖައްސާފައި ވަނީ ޕޯޗުގަލްގެ ޔަކީމް ވެލިންހޯއެވެ.\nއުމުރުން 36 އަހަރުގެ ޓަވަރެސް ވަނީ މީގެ ކުރިން ޑިފެންސިވް މިޑްފީލްޑަރަކަށް ކުޅެފައެވެ. 1997 ވަނަ އަހަރުން ފެށިގެން ކޯޗިންގެ ތެރޭގައި ހަރަކާތްތެރިވަމުން އަންނަ ޓަވަރެސް ވަނީ ބެންފީކާގެ ޖޫނިއާ ޓީމުގެ އިތުރުން ކްރިސްޓިއާނޯ ރޮނާލްޑޯ ފުޓްބޯޅައިގެ ތެރެއަށް ނެރެދިން ކްލަބް، ސްޕޯޓިން ލިސްބަންގެ އެކަޑަމީގެ އެސިސްޓަންޓް ކޯޗަކަށް މަސައްކަތްކޮށްފައެވެ.\nއޭޝިއާގެ ފުޓްބޯޅައިގެ ތަޖުރިބާ ގިނަ ޓަވަރެސް ވަނީ 2013 ވަނަ އަހަރު ބަހްރޭން ޕްރިމިއާ ލީގުގެ އަލް-ހިދު ޓީމުގެ އެސިސްޓަންޓް ކޯޗަކަށް މަސައްކަތްކޮށް އޭއެފްސީ ޗެމްޕިއަންސް ލީގާއި އޭއެފްސީ ކަޕުގައި އެ ޓީމާއި އެކު މަސަތްކަތްކޮށްފައެވެ.\nޓަވަރެސް އެންމެ ފަހުން ކޯޗުކޮށްދީފައިވަނީ ޓެންޒޭނިއާ ޕްރިމިއާ ލީގުގައި ޓައުރިޒެންސްގެ ކޯޗެއްގެ ގޮތުގައެވެ. ޓަވަރޭސް އަކީ ކޯޗިންގެ އެންމެ މަތީ ފާސް ކަމުގައިވާ ޔުއެފާ ޕްރޯ ލައިސަންސް އޮންނަ ކޯޗެކެވެ. އަދި ގޯލްކީޕިން ޕްރޯ ލައިސަންސް ފާސް ވެސް އޭނާ އަތުގައި އޮވެއެވެ.\nފުޓްބޯޅަ ނިއުރޭޑިއަންޓް ސްޕޯޓްސް ކްލަބް ޓްރާންސްފާ މާކެޓު\nނޭމާއަށް އަނެއްކާވެސް އަނިޔާވެއްޖެ!5ގަޑި 22 މިނެޓް ކުރިން\nސްޕެއިން ކޮޅަށް ހެޓްރިކް ހެދިފަހުން ރޮނާލްޑޯއާ ވާހަކައެއް ނުދައްކަން: އިސްކޯ6ގަޑި 34 މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ!6ގަޑި 55 މިނެޓް ކުރިން\nސަލާހާއެކު ކުޅުނު މިސްރަށް މާޔޫސްކަން، ރަޝިއާ ގަދަ 16އާ ދިމާލަށް 15 ގަޑި 49 މިނެޓް ކުރިން\nނިއުއިން މާލޭ ލީގުގެ ޝީލްޑް އުުފުލާލައިފި 17 ގަޑި 46 މިނެޓް ކުރިން


Lonu beynun kurun vaki minvareh gai hifehettun muhihmu\nލޮނު: ގިނައިން ބޭނުކުރުމަކީ ސިއްހީ ގޮތުން ނޭދެވޭ އަސަރު ކުރާ ކަމެއް\nލޮނު ބޭނުން ކުރުން ވަކި މިންވަރެއްގައި ހިފެހެއްޓުން މުހިއްމު\nކެއުމުގައި ގެންގުޅެވޭ އާދަތަކަށް ގެނެވޭ ކުދި ކުދި ބަދަލުން ހަށިގަނޑަ ކުރިމަތިވެދާނެ ނުރައްކާތަކުން ސަލާމަތްވުމަށް މަގުފަހިވެގެންދާނެއެވެ.\nބައެއް ފަރާތް ތަކަކީ ކެއުމުގަ ބޭނުންކުރާ ބާވަތްތަކުގެ ރަހަތަށް ހެޔޮވަރުކުރުމުގައި އެކި ކަހަލަ މިންގަންޑުތަށް ގެންގުޅޭ ފަރާތް ތަކެވެ. އެގޮތުން ކާތަކެތީގައި ލޮނު ހެޔޮވަރު ކުރުމުގެ މިންގަނޑަކީ އެބައި މީހުންގެ ބަލި ފައެވެ.\nލޮނަކީވެސް ހަށިގަނޑަ ވަރަށް މުހިންމު މާއްދާއެކެވެ. އެހެންކަމުން ދިރިހުރުމަށްޓަކާ ލޮނު ބޭނުންވާތީ އަހަރެމެންގެ ހަށިގަނޑު ބަރޯސާ ވެފައި މިވަނީ ސޯޑިއަމް އަށެވެ. އަހަރެމެންގެ ހަށިގަނޑު ދިރިހުރުމަށްޓަކައި ލޮނުބޭނުންވެއެވެ. އެގޮތުން ހަށިގަނޑުގެ މަސްތަށް މަސައްކަތްކުރުމަށް ހަށިގަނޑުގެ ތެރޭގައި ސިގުނަލް ދަތުރުކުރުމަށް އަދި ހަށިގަނޑުގާވާ ޕޮޓާސިއަމް ފަދަ އެހެނިހެން ދިޔާއެއްޗެސާ އެއްހަމައެއްގައި ހަށިގަނޑުގެ ދިޔަ ބެހެއްޓުމަށް އަހަރެމެން ބަރޯސާވެފައި މިވަނީ ސޯޑިއަމް އަށެވެ.\nނަމަވެސް މާގިނައިން ލޮނު ބޭނުންކުރުމަކީ ހަށިގަނޑަށް އޭގެ ނޭދެވޭ އަސަރު ވަރަށް ބޮޑަށް ކުރާ ކަމެކެވެ. ގިނައިން ލޮނު ބޭނުންކުރުމުގެ ސަބަބުން ގިނަ ވޭންތަކާއި ކުރިމަތިލާޖެހޭ ކަމަށް ދިރާސާތަކުން ދައްކައެވެ.\nހަށިގަނޑަށް ދުވާލަކަށް ބޭނުންވާ ވަރަށް ވުރެން އިތުރަށް ލޮނު ބޭނުންކުރެވޭނަމަ ބޮޑެތިމީހުންނަށް ހިތުގެ މައްސަލަތަށް ކުރިމަތިވެއެވެ. އަދި ސްޓްރޯކް ޖެހުމުގެ ނުރައްކަލާ ކުރިމަތިވުމުގެ މަގުފަހިވެއެވެ.\nދިރާސާ ތަކުން ދައްކާ ގޮތުގައި ގިނައިން ލޮނު ބޭނުން ކުރާނަމަ ލޭމައްޗަށް ދިއުމުގެ އިތުރުން ސިކުނޑީގެ ބަލިތަށް ޖެހި ހަނދާން ނެތުމުގެ ބަލި ނުވަތަ ހަނދާ ބަލިވާ މައްސަލައާއި ކުރިމަތިލާންޖެހެއެވެ.\nކަކޫ ނުވަތަ ފައިތިލަ، އަތް ދުޅަވުން ފަދަކަން ކަމާވެސް ދިމާވެއެވެ. މިހެން ދިމާވަނީ މާގިނައިން ލޮނު ބޭނުން ކުރުމުން ގައިގެ ޓިސޫތަކުގައި ފެންއުފެދުމުގެ ސަބަބުން ނެވެ. މިކަން ރަނގަޅު ކުރުމަށް ކެއުމުގެ ލޮނު މަދުކޮށް ނުވަތަ ޑޮކްޓަރެއްގެ ލާފާގެ މަތިން ބޭސް ބޭނުންކުރެވިދާނެވެ.\nމީގެ އިތުރުން މާގިނައިން ތައްޔާރީ ކާނާ ބޭނުންކުރުމަކީ ވެސް މައިދާއަށް ގެއްލުންހުރިކަމެކެވެ. ކެއުމުގައި ސޮސެޖް ފަދަ ލޮނުގިނަ ކާނާ އަދި ސަރުބި ގިނައަދަދަކަށް އެކުލެވިގެންވާކާނާތަށް މަދުކުރުމުން މައިދާގެ ކެންސަރުޖެހުމުން ދުރު ކޮށްދެ އެވެ.\nކިޑުނީ އަކީ ހަށިގަނޑުގައި އުފެދޭ ބޭކާރުމާދާތަށް ހަށިގަނޑުން ބޭރުކުރުމަށް އެހީތެރިވެދޭ އެންމެ މުހިންމު ގުނަވަނެވެ. އަދި ހަށިގަނޑުގެ ދިޔަ އެއްވަރެއްގައި ހިފަހައްޓައިދީ ރެޑްބުލަޑްސެލްސް ބޭނުންވާ މިންވަރަށް ހަށިގަނޑުގައި އުފެއްދުމަށް އެހީތެރިވެދެއެވެ. ގިނައިން ލޮނު އެކުލެވޭ ކާނާ ބޭނުން ކުރުމުން ލޭގެ ޕުރެސާރ މައްޗައްގޮސް ކިޑްނީގެ މަސައްކަތްތަކަށް ހުރަސް އަޅައެވެ. މީގެ ސަބަބުން ހަށިގަނޑުން ބޭނުން ނޫން ވިހަ މާއްދާތަށް ހަށިގަނޑުން ބޭރު ކުރުމަށް ހުރަސް އަޅައެވެ. އެހެން ކަމުން ކެއުމުގެ ކުރިންނާއި ފަހުން ގިނައިން ފެންބުއިމަށްވެސް އާދަ ކުރާށެވެ.


ފަނޑިޔާރުންނާ ގުޅޭ ދެ ގަވައިދެއް އިސްލާހު ކޮށްފި\nފަނޑިޔާރުންނާއި ގުޅޭ ދެ ގަވައިދަކަށް ޖުޑިޝަލް ސާވިސް ކޮމިޝަން (ޖޭއެސްސީ)އިން އިސްލާހު ގެނެސްފި އެވެ.\nޖޭއެސްސީން އިސްލާހު ގެނެސްފައިވަނީ "ދިވެހިރާއްޖޭގެ ކޯޓުތަކަށް ފަނޑިޔާރުން ޢައްޔަނުކުރުމުގައި ޢަމަލުކުރާނެ ގޮތުގެ ގަވާއިދު" އަށާއި "ފަނޑިޔާރުން އަމިއްލައަށް އެދިގެން މަސައްކަތް ކުރަމުންއައި ކޯޓާއި އެއް ދަރަޖައެއްގެ އެހެން ކޯޓަކަށް ބަދަލުކުރުމުގައި ޢަމަލުކުރާނެ ގޮތުގެ ގަވާއިދު" އަށެވެ.\nޖޭއެސްސީން ބުނެފައިވަނީ އެ ދެ ގަވައިދު އިސްލާހު ކުރުމަށް ނިންމީ، ކޯޓުތަކުގެ ފަނޑިޔާރުންނަކީ އެކޯޓެއްގެ މަސައްކަތް ކުރާ މުވައްޒަފުންނާ މުޞާހަރާގެ ގޮތުން، ނުވަތަ ނަޞަބުގެ ގޮތުންނާއި ނުވަތަ ކައިވެނީގެ ގޮތުން ގުޅުމެއް އޮތް ބަޔަކަށް ވެގެން ނުވާނެކަމަށް އެކޮމިޝަނަށް ޤަބޫލުކުރެވޭތީއާއި ފަނޑިޔާރުން ޢައްޔަނު ކުރުމުގައާއި އެއްކޯޓުން އަނެއްކޯޓަށް ބަދަލުކުރުމުގައި މިކަމަށް ރިޢާޔަތް ނުކޮށްފިނަމަ، "ޝަރުޢީ ދާއިރާގެ އިދާރީ މުވައްޒަފުންގެ ގަވާއިދު 2011" ގެ 70 ވަނަ މާއްދާގެ (ހ) ގެ6ވަނަ ނަންބަރާއި7ވަނަ ނަންބަރުގައި ބަޔާންކޮށްފައިވާފަދަ ފުށުއެރުމެއް އުފެދޭނެ ކަމަށެވެ.\nއެހެންކަމުން ދިވެހިރާއްޖޭގެ ކޯޓުތަކަށް ފަނޑިޔާރުން ޢައްޔަނުކުރުމުގައި ސްކްރީން ކުރުމުގެ މަރުޙަލާގައި ބަލާނެ ކަމެއްގެ ގޮތުގައި (ޤަވާއިދުގެ4ވަނަ މާއްދާއަށް (ނ) ގެ ގޮތުގައި) ފަނޑިޔާރުކަމަށް އެދި ހުށަހަޅާފައިވާ ކޯޓުގެ މުވައްޒަފުންގެ ތެރޭގައި އެ މީހަކު އެ ކޯޓުގެ ފަނޑިޔާރަކަށް ޢައްޔަންކޮށްފިނަމަ، "ޝަރުޢީ ދާއިރާގެ އިދާރީ މުވައްޒަފުންގެ ގަވާއިދު 2011" ގެ 70 ވަނަ މާއްދާގެ (ހ) ގެ6ވަނަ ނަންބަރާއި7ވަނަ ނަންބަރުގައި ބަޔާންކޮށްފައިވާފަދަ ގުޅުމެއް އޮތް މުވައްޒަފަކު ނެތުން އިތުރުކޮށް ފަނޑިޔާރުން އަމިއްލައަށް އެދިގެން ކޯޓު ބަދަލުކުރުމުގައި ޝަރުތެއްގެ ގޮތުގައި (ގަވާއިދު ގެ4ވަނަ މާއްދާ އަށް (ބ) ގެ ގޮތުގައި، ބަދަލުވާން އެދިފައިވާ ކޯޓުގެ މުވައްޒަފުންގެ ތެރޭގައި އެ ފަނޑިޔާރަކު އެކޯޓަށް ބަދަލުވުމުން، ޝަރުޢީ ދާއިރާގެ އިދާރީ މުވައްޒަފުންގެ ގަވާއިދު 2011" ގެ 70 ވަނަ މާއްދާގެ (ހ) ގެ6ވަނަ ނަންބަރާއި7ވަނަ ނަންބަރުގައި ބަޔާންކޮށްފައިވާ ފަދަ ގުޅުމެއް އޮތް މުވައްޒަފަކު ނެތުން އިތުރުކޮށް ދެ ގަވައިދު އިސްލާހު ކޮށްފައިވާ ކަމަށެވެ.\nއަރުޝީފަށް ނެގީ 12/01/2021 13:51\nއެންމެފަހުން އަޕްޑޭޓްކުރީ 12/01/2021 13:51\nމޫސާ މަތްލޫބް 15 މިނެޓު ކުރިން\nއަހްމަދު އަޒާން 22 މިނެޓު ކުރިން\nއަބްދުﷲ ޔާމީން 23 މިނެޓު ކުރިން


Donald Trumpge fathifushaa behey foiy nerun avaskoffi | Mihaaru\n08 ޖުލައި 2020 - 08:052comments\nއެމެރިކާގެ ރައީސް ޑޮނަލްޑް ޓްރަމްޕްގެ ފަތިފުށާ ބެހޭ ގޮތުން އާއިލާގެ މެމްބަރަކު ލިޔުނު ފޮތް "ޓޫ މަޗް އެންޑް ނެވަ އިނަފް: ހައު މައި ފެމިލީ ކްރިއޭޓެޑް ވޯލްޑްސް މޯސްޓް ޑޭންޖަރަސް މޭން" ނެރުން ހުއްޓުވަން ކުރި މަސައްކަތް ނާކާމިޔާބުވެފައި ވާއިރު، ކުރިން ނެރެން ނިންމި ތާރީހަށް ވުރެ ދެ ހަފުތާ ކުރިން އެ ފޮތް ނެރެން ނިންމައިފި އެވެ.\nޓްރަމްޕަށް ބޮޑުބޭބެ ވިދާޅުވާ މޭރީ ޓްރަމްޕް ލިޔެފައިވާ ފޮތް ނެރެން ކުރިން ނިންމާފައި އޮތީ މި މަހުގެ 28 ގަ އެވެ. ނަމަވެސް މިހާރު ވަނީ މި މަހުގެ 14 ގައި ފޮތް ނެރުން ނިންމައިފަ އެވެ.\nމިކަމާ ބެހޭ ގޮތުން "ޓޫ މަޗް އެންޑް ނެވަ އިނަފް" ގެ ޕަބްލިޝިން ހައުސް ސައިމަންޑް އެންޑް ޝޫސްޓާ އިން ބުނީ ފޮތް ނެރޭ ތާރީހު އަވަސްކުރީ އެއަށް އާންމުންގެ ފަރާތުން ލިބެމުން އަންނަ އާދަޔާހިލާފު ތަރުހީބާއި އާންމުން ފޮތަށް ފާޅުކުރާ ޝައުގުވެރިކަމާ ހުރެ ކަމަށެވެ.\nފޮތް ނެރުން ހުއްޓުވަން ޓްރަމްޕްގެ ފަރާތުން ކޮއްކޮފޯޅު ރޮބަޓް ޓްރަމްޕް ނިއު ޔޯކްގެ ކޯޓަކަށް މައްސަލަ ހުށަހެޅުމުން އެ ކޯޓުން ފޮތް ނެރުން މަޑުޖައްސައިލަން މި މަހުގެ 1 ވަނަ ދުވަހު އަމުރެއް ވެސް ނެރުނެވެ. ނަމަވެސް މޭރީގެ ފަރާތުން އެ މައްސަލަ އިސްތިއުނާފުކުރުމުން ޖެހިގެން އައި ދުވަހު އެ އެ އަމުރު އިސްތިއުނާފު ކޯޓަކުން ވަނީ ބާތިލްކޮށްފަ އެވެ.\n"ޓޫ މަޗް އެންޑް ނެވަ އިނަފް" ނެރޭ އިރު، އޭގެ 75،000 ކޮޕީ ޗާޕްކޮށްފައިވެ އެވެ. މި ފޮތް ލިޔުނު މޭރީ އަކީ ޓްރަމްޕްގެ ދޮށީ ބޭބެ ފްރެޑް ޓްރަމްޕްގެ ދަރިއެކެވެ. ފޮތުގައި ޓްރަމްޕާއި އާއިލާގެ ތެރޭގައި ބޮޑެތި މައްސަލަތައް ހުރި ވާހަކަ އާއި އާއިލާގެ މީހުންނާ ދޭތެރޭ ޓްރަމްޕް ކަންތައް ކޮށްފައިވާ ގޮތާއި އޭނާގެ އަސްލު ފަތިފުށް މޭރީގެ 240 ސޮފުހާގެ ފޮތުގައި ކިޔައިދީފައި ހުންނާނެ އެވެ.\nއެމެޒޯނުން "ޓޫ މަޗް އެންޑް ނެވަ އިނަފް" ވިއްކަން ހަމަޖެހިފައިވާ އިރު، ފޮތް މިހާރު ވެސް އޮތީ އެމެޒޯންގެ ބެސްޓް-ސެލިންގެ އެއް ވަނައިގަ އެވެ.\nއިތުރު ލިޔުންތައް އެމޭޒަން އެމެރިކާ ޑޮނަލްޑް ޓްރަމްޕް


Olhun bolhun: Dhen hadhaanee kihineh? | Mihaaru\nރާއްޖޭގައި ވަޒީފާ އަދާކުރާ ބިދޭސީންތަކެއް: ރާއްޖޭގެ ވަޒީފާތަކަށް ބޭރުން މީހުން ގެންނަނީ ދިވެހިން ނުލިބިގެން\n12 ޑިސެމްބަރ 2016 - 06:29 16 comments\nބިދޭސިން ރާއްޖެ އައުމާ ބެހޭ ގޮތުން ދާދި ފަހުން ބަސްދީގަތުމެއް ދެއްވި ކަމާ ބެހޭ އޮފީހެއްގެ ވެރިޔަކު ވިދާޅުވި ގޮތުގައި ގަވައިދާ ޚިލާފަށް އެއްވެސް ބިދޭސީއަކަށް ރާއްޖޭގެ އެއްވެސް ބަނދަރަކުން އެތެރެވުމުގެ ކުޑަ ވެސް ފުރުޞަތެއް ނުއޮންނާނެ އެވެ. އެމަނިކުފާނު ވާހަކަދެއްކެވީ ވަރަށް ޔަޤީންކަމާ އެކުގަ އެވެ. އެދެއްކެވީ ރަނގަޅު ވާހަކައަކަށް ވާ ނަމަ ރާއްޖެ އަށް އެތެރެވާ ހުރިހާ ބިދޭސިންނެއް ވެސް ރާއްޖެ އަށް އެތެރެވަނީ ޤަވައިދުންނެވެ. ހުށައަޅަން ޖެހޭ ލިއުންތައް ހުށައެޅުމަށް ފަހުގައެވެ. ކަމާ ބެހޭ ތަފާތު އޮފީސްތަކުން ބަލަން ޖެހޭ ބެލުންތައް ބެލުމަށް ފަހު، ހުށައަޅަން ޖެހޭ ލިއެކިއުންތައް ފުރިހަމަވުމުން ރާއްޖޭގައި ހުރުމުގެ މުއްދަތުގެ ވިސާ ހަމަޖެހިގެންނެވެ. އެއީ ބަންގާޅީއަކަށް ވިޔަސް، ލަންކާ މީހަކަށް ވިޔަސް، އިންޑިއާގެ މީހަކަށް ވިޔަސް، ނުވަތަ ފަރަންސޭސިއަކަށް ވިޔަސް ރާއްޖެއަށް އެތެރެވުމާއި ހުރުމުގެ ހުއްދައަށް އޮންނަނީ އެއް ގަވައިދެކެވެ. މިގޮތަށް މިކަން އޮންނަ ކަމަށްވާ ނަމަ ގަވައިދާ ޚިލާފަށް ބިދޭސިން ރާއްޖޭގައި އުޅުމުގައި ކޮންމެވެސް ފަރާތެއްގެ އިހުމާލެއްވެ އެވެ. އެއީ އިމިގްރޭޝަނުގެ އިހުމާލަކަށް ނުވާނެ އެވެ. ސަބަބަކީ ބައިވަރު ކަރުދާސްތައް ހުށައެޅުމަށް ފަހު، އެތަކެއް ފަހަރު ގެ އާއި އޮފީހާ ދޭތެރޭ ހިންގެވުމަށް ފަހު، ބޮޑު އަދަދެއްގެ ފައިސާ ޑިޕޮސިޓްގެ ގޮތުގައި ބެހެއްޓުމަށް ފަހު އެބޭފުޅުން ހުއްދަ ދޫކުރައްވާތީވެ އެވެ. ވީމާ ބިދޭސީ މަސައްކަތު މީހުން ރާއްޖޭގައި ގިނަވެގެން އެމީހުންނަށް އެއްޗެތި ގޮވާ، އެމީހުންނާ މެދު އިހާނާތްތެރިކޮށް ކަންތައް ނުކުރުމާތޯ އެވެ؟ ސަބަބަކީ އެމީހުން ރާއްޖެ ގެންނަނީ އަޅުގަނޑުމެން އަމިއްލައަށް، އަމިއްލަ މަސައްކަތްތައް ކޮށްދޭނެ ދިވެހިން ނުލިބިގެން އެހެން ބަޔެއްގެ އެހީއަށް ބޭނުންވެގެން ކަމަށް ވާތީވެ އެވެ.\nމިހާރު ނުކުންނަ މައްސަލައަކީ ރާއްޖޭގައި ތިބުމަށް ބައެއް ބިދޭސިންނަށް ދޫކުރާ ވިސާގެ މުއްދަތު ހަމަވުމުން، ވިސާ އާނުކޮށް އެތަކެއް އަހަރު ވާންދެން "ގެއްލިގެން" ރާއްޖޭގައި ދިރިއުޅޭ ބިދޭސިންގެ މައްސަލަ އެވެ. މިހެން ދިމާވަނީ އިމިގްރޭޝަނުން ބަލަހައްޓަވަން ޖެހޭ ވަރަށް ވިސާ ދޫކުރެވޭ މީހުންގެ ރެކޯޑް ނުބެލިހެއްޓިގެން ކަމަކަށް ނުވާނެ އެވެ. އަދި ފުލުހުންނަށް ގަވައިދާ ޚިލާފަށް ރާއްޖޭގައި ދިރިއުޅޭ ބިދޭސިން ބަލަހައްޓަން ޖެހޭ ވަރަށް ނުބެލެހެއްޓިގެން ކަމަށް ވެސް ނުވާނެ އެވެ. މަގުމަތީގެ ކަންތައްތައް ބަލަހައްޓަވަމުން ގަވައިދާ ޚިލާފަށް އުޅޭ ހުރިހާ ބިދޭސީން ހޯދުމަކީ ފުލުހުންނަށް ކުޅަދާނަ ކަމަކަށް ނުވާނެ އެވެ.\nއަޅުގަނޑަށް ލަފާކުރެވޭ ގޮތުގައި މިކަމުގައި ހުރިހާ ޒިންމާއެއް އުފުލަން ޖެހޭނީ ބިދޭސީން ރާއްޖެ ގެންނަން ހުއްދަ ނަގާ ފަރާތުންނެވެ. "ގެއްލޭ" މީހުން ހޯދަން ޖެހޭނީ ވެސް އެފަރާތުންނެވެ. އެފަރާތަށް އެކަންތައް ނުކުރެވޭ ކަމަށްވާ ނަމަ، އަޅުގަނޑުމެންނަށް ކުރެވެން އޮތް ކަމަކީ ރާއްޖޭގައި ގަވައިދާ ޚިލާފަށް އުޅޭ ބިދޭސިންނާ ބެހޭ ގޮތުން އެކަކު އަނެކަކު ބަދުނާމުކުރުމެވެ. ރައްޔިތުންގެ މަޖިލީހުގެ މެންބަރެއް ކަމަށްވާ ނަމަ، އަމިއްލަ ކުންފުންޏާއި ގޭގައި ބައިވަރު ބިދޭސީ މަސައްކަތްތެރިން ގެންގުޅެމުން ބިދޭސީ މަސައްކަތްތެރިން ރާއްޖޭގައި އުޅޭތީވެ ފާޑުކިއުމުގެ ފުރުޞަތު އޮންނާނެ އެވެ. މި ފުރުޞަތު ބައެއް މެންބަރުންނަށް ދާދި ފަހުން ލިބިވަޑައިގެންނެވި ދެތިން މިނިޓުގެ ފުރުޞަތުގެ ތެރޭގައި ބޭނުންކުރެއްވި ތަން ވެސް ފެނުނެވެ. މަޖިލީހުގެ މެންބަރުންނަކީ އަޅުގަނޑުމެންގެ ޤައުމަށްޓަކައި "މަރުދޭން" ހޮވާފައި ތިއްބެވި، އެއްވެސް އަމިއްލަ އެދުމެއް ނެތި، ގައުމަށް ވަރަށް އިޚްލާޞްތެރިކަމާ އެކު މަސައްކަތްކުރައްވާ ބޭފުޅުންކޮޅެކެވެ.\nގާނޫނުތައް ހަދާ ރައްޔިތުންގެ މަޖިލިސް: ގާނޫނަކުން އެހެން މީހުންނަށް އުފުލަން ޖެހޭ ބުރަތަކާ މެދު މެމްބަރުން ނުވިސްނަވާ\nބިދޭސީ މަސައްކަތްތެރިންނާ ގުޅިގެން މިހާރު ނުކުންނަނީ އެމީހުންނަށް މުސާރައެއްގެ ގޮތުގައި ލިބޭ ފައިސާ ޑޮލަރަށް ހެދުމަށް ފަހު އެމީހުންގެ ރަށަށް ފޮނުވުމުގެ މައްސަލަ އެވެ. ރާއްޖޭގައި ޑޮލަރު ހަރުލެއްވުމަށް މަރުކަޒީ ބޭންކުން ކުރައްވާ މަސައްކަތުގެ ތެރޭގައި ބިދޭސީ މަސައްކަތްތެރިން އެމީހުންގެ ގައުމަށް ފޮނުވާ ފައިސާ އިން ޓެކްސް ނެގުން ހިމެނެ އެވެ. ބިދޭސީ މަސައްކަތްތެރިންގެ ނަމުގައި ތިން މަސްދުވަހުގެ ތެރޭގައި އެކައުންޓް ނުހުޅުވައިފި ނަމަ، އެމީހުން ގެންގުޅޭ ފަރާތްތައް ވަރަށް ބޮޑު އަދަދަކުން ޖޫރިމަނާކުރެވިދާނެ އެވެ.\nރާއްޖޭގެ ބޭންކެއްގައި ބިދޭސީ މަސައްކަތްތެރިއެއްގެ އެކައުންޓް ހުޅުވުމަކީ ފަސޭހަ ކަމެއް ނޫނެވެ. އެންމެ ފުރުތަމަ ކުރިމަތިލާން ޖެހޭ ގޮންޖެހުމަކީ އެކައުންޓު ހުޅުވަން އެޕޮއިންޓުމެންޓެއް ހޯދުމެވެ. އަޅުގަނޑުގެ ރައްޓެހި ސުލެއިމާނުގެ ވަޒީފާއަކަށް ޕޮޑިމަނިކެ ރާއްޖެ ގެނައީ މިދިޔަ އޮކްޓޫބަރު މަހު އެވެ. މަސައްކަތްކުރުމުގެ ހުއްދަ ލިބުމާ އެކު އޭނާ ބޭންކް އެކައުންޓެއް ހުޅުވަން އެޕޮއިންޓުމެންޓަކަށް އެދުނެވެ. އެސްއެމްއެސް އަކުން އެޕޮއިންޓުމެންޓް ހަމަޖެހުނީ އަންނަ އަހަރުގެ މާރިޗް މަހަށެވެ. މި ހަފްތާގެ ތެރޭގައި ޖަނަވަރީ މަހަށް އެޕޮއިންޓުމަންޓް އަވަސް ވެއްޖެ އެވެ. އެޕޮއިންޓުމެންޓް ލިބޭއިރު ސުލެއިމާނަށް ހުންނާނީ ޤާނޫނާ ޚިލާފްވެވިފަ އެވެ. ޕޮޑިމަނިކެއަށް މުސާރަ ނުދީފި ނަމަ މަސައްކަތްތެރިންގެ ބައިނަލްއަޤްވާމީ ޤާނޫނާ ވެސް ޚިލާފްވެވުނީ އެވެ. މުސާރަ ދީފި ނަމަ ޕޮޑިމަނިކެއަށް ރަށަށް ފައިސާ ފޮނުވިދާނެ އެވެ. އަދި ސަރުކާރުން ޓެކްސްގެ ގޮތުގައި ނަގާ ފައިސާ ކެނޑިގެން ފައިސާ ފޮނުވިދާނެ އެވެ. ސުލެއިމާނުގެ މައްސަލަ މީރާއަށް ފޮނުވައިފި ނަމަ އޭނާ މަދުވެގެން 10،000 ރުފިޔާގެ ޖޫރިމަނާއެއް ދައްކަން ޖެހޭނެ އެވެ. މީރާއިން އޮންނާނީ ކަމާ ބެހޭ އޮފީހުން އެންގެވި ގޮތަށް ކަންތައް ކުރުމެވެ. އެތަނުން އަންގާ ގޮތަށް ފައިސާ ނުދައްކައިފި ނަަމަ އެތަނުން ފޮނުއްވާ އިންޒާރުގެ ސިޓީއަށް ފަހު ދެން އޮންނާނީ "ބުލެކްމެއިލް ބަހުރުވައިން" ފިޔަވަޅު އެޅުމެވެ. އެއީ ފައިސާ ނުދައްކައިފި ނަމަ އެމީހެއްގެ އެކައުންޓް ބަންދުކުރުމެވެ. ނަން ޢާއްމުކުރުމެވެ. ސަރުކާރުގެ ކުންފުންޏެއްގެ ކުރީގެ ސީއީއޯއަކު ވިދާޅުވީ އެނޫން ގޮތަކަށް ފައިސާ ނުލިބޭނެ ކަމަށެވެ.\nޤާނޫނުތައް ހައްދަވާ ފަރާތްތަކުންނާއި ޤަވައިދުތައް ހައްދަވާ ފަރާތްތަކުން އެބޭފުޅުންގެ ނިންމެވުންތަކުން ނުކުންނާނެ މައްސަލަތަކާ މެދު އެކަށީގެންވާ ވަރަށް ދިރާސާކުރައްވާ ކަމަކަށް ނުފެނެ އެވެ. އެންގެވުމުން ފެހި ފިތަށް ފިތާލުމުން ފާސްވާ އެއްޗެއްގެ ސަބަބުން އެކަން ތަންފީޒުކުރަން ތިބޭ ބަޔަކަށް ތަންފީޒުކުރުމުގެ ޤާބިލްކަމެއް ވެސް ނުލިބެ އެވެ.\nމިދެންނެވީ ސަރުކާރު ފަޅިން މައްސަލަ އޮންނަ ގޮތެވެ. ސުލައިމާނުގެ ފަޅިއަށް ބަލާލަމާތޯ އެވެ؟ ބިދޭސީން އެކައުންޓް ހުޅުވުމުގެ ޤަވައިދު ނުކުތުމާ އެކު ސުލައިމާނު އޭނާގެ މުވައްޒަފު ގުއްދޫސަށް އެކައުންޓެއް ހުޅުވައިދިނެވެ. ޤުއްދޫސުގެ މައްސަލައަކީ ލިޔަންކިޔަން ނޭނގުމެވެ. ސޮއިކަމަށް ބުނެ އޭނާ ދަމާލާ ރޮނގުތައް އެކި ފަހަރު ހުންނަނީ އެކި ގޮތަށެވެ. މިހެންވުމާ އެކު ސުލައިމާނު އިންޓަނެޓްގެ ޒަރީއާއިން ޤުއްދޫސް އަށް ދަސްކޮށްދެމުން ގެންދަނީ ކާޑުން ފައިސާ ނެގޭނެ ގޮތެވެ. އަކުރުތަކާއި ނިޝާންތައް ދައްކައިގެންނެވެ. އެކަމަކު ޤުއްދޫސްގެ ކާޑު އަދިވެސް ނުލިބެ އެވެ. އެކައުންޓު ހުޅުވުނު ފަހުން އޭނާއަށް އެއް މުސާރަ ލިބިއްޖެ އެވެ. މީގެ އިތުރަށް ކޮންމެ މަހަކު ޤުއްދޫސްގެ އެކައުންޓުން ކެނޑޭ ފަސް ޑޮލަރަކީ ކީއްވެގެން ކެނޑެން ޖެހޭ އެއްޗެއްކަން ޤުއްދޫސަށް އެއްގޮތަކަށް ވެސް ވިސްނައިދެވުނު ކަމަކަށް ނުވި އެވެ. ޤުއްދޫސް ޤަބޫލުކުރާ ގޮތުގައި އެއީ ސުލައިމާނު ދޭން ޖެހޭނެ ފައިސާއެކެވެ.\nޤާނޫނުތައް ހައްދަވާ ފަރާތްތަކުންނާއި ޤަވައިދުތައް ހައްދަވާ ފަރާތްތަކުން އެބޭފުޅުންގެ ނިންމެވުންތަކުން ނުކުންނާނެ މައްސަލަތަކާ މެދު އެކަށީގެންވާ ވަރަށް ދިރާސާކުރައްވާ ކަމަކަށް ނުފެނެ އެވެ. އެންގެވުމުން ފެހި ފިތަށް ފިތާލުމުން ފާސްވާ އެއްޗެއްގެ ސަބަބުން އެކަން ތަންފީޒުކުރަން ތިބޭ ބަޔަކަށް ތަންފީޒުކުރުމުގެ ޤާބިލްކަމެއް ވެސް ނުލިބެ އެވެ. ވަކި މުއްދަތެއްގެ ތެރޭގައި ކުރަން ހަވާލުކުރެވޭ ބޮޑު މަސައްކަތަށް ގިނަ ވަގުތާއި މީހުން ބޭނުން ވާތީވެ އެވެ. އެފަދަ ޤާބިލްކަން ކުއްލިއަކަށް ލިބިގަންނަން އެ މުއައްސަސާތައް ނުކުޅެދެނީ އެވެ.\nރައްޔިތުންގެ މަންދޫބުންނަށް ތިއްބަވާ "ޢިއްޒަތްތެރިން" ޤާނޫނު ބޭނުންކުރައްވައިގެން ރައްޔިތުން ލައްވާ އެކިއެކި ކަންތައް ކުރައްވާއިރު އެކަމަކަށް އޮންނަ އެންމެ ލުއި ގޮތަކަށް ކަންތައް ކުރުވުމުގެ މައްސަލައެއް އޮންނަނީ ބާވަ އެވެ؟ ރާއްޖޭގެ ބައެއް އޮފީސްތަކުން ކަންތައް ކުރާ ގޮތުން ލަފާކުރެވެނީ އެތަނުގެ ހައިބަތާއި އެތަނެއްގައި މަސައްކަތްކުރާ ބައެއްގެ ބޮޑުކަން ހާމަވެގެން ދާނީ އެތަނަށް ޚިދުމަތެއް ހޯދަން ދާ މީހަކަށް އެ ޚިދުމަތެއް ދިނުމަށް ދަތިކުރިވަރަކުން ކަމަށެވެ. މިކަމުގެ ލާމަސީލު މިސާލަކީ ރާއްޖޭގައި ޚިދުމަތު ދޭ ބައެއް ބޭންކްތަކެވެ. ބިދޭސިން ރަށަށް ފޮނުވާ ފައިސާއިން ސަރުކާރަށް ނަގާ ޓެކްސް އެފައިސާ ފޮނުވާ ތަނަކުން ނަގާ ގޮތަކަށް ހަމަނުޖެހެންވީ ކީއްވެ ބާވަ އެވެ؟ އެއާޕޯޓް ޓެކްސާއި މިހާރު ނަގަން އުޅޭ އެއާޕޯޓް ޑިވެލޮޕްމަންޓް ޓެކްސް ވެސް ނަގައިދޭނީ ޓިކެޓް ވިއްކާ އޭޖެންޓުންނެވެ. މިހުންނަނީ ކިތަންމެ ހިތްހަމަނުޖެހުނަސް އަލުން ވިސްނާލުން ރަނގަޅު ކަންތައްތަކެވެ.\nއިތުރު ލިޔުންތައް ބިދޭސީން އިމިގްރޭޝަން އޮޅުންބޮޅުން ރައްޔިތުންގެ މަޖިލިސް ކޮލަމް މަސައްކަތްތެރިންގެ ހައްގުތައް\nބިދޭސީ މަސައްކަތްތެރިން އިމުގެ ތެރެއަށް ގެނައުން\nއޮޅުންބޮޅުން: އުމުރުން 84 އަހަރު


އޯޕަން ޑޭ 2021 - ވޯކް އިން އިންޓަރވިއު\nފަހި ދިރިއުޅުން ކޯޕަރޭޝަން އިން ތަރައްގީކުރުމުށް ރޭވިފައިވާ 2000 ހައުސިންގެ ޔުނިޓްގެ2މަޝްރޫޢުއަށް ބޭނުންވާ ޓެކްނިކަލް މުވައްޒަފުންނަށް އަމާޒު ކޮށްގެން 25 އޮކްޓޯބަރ 2021 ގައި އޯޕަން ޑޭ އެއް ބޭއްވުމަށް ވަނީ ހަމަޖެހިފައެވެ. އޯޕަން ޑޭ ގައި ކޮނސްޓްރަކްޝަން އޮފިސަރުން، ޕްރޮޖެކްޓް އޮފިސަރުން އަދި އެސިސްޓެންޓް ސައިޓް އިންޖިނިއަރުންގެ ވަޒީފާއަށް ޝަޢުޤުވެރިވާ ފަރާތްތަކަށް ވޯކް އިން އިންޓަރވިއު ކުރުމުގެ ފުރުސަތު ހުޅުވާލުމާއިއެކު ވަޒީފާތަކާއި ބެހޭ މުހިއްމު މައުލޫމާތު ހިއްސާކުރެވިގެންދާނެއެވެ.\nއެފް.ޑީ.ސީ އޯޕްން ޑޭ ޕްރޮގްރާމް ބޭއްވުމަށް ހަމަޖެހިފައިވަނީ 25 އޮކްޓޯބަރ 2021 ވާ ހޯމަ ދުވަހު 10:00އިން 14:00އަށް އެފް.ޑީ.ސީ އޮފީސް ހުންނަ ޕޯސްޓް ބިލްޑިންގގެ6ވަނަ ފަންގިފިލާގައެވެ. ރަޖިސްޓްރޭޝަން އަކާއި ނުލައި ސީ.ވީ އާއިއެކު މި އޮފީހަށް ވަޑައިގެން އިންޓަވިއުގައި ބައިވެރިވުމުގެ ފުރުސަތު ވަނީ ހުޅުވާލެވިފައެވެ. އަދި މާލޭގައި ނޫޅުއްވާ ފަރާތްތަކަށް 26 އޮކްޓޯބަރ 2021 ވާ އަންގާރަ ދުވަހު 10:00އިން 14:00އާއި ދެމެދު އޮންލައިން އިންޓަރވިއު ބޭއްވުމަށް ވަނީ ހަމަޖެހިފައެވެ.\nމިފަދަ އޯޕެން ޑޭ އެއް ބޭއްވުމުގެ މައިގަނޑު މަގުސަދަކީ ދިވެހިރާއްޖޭގައި އިމާރާތްކުރުމުގެ މަސައްކަތާއި ގުޅޭ ދާއިރާތަކުން ކުރިއަށް ދިއުމަށް ބޭނުންވާ މަސައްކަތުގެ ތަޖުރިބާ ނެތް، އެހެންނަމަވެސް މި ދާއިރާގައި މަސައްކަތްކުރުމަށް ޝައުޤުވެރިކަން ހުރި އޯ ލެވެލް އަދި އޭ ލެވެލް ފުރިހަމަކޮށް މަސައްކަތުގެ މާހައުލަށް ނިކުންނަ ކުދިންނަށާއި، ކޮލެޖް ޔުނިވަރސިޓީތަކުން މި ދާއިރާއިން ގްރެޖުއޭޓް ވެފައިވާ ކުދިންނަށް އެޕް.ޑީ.ސީގައި ހުރި ފުރުސަތުތަކުގެ މައުލޫމާތު ހިއްސާކޮށް، އިމާރާތްކުރުމުގެ ދާއިރާއަށް ޝައުގުވެރިކަން ހުރި ކުދިންނަށް މަސައްކަތަށް ނުކުތުމަށް ފުރުސަތުތައް ތަނަވަސްކޮށްދިނުމެވެ.\nފަހި ދިރިއުޅުން ކޯޕަރޭޝަންގެ އުންމީދަކީ މި ކުންފުނިން ކުރިއަށްގެންދާ އިމާރާތްކުރުމުގެ މަޝްރޫއުތަކުގައި މަސައްކަތްކުރާ ދިވެހިން އިތުރުކޮށް، މުސްތަގުބަލުގައި ވީހާވެސް ގިނަ ދިވެހިން މި ދާއިރާއިން ތަމްރީންކޮށް މަސައްކަތުގެ މާހައުލަށް ނެރުމެވެ.\nއިއުލާންކުރެވިފައިވާ ވަޒީފާތަކާއި ބެހޭ އިތުރު މައުލޫމާތު:\nކޮންސްޓްރަކްޝަން އޮފިސަރ: https://t.co/9NBSSghVdn?amp=1\nއެސިސްޓެންޓް ސައިޓް އިންޖިނިއަރ: https://t.co/eVijPCV6kG?amp=1\nޕްރޮޖެކްޓް އޮފިސަރ: https://t.co/ylzdbYTmPY?amp=1\nއޮންލައިން އިންޓަރވިއުގައި ބައިވަރިވުމަށް މި ލިންކްގައިވާ ފޯމު ފުރިހަމަކުރައްވާ:


SunOnline: Milan ge mashooru San Siro stadium dhookohlan ninmaifi\nމިލާންގެ މަޝްހޫރު "ސެންސީރޯ" ސްޓޭޑިއަމް ދޫކޮށްލަން ނިންމައިފި\nޢަބްދުﷲ އައިމަން 25 Jun 2019, 12:28\nޔޫރަޕުގެ އެންމެ މަގްބޫލު އެއް ސްޓޭޑިއަމް ކަމަށްވާ ސެންސީރޯ ސްޓޭޑިއަމްގެ ބަދަލުގައި އެހެން ސްޓޭޑިއަމެއް ބިނާކޮށް ބާ ސްޓޭޑިއަމް ހުރި ތާގައި އިމާރާތްތަކެއް ބިނާ ކުރާ ގޮތައް ނިންމާފައިވާ ކަމަށް އޭސީ މިލާންގެ ރައީސް ޕައޮލޯ ސްކެރޮނީ ބުނެފި އެވެ.\nއިޓަލީގެ އެންމެ ބޮޑު ތާރީހެއް އޮތް ކުލަބުތަކުގެ ތެރޭގައި ހިމެނޭ އޭސީ މިލާންއާއި އިންޓާ މިލާންއިން ޒަމާނުއްސުރެން ބޭނުން ކުރަމުން އައި ސެން ސީރޯ ސްޓޭޑިއަމް ދޫކޮށްލަން އެ ދެ ޓީމުން ނިންމާފައި ވަނީ ސްޓޭޑިއަމް ބާވެފައި ވުމުންނެވެ.\nސެންސީރޯ ސްޓޭޑިއަމަކީ 1926 ވަނަ އަހަރު ބިނާ ކުރަން ފެށި ސްޓޭޑިއަމަކަށް ވީ އިރު އެ ތަނަކީ މިއަދާ ހަމައަށް ވެސް ޔޫރޮޕުގެ އެންމެ ބޮޑެތި މެޗުތައް ކުޅުމަށް ވެސް ބޭނުން ކުރަމުން އައި ސްޓޭޑިއަމެކެވެ. އެގޮތުން 2016 ވަނަ އަހަރުގެ ޗެމްޕިއަންސް ލީގުގެ ފައިނަލް ވެސް އެ ސްޓޭޑިއަމުގައި ކުޅެފައިވެ އެވެ. އެ މެޗުގެ އިތުރުން ވެސް ހަތަރު ފަހަރަކު އެ މުބާރާތުގެ ފައިނަލު އެ ސްޓޭޑިއަމުގައި އެކި ފަހަރު މަތިން ކުޅެފައިވެ އެވެ.\nއަދި ސެންސީރޯ އަކީ 1990 ވަނަ އަހަރުގެ ވޯލްޑްކަޕުގައި ވެސް ބޭނުން ކުރި ސްޓޭޑިއަމަކަށް ވާއިރު އެތަން ނެތި ކޮށްލުން ނިންމުމަކީ ގިނަ ބަޔަކު ހިތާމަ ކުރާ ކަމެކެވެ. ނަމަވެސް އޭގެ ބަދަލުގައި އެ ސަރަހައްދުގައި ޒަމާނީ ފެންވަރުގެ އެހެން ސްޓޭޑިއަމެއް ބިނާ ކުރަން ނިންމާފައިވާ ކަމަށް މިލާންގެ ރައީސް ވަނީ ބުނެފަ އެވެ.\n"އެކަމަށް ވާން ޖެހޭ ތައްޔާރީތައް ވަމުން މިދަނީ. އަހަރަމެން ދެ ކުލަބުން ގުޅިގެން މުޅިން އައު ސެންސީރޯއެއް ބިނާ ކުރަން ވަނީ ނިންމާފަ. މިހާރު ސްޓޭޑިއަމް ހުރި ތަނުގައި އިމާރާތްތަކެއް ބިނާކޮށް ހަމަ އެ ސަރަހައްދުގައި އައު ސްޓޭޑިއަމް ވެސް ބިނާ ކުރާނީ،" މިލާންގެ ރައީސް ސްކެރޮނީ ބުންޏެވެ.


ދުނިޔޭގެ ފަތުރުވެރިކަމުގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ \_r\_nމުޙަންމަދު ނަޝީދު ފޮނުއްވި ޚިޠާބް\_r\_n - The President's Office\nދުނިޔޭގެ ފަތުރުވެރިކަމުގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ\nމުޙަންމަދު ނަޝީދު ފޮނުއްވި ޚިޠާބް\n27 ސެޕްޓެންބަރު 2010، ރިފަރެންސް: PRO/RMNK/2010/02\nދުނިޔޭގެ ފަތުރުވެރިކަމުގެ ދުވަހުގެ ތަހުނިޔާއާއި މުބާރިކުބާދީ ދިވެހި ފަތުރުވެރިކަމުގެ އެންމެހާ ހިއްސާދާރުންނާއި، ވަކިން ޚާއްސަކޮށް ދިވެހި ރައްޔިތުންނަށް އަރިސްކުރަމެވެ.\nދިވެހި ރާއްޖެއަށް ފަތުރުވެރިކަން ތަޢާރަފްކުރި މޭސްތިރިންނަށް ތަޢުރީފާއި ސަނާ ޙައްޤެވެ. ރާއްޖޭގެ ބިމަކީ ކަނޑާއި ފަރާއި ފަޅުތަކަކުން ވަކިވަކިވެފައިވާ ކުދި ރަށްތަކަކަށް ވުމީ މިރާއްޖޭގެ ތަރައްޤީއަށް އެޅިފައިވި އެންމެ ބޮޑު ހުރަސްކަމުގައި ޤަބޫލު ކުރެވިފައިވަނިކޮށް، މިކަންކަމުން ލާބަހުރި މަސައްކަތެއް ފެށުމީ އެބޭފުޅުންގެ ދުރުވިސްނުމާއި ޙިކްމަތްތެރި ކަމުގެ ހެތްކެވެ. ހަމަ އެހެންމެ އެމަސައްކަތަކީ އިޤްތިޞާދުގެ އެންމެ މުހިންމު ބަހާ ކަމަށް މިއަދު ވެފައިމިވަނީ މިސިނާއަތުގައި މަސައްކަތްކުރާ ފަރާތްތަކަގެ ހިތްވަރާއި ހިންމަތުން ކަމާމެދު އަޅުގަނޑުގެ ޝައްކެއް ނެތެވެ.\nއިޓަލީވިލާތުގެ ފަތުރުވެރިންތަކެއް ގޮވައިގެން މީގެ 37 އަހަރު ކުރިން ރާއްޖެއައި ފުރަތަމަ މަތިންދާ ބޯޓު ހުޅުލޭ އެއަރޕޯޓަށް ޖެއްސިއިރު، މިރާއްޖެއަކީ،\nއާބާދީއަށްވުރެން އެތައް ގުނައެއް އިތުރު ފަތުރުވެރިން އަހަރެއްގެ ތެރޭގައި ޒިޔާރަތް ކުރާނެ، ދުނިޔޭގެ ރެކޯޑަކަށް ވާނެކަމަށް ހީކުރީ ކިތައް މީހުންކަމެއް ދަންނަވާކަށް ނޭނގެއެވެ. ފާއިތުވި 2009 ވަނަ އަހަރުވެސް ޖުމްލަ 655،852 ފަތުރުވެރިން މިރާއްޖޭގައި ޗުއްޓީ ހޭދަކުރިކަމަށް ތަފާސް ހިސާބުތަކުން ދައްކައެވެ. ރާއްޖޭގެ ރިސޯޓުތަކާއި، ހޮޓެލް އަދި ސަފާރީތަކުގެ ޖުމްލަ އެނދުގެ އަދަދު 25،000 ގާތްކުރެއެވެ. މިދެންނެވި އެނދުތައް ވިކި ފުރެމުންދަނީ، ކޮންމެ ދިވެހި ރައްޔިތެއްވެސް އެއާއި މެދު އުފާކުރުން ޙައްޤު ނިސްބަތަކުންނެވެ.\nދުނިޔޭގެ އެކިކަންކޮޅުތަކުގައި މަޤްބޫލު، ނަލަ ޗާލު މަންޒިލަކަށް ރާއްޖެ ހަދައިދިން ވަސީލަތަކީ ފަތުރުވެރިކަމެވެ. ދުނިޔޭގެ ޤުދުރަތީ އައު ހަތް އަޖައިބުގެ ތެރޭގައި ރާއްޖެ ހިމެނުމުގެ ކެމްޕޭން މިއަދު ރަސްމީގޮތުން ފެށިގެންދާއިރު، މިކަމުގައި ހުރިހާ ދިވެހި ރައްޔިތުންގެ ފުރިހަމަ ތާއީދާއި އެއްބާރުލުން ލިބޭނެކަމުގައި އަޅުގަނޑު ޔަޤީންކުރަމެވެ.\nމިއަހަރުގެ ފަތުރުވެރިކަމުގެ ދުވަހުގެ ޝިޢާރަކީ ހުރިހާ މާނައެއްގައިވެސް ދިވެހިރާއްޖޭގެ ފަތުރުވެރިކަމާއި ވަރަށް ގުޅުންހުރި ޝިޢާރެކެވެ. 2010 ވަނަ އަހަރަކީ އ.ދ. އިން ކަނޑައަޅުއްވާފައިވާ ބައިނަލްއަޤްވާމީ ދިރޭތަކެތީގެ ނަސްލުތަކުގެ އަހަރަށް ވާއިރު، މިއަހަރުގެ ފަތުރުވެރިކަމުގެ ދުވަހުގެ ޝިޢާރަކަށްވެސް\nކަނޑައެޅިފައިވަނީ "ފަތުރުވެރިކަމާއި ދިރޭތަކެތީގެ ނަސްލު" މިޝިޢާރެވެ. ރާއްޖޭގެ ފަތުރުވެރިކަމާއި ކަނޑުފަޅުގެ ދިރުންތަކާއި ގުޅި ލާމެހިފައިވާއިރު ދިރޭތަކެތީގެ ނަސްލުތައް ހިމާޔަތްކުރުމުގައި އެކުލެވޭ އިޤްތިސާދީ މާނަ ވަރަށް ސާފެވެ. ތިމާވެށި ޙިމާޔަތް ކުރުމަށް ކުރެވޭ މަސައްކަތުގައި ބައިނަލްއަޤްވާމީ ފެންވެރުގައި ރާއްޖެ އިސްނަގާފައިވާއިރު، މިކަމުގައި ރާއްޖޭގެ ހުރިހާ ދާއިރާތަކެއްގެ އެއްބާރުލުން ބޭނުންވެއެވެ. ފަތުރުވެރިކަމުގެ\nދާއިރާ އަކީ އެންމެ ފުރިހަމަ ސިފައެއްގައި ބައިވެރިވުމުގެ ސަބަބާއި ފުރުޞަތު އޮތް ދާއިރާއެކެވެ. ތިމާވެއްޓާ ރައްޓެހި ގޮތެއްގައި، ޙާއްސަކޮށް ދިރޭތަކޭތީގެ ނަސްލު ހިމާޔަތް ކުރެމަށް އިސްކަންދެވިގެން، ފަތުރުވެރިކަން ތަރައްޤީ ކުރުމީ މިކަމުގައި ޝާމިލުވާ ހުރިހާ ފަރާތްތަކަށް އަޅުގަނޑުކުރާ އިޚްލާސްތެރި އިލްތިމާސެވެ.\nދިވެހިރާއްޖޭގެ ފަތުރުވެރިކަމުގެ މާޒީއަށް ބަލާލާއިރު ފެންނަން އޮތް ޘަޤާފަތަކީ ރިސޯޓުތަކުގެ ވެރިންގެ އިޙްސާންތެރި ކަމާއި މަސައްކަތްތެރިންގެ އިޚްލާސްތެރިކަމެވެ. ސަރަޙައްދީ އަދި ދުނިޔޭގެ ފެންވަރުގައި ރާއްޖޭގެ ރިޒޯޓުތައް ހޯދަމުންދާ ފާހަގަކޮށްލެވޭ ފަދަ ކާމިޔާބީތަކުގެ އަސްލާކީ މިދެންނެވި ނަމޫނާ ޘަޤާފަތެވެ. ފަތުރުވެރިކަމުގެ ދާއިރާގެ ތެރޭގައި ހުރި ދަތިތަކެއް ހައްލުކުރުމުގެ ފުރުޞަތު ލިބިފައިވާ މިވަގުތަކީ މި ނަމޫނާ ދައްކަންވީ ވަގުތެވެ. ފަތުރުވެރިކަމުގެ ދާއިރާގެ ތެރެއިން ތަފާތު ސިފަސިފައިގައި ގިނަ ޖަމްޢިއްޔާތަކަކުން ދަނީ ހަރަކާތްތެރިވަމުންނެވެ. މިފަރާތްތަކުގެ ފުރިހަމަ ބައިވެރިވުންވެސް ލިބިގެން، ދެކެވޭ ވާހަކަތަކާއި، އެޅޭ އަމަލީ ފިޔަވަޅުތަކުން އަދި ޤާނޫނީ ގޮތުން ސިފަލިބިގެން، ރާއްޖޭގެ ފަތުރުވެރިކަމުގެ ސިނާޢަތުގެ ޤަވާއިދުތަކާއި އުޞޫލުތައް ހަރުދަނާވެގެންދާނެކަމަށް އަޅުގަނޑު އުންމީދުކުރަމެވެ.\nފަތުރުވެރިކަމުގެ ދާއިރާއަށް އިތުރު ފާގަތިކަމާއި ކުރިއެރުން އެދެމެވެ.


މިއަދުން ފެށިގެން ޤައުމީ އިނާމަށް ނަން ހުށަހެޅޭނެ – Haftha\nމިއަދުން ފެށިގެން ޤައުމީ އިނާމަށް ނަން ހުށަހެޅޭނެ\nމިއަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު، މިއަދުން ފެށިގެން ހުޅުވައިލެވިފައިވާ ކަމަށް ޤައުމީ އިނާމާބެހޭ ކޮމިޓީން އިއުލާންކޮށްފި އެވެ.\nމިއަހަރުން ފެށިގެން ޤައުމީ އިނާމު ދެއްވަމުން ގެންދަވާނީ، ޤައުމީ ދުވަހުގެ މުނާސަބަތުގައި ބާއްވަވާ ޖަލްސާގައި ކަމަށް މި ސަރުކާރުން ވަނީ ހަމަޖައްސަވާފަ އެވެ.\nޤައުމީ އިނާމު މިފަހަރުވެސް ދެއްވާނީ މައިގަނޑު 33 ދާއިރާއަކުންނެވެ.\nއަންނަ ޖުލައި މަހުގެ 31 ވާ ބުދަ ދުވަހުގެ މެންދުރުފަހު 2:00 ނިޔަލަށް ޤައުމީ އިނާމަށް ނަން ހުށަހަޅާ ފޯމު ފޮނުވޭނެ އެވެ.\nފޯމު ފޮނުއްވަންޖެހެނީ، ޤައުމީ އިނާމާބެހޭ ކޮމިޓީއަށް އެޑްރެސް ކުރައްވައި، ރައީސުލްޖުމްހޫރިއްޔާގެ އޮފީހަށެވެ. އެގޮތުން ޤައުމީ އިނާމަށް ނަން ހުށަހަޅާ ފޯމު، ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރައްވާނެއެވެ. އަދި ރައީސް އޮފީހުގެ ވެބްސައިޓުންވެސް ފޯމް ޑައުންލޯޑް ކުރެއްވޭނެއެވެ.\nކުރީ އަހަރުތަކެކޭ އެއްގޮތަށް، މި އަހަރުވެސް ޤައުމީ އިނާމަށް އެދޭ އަމިއްލަ ފަރާތްތަކުންނާއި، ޤައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކުންނާއި، ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ސަރުކާރުގެ އިދާރާއެއް މެދުވެރިނުކޮށް، ނަން ހުށަހެޅޭގޮތަށް ވަނީ ހަމަޖައްސަވާފައެވެ.\nއަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުން ޤައުމީ އިނާމަށް ނަން ހުށަހެޅުއްވޭ ގޮތަށްވަނީ ހަމަޖައްސަވާފައެވެ. ޤައުމީ އިނާމަށް ވަކިވަކި ފަރުދުންގެ ނަން ހުށަހަޅުއްވާނީ، އެކަމަށް ކަނޑައެޅިފައިވާ ފޯމުގައެވެ. އޭގެ އިތުރުން ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ޤައުމީ އިނާމަށް ނަން ހުށަހަޅާނީވެސް، އެކަމަށް ކަނޑައެޅިފައިވާ ފޯމުގައެވެ.


Kulhudhuhfusheegai futboalha koachin keympeh fashaifi\nކުޅުދުއްފުށީގައި ފުޓްބޯޅަ ކޯޗިން ކޭމްޕެއް ފަށައިފި\nފުޓްބޯޅަ ކޯޗިން ކޭމްޕެއް މިއަދު ކުޅުދުއްފުށީގައި ފަށައިފި އެވެ.\nކުޅުދުއްފުށީ ޕޮލިސް ސްޓޭޝަނުގެ އިސްނެގުމަކަށް ކުޅުދުއްފުށީ ކައުންސިލާއި ކުޅުދުއްފުށީގެ ޖަމިއްޔާތައް ގުޅިގެން ކުރިއަށް ގެންދާ މި ކޯޗިން ކޭމްޕް މިއަދު ފަށާފައިވާއިރު ޒުވާނުންގެ ތެރެއިން 80 މީހުން ކޯޗިން ކޭމްޕްގައި ބައިވެރިވެފައި ވެއެވެ. އަދި ސްކޫލުތަކުގެ ދަރިވަރުންގެ ތެރެއިން މިހާތަނަށް 20 އަށް ވުރެ ގިނަ ދަރިވަރުން ބައިވެރިވެފައިވާ ކަމަށް ކޯޗިން ކޭމްޕް އިންތިޒާމުކުރާ ޓީމުގެ އޮފިޝަލެއް ވިދާޅުވި އެވެ.\nކޯޗިން ކޭމްޕްގައި އަންހެނުންނަށް ވެސް ބައިވެރިވުމަށް ފުރުޞަތު ހުޅުވާލި ނަމަވެސް އެއްވެސް ފަރާތަކުން ބައިވެރިވެފައި ނުވާތީ އަންހެނުންގެ ބައި މިހާރު ވަނީ ކެންސަލްކުރެވިފައި އެވެ. ކޯޗިން ކޭމްޕް ކުރިއަށްދާއިރު ފުލުހުންނާއި ސިފައިންގެ ތެރެއިންވެސް 20 ފަރާތަކުން ބައިވެރިވެފައިވާ ކަމަށް އޮފިޝަލް މައުލޫމާތު ދެއްވައި އެވެ.\nރާއްޖޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިޔާ ކަމަށް ގިނަ ބަޔަކު އެއްބަސްވާ މަޝްހޫރު ކޯޗު ކުޑަ މޫސަގެ އިރުޝާދުގެ ދަށުން ކުރިއަށްދާ މި ކޯޗިން ކޭމްޕް ފެށުމުގެ ގޮތުން މިއަދުގެ ފަރިތަކުރުންތައް ފެށުމުގެ ކުރިން ކުޅުދުއްފުށީ ކައުންސިލުގެ ރައީސް، ކޯޗިން ކޭމްޕްގެ ބައިވެރިންނާ މުހާތަބުކޮށް ވާހަކަ ދެއްކެވި އެވެ. އަދި ކައުންސިލުގެ އެހެން ބައެއް މެމްބަރުންނާއި ފުލުހުންގެ އަޕަރ ނޯތް ރީޖަންގެ ހެޑް ވެސް ބައިވެރިވެޑައިގެންފައި ވެއެވެ.\nދެ ހަފްތާގެ މުއްދަތަށް ކުރިއަށް ގެންދާ މި ކޯޗިން ކޭމްޕް ކުރިއަށް ގެންދަނީ ކުޅުދުއްފުށީގައި ހުންނަ ޒޯން ސްޓޭޑިއަމްގެ ފުޓްބޯޅަ ދަނޑުގައި އެވެ.


ވީމާ، މިދެންނެވި ތަކެތި ނީލަމުގައި ބައްލަވައިގަތުމަށް ބޭނުންފުޅުވެލައްވާ ފަރާތްތަކުން 11 މާރިޗު 2021 ވާ ބުރާސްފަތި ދުވަހުގެ 10:00 އަށް މިއޮތޯރިޓީއަށް ވަޑައިގެން ނީލަމުގައި ބައިވެރިވެދެއްވުން އެދެމެވެ. ނީލަން ކިޔާ ތަކެތި ދައްކާލުން އޮންނާނީ 08 މާރިޗު 2021 ވާ ހޯމަ ދުވަހުގެ 10:00 ގައި މިއޮތޯރިޓީގައެވެ. އަދި މިތަކެތި ނީލަން ނިމޭތާ ސަރުކާރު ބަންދު ނޫން3ދުވަހުގެ ތެރޭގައި ނީލަން ކާމިޔާބު ކުރެއްވި ފަރާތުން، ފައިސާ ދެއްކެވުމަށްފަހު ތަކެތި ގެންދަވަން ވާނެއެވެ. މި މުއްދަތުގައި ތަކެތި ނުގެންދަވައިފިނަމަ ނީލަން ބާޠިލްކޮށް އެތަކެތި އަލުން ނީލަމަށް ލެވޭނޭކަމަށާއި، ދެވަނަ ފަހަރަށް ކިޔާ ނީލަމުގައި، ނީލަމުން ތަކެތި ކާމިޔާބު ކުރެއްވުމަށްފަހު ނުގެންދެވި ފަރާތަށް ބައިވެރި ނުވެވޭނޭ ކަމުގައި ދެންނެވީމެވެ.\nނަންބަރު: (IUL) 201-B/1/2021/03\nސުންގަޑި: 11 މާރިޗު 2021 1000\n- އިއުލާން - ބައު ސާމާނު ދުވަހު ނީލަމުގައި ވިއްކުން\n- ނީލަން - މައުލޫމާތު ކަރުދާސް